
Forord. 

Idet jeg forelægger Offentligheden dette 
Arbejde, som allerede i et Par Aar har været 
færdig fra min Haand, er jeg mig ikke alene 
bevidst, at det selvfølgelig har sine Mangler, 
men ogsaa at det behandler et Stof, som i vore 
Dage er det læsende Publikum temmelig fremmed. 
Det er dog mit Haab, at Bogen maa give enkelte 
Lyst til at lære disse Dramaer nøjere at kjende 
og i saa Fald være dem til Vejledning, samt at 
de — utvivlsomt faa — Sagkyndige maa kunne 
finde nogen Interesse ved at stifte Bekjendtskab 
med mit Arbejde. 

Januar 1884. 

Joh. Paludan-Miiller. 

aar Gervtnus i sin indgaaende Behand- 
ling af Goethes Digtematur hævder, ^) at hans 
Talent nærmest var af episk ikke af dramatisk 
Art, og naar Lewes i sin Biografi over den store 
Digter ved Omtalen af de enkelte Værker stadigt 
kommer tilbage til, at den dramatiske Form ikke 
var Goethes Styrke, saa vil enhver Kyndig være 
nødt til at indrømme, at denne Paastand ikke 
udenvidere er fejlagtig, ikke er grebet ud af 
Luften. 

Men da det paa den anden Side er en Kjends- 
gjeming, at Goethe har benyttet den dramatiske 
Digteart til adskillige af sine betydeligste Vær- 
ker, ja at Flertallet af hans større poetiske Pro- 
duktioner ere skrevne i dramatisk Form, hvorle- 
des skal man da forstaa den ovenanførte Paa- 
stand? Hvorledes forlige den Modsigelse, som 
herved tilsyneladende fremkommer? 

Det vil i saa Henseende være oplysende at 



*) Geschichte der deutschen Dichtung V pag. 5å9 fg. 



klare lidt nøjere for sig selv, hvad man forstaar 
ved Udtrykket »Drama«. 

Hvis man ved dette Begreb udelukkende 
fæster Øjet paa den fast sammenknyttede, hur- 
tigt fremadskridende ydre Handling, da vil Kriti- 
ken overfor Værker som -^i^lphigenie^^ '»Eglnont<s.^ 
^Tasso«, ^Faust<i.y ja næsten alle Goethes betyde- 
ligste Dramaer, have store Indvendinger at gjøre, 
men se vi hen til en anden Side af den drama- 
tiske Digtearts Væsen, til Personernes Karakter- 
fremstilling gjennem Replikken, til Skildringen 
af Figurernes indre Udvikling, da vil ingen 
Goethekjender nægte, at Digteren her har ud- 
foldet det højeste Mesterskab. Ikke alene saale- 
des at forstaa, at hans Personer sige mange ud- 
mærkede Ting, nej deres Karakterer fremstilles 
paa det tydeligste for os, og de forskjellige Na- 
turers Indgriben i den indre Udvikling illustreres 
fortræffeligt. 

Ved denne Sjælsbrydning mellem mere eller 
mindre modsatte Naturer fremkommer der en Ud- 
vikling i psykologisk Henseende og derved en 
indre Handling som i flere af Goethes bedste 
Stykker maa bøde paa den ydre Handlings 
Mangelfuldhed, men ogsaa fuldkommen er istand 
dertiL Det evidenteste Exempel herpaa frembyder 

Handling maa der findes i ethvert Værk, 
som vil gjøre Fordring paa at kaldes et Drama, 
ellers bliver det kun en Række af sideordnede 
Scener, en Samling stiUestaaende Reflektioner, 
men eftersom Handlingen væsentlig er af ydre 



eller indre Art, bliver Stykket at henføre til de 
sceniske Dramaer, eller til Læsedramaernes 
Klasse. 

Under den sidste Kategori gaa saagodtsom 
alle Goethes dramatiske Hovedværker ind, og 
enkelte af hans mindre fremragende Stykker. 
Kun ét af de store Dramaer, nemlig -»Egmonh, 
egner sig for Scenens Brug, men selv mod dette 
kan der i denne Henseende rejses vægtige Ind- 
vendinger. 

Og om endogsaa nogle af de mindre Stykker 
meget vel lade sig spille, saa ere de enten af 
ringere Værd (som y>Stella<L, ^Der Grosskopkta^ 
»Der Btirgergenerah), eller deres Værdi beror 
overvejende paa den tydelige Karakterfremstil- 
ling {»Clavigoo^t ^Die Geschwister<^), Scenen kræ- 
ver udvortes Handling, fremtrædende Begiven- 
heder, som kunne ses fra Tilskuerpladsen, og 
gjennem Øjet ligesaameget som gjennem Øret 
bringe Digterværket ned i Sjælen. — Goethes 
Dramaer blive derfor væsentlig usceniske, deres 
indre Evolution overtræffer .langt den ydre. 

Men hvormegen Vægt man end vil lægge 
paa den sceniske Tilskjæring af et Stykke, og 
hvor stor Betydning den mimiske Fremstilling 
end har med Hensyn til Opfattelsen af et Digter- 
værk, Begrebet Drama er dog ikke congruent 
med Begrebet »scenisk Drama«. 

Den Ejendommelighed, som skiller afgjørende 

mellem Epos og Drama, nemlig at hint har sin 

Handling bag ved sig, i Fortiden, og derfor er 

refererende i sin Tone, medens dettes Handling 

V« 



foregaar samtidigt med Læsningen eller Opførel- 
sen, denne Ejendommelighed findes ligesaavel i 
et Læse- som i et Scenedrama. Den indre Hand- 
ling i et uscenisk Stykke sker ligesaafuldt for 
Læserens Opfattelse, som den ydre i et Theater- 
stykke for Tilskuerens Øje. Begge Slags 
Dramaer tale i Præsens, uiedens Epos'et bevæger 
sig i Imperfectum. Begge disse dramatiske Ar- 
ter karakterisere deres Personer væsentlig gjen- 
nem Replikken, og trænge det episke Moment 
tilbage i de scenariske Bemærkningers Parenthes, 
medens i den episke Digtning Redegjørelsen for 
de ydre Omstændigheder, der ledsage Situationen, 
fylder mere eg vejer mindst ligesaa meget som 
Replikken. 

Personerne i et Drama skildres nu ganske 
vist ikke udelukkende ved hvad de sige, ogsaa 
i hvad de foretage sig ligger der en Karakteri- 
stik, men denne er ligesaa værdifuld i poetisk 
Henseende, naar Heltens Handling bestaar i en 
Selvovervindelse, eller han kæmper sig frem til 
et eller andet sjæleligt Resultat, som naar Hand- 
lingen manifesterer sig i et Mord. 

Læsedramaet kan derfor, naar det besidder 
denne indre, fremadskridende Handhngy lige saa 
vel kaldes et Drama, som det sceniske Stykke. 
De adskille sig begge lige meget fra Digte- 
kunstens anden Hovedart, Epos'et, og den deraf 
afledede episke Fortælling (Novellen). 

Det er ganske vist Tilfældet, at de fleste 
dramatiske Arbejder ere skrevne med Scenen 
for Øje, og at det største dramatiske Talent, 



Shakspeare, harforstaaet at skrive baade scenisk 
og* dybtpoetisk paa engang, men Læsedramaet 
beholder dog sin store Plads i Literaturen, og 
man skulde være meget forsigtig med at rynke 
paa Næsen af en Digteart, der indenfoi sine 
Grænser har enkelte Værker at opvise, som 
ubetinget ere af iørste Rang, og mange af høj 
Værdi. ") 

Det sceniske Drama vil maaske ofte i Hen- 
seende til Helhedens kunstneriske Fuldendelse 
staa over Læsedramaet, men derfor behøver dettes 
poetiske Værd ikke at være ringere, thi Poesi og 
Kunst falde, som bekjendt, ingenlunde altid 
sammen. At der forøvrigt ogsaa i Læsedramaet 
kan udfoldes en betydelig Kunst i Henseende til 
den indre Structur, bevise Stykker som i>Tasso<^ 
og ^Iphigenie<L, 

Selv om man altsaa maa indrømme, at de 
goetheske Dramaer, eller ialtfald de betydeligste 
af dem, ikke udmærke sig ved en stærkt marke- 
ret, hurtig fremført og kunstnerisk ordnet ydre 
Handling, bør man ligesaa bestemt hævde, at 
den indre Række af Begivenheder, Personernes 
Sjælsudvikling og Sammenstød, er gjennemført 
med Tydelighed og Konsekvens, og at der der- 



^) Exempelvis kan anføres: Goethes y^Fausi^ (Iste 
Del). Byrons „Kain^. Øhlenschlægers „Aladdin'', F. 
Paludan-Mullers „Kalanus^, H. Ibsens „Keiser og 
Galilæer'* (Iste Del) osv. osv. Enhver kan selv forøge 
Bækken. 



ved er givet Stykkerne dramatisk Liv indefter. *) 
Der er som Følge af denne Ejendommelighed 
baade Grund og Berettigelse til, ved en Betragt- 
ning af disse Dramaer fortrinsvis at rette Op- 
mærksomheden paa Persontegningen, og dette er 
ogsaa Hovedsynspunktet, hvorfra den følgende 
Fremstilling vil gaa ud. 

Ligefra sin tidligste Ungdom beskjæftigede 
Goethe sig med dramatisk Digtning, og for et enkelt 
Værks Vedkommende (zden Del a/Fausf) stræk- 
ker denne Virksomhed sig til et halvt Aars Tid 
før hans Død. Hvad der gjælder om Goethes 
Digtning overhovedet, at det er sine personlige 
Oplevelser og Erfaringer, han giver digterisk 
Form, finder ogsaa sin fulde Anvendelse paa 
Dramaerne, og det biografiske Kjendskab til 
Digterens Liv vil derfor overalt lette den æsthe- 
tiske Forstaaelse af Værkerne. Man ser den 
nøje Forbindelse mellem Goethes Liv og hans 
poetiske Arbejder allerede paa Sproget. Faa 
Digtere have maaske i den Grad forandret Sprog 
og Digtemaade under deres Livsudvikling, men 
det er jo heller ikke mange Forfattere, der have 
en Produktionstid paa 60 70 Aar at opvise. 
Lægger man hans stormende Afhandling » Von 

*) I y^Wahrheit und Bichtung^'- (Cottaudgaven fra 1850 
flg. af Goethes Værker 1 7de Bd. pag 239) fremsætter 
Goethe det lejlighedsvis som sin Mening, at Digtekunsten 
fornemlig er henvist til Fremstillingen af Sæder, Karak- 
terer, Lidenskaber, „kurz des inneren Menschen.^ 

Denne Anskuelse har Goethe ogsaa i Praxis fulgt, 
og ikke mindst i sine Dramaer. 



deutsche Baukunst<k{\']*)2) ved Siden af »Z>?I^ Wahl- 
verwandtschaften<i (1809), vil vistnok ingen Læser, 
der ikke ved det iforvejen, falde paa, at det er 
den samme Forfatter, der staar bagved disse Ar- 
bejder, i den Grad er Maaden at udtrykke sig 
paa fprskjellig, og en lignende Divergens kan 
paavises mellem Yderleddene i den dramatiske 
Række. Man sammenligne kun -»Die Laune des 
Verliebten<L med »2tden Del af FatcsU, eller maaske 
hellere »Gotz von Berlichvngen^ (MT^ va^^ >Pa7t' 
dora« (1810). 

Derved faa igjen Goethes Produktioner én 
Betydning for den biografiske Opfattelse af ham, 
som ikke er Tilfældet med enhver Digter. 

Dette hænger sammen med, at Goethe er 
mere Digter end Kunstner. Han producerer i 
sine bedste Værker mere umiddelbart end reflekte- 
rende, om end hans personlige Kunstdannelse 
var stor, og hans Respekt for de klassiske Kunst- 
værker næsten ubegrænset, fra den Tid af han 
var blevet en fuldmoden Mand. 

Kun i enkelte af sine fremragende Arbejder 
(som »Hermann und Dorotheas, i>Iphtgeme<< og 
'pTasso^<^) er han lige saa meget Kunstner som 
Poet, og i y>Romiscke Elegiens maaske i højere 
Grad det første. 

Hvor Goethe i sine Dramaer vil digte over- 
vejende kunstmæssig, taber han sig let i' bleg 
AUegorisering, og Præstationen bliver af ringere 
Værd. -»{Die natiirhche Tochter^, y>Pandora«y 
-»Epimentdes Erwachen, « Største Delen af 1^ Faust 
2den Deh). 

Naar vi efter disse indledende Bemærkninger 
gaa over til den nærmere Betragtning af Dra- 
maerne, træffe vi i den lange Række først paa 
de to smaa Stykker i>Die Laune des Verliebten^i. 
og >Dte Mitschuldigen<(^, De skrive sig begge fra 
Goethes Leipzigerperiode (1765—68) og bære 
Præg af den daværende franske Paavirkning af 
Literaturen, som Lessing vel havde angrebet, 
men endnu ikke fordrevet. 

Det første Stykke viser hen til Goethes 
Kjærlighedshistorie med Anna Schonlcopf, medens 
det andet paa en lidet trøstelig Maade illustrerer 
den Verdenserfaring, som de fordærvede Sæder 
i Leipzig alt havde bragt hans unge Sind. I 
æsthetisk Henseende have intet af Stykkerne 
synderlig Værdi, og der er derfor ingen Grund 
til at opholde sig ved dem, i hvor vel de i Be- 
tragtning af Forfatterens meget unge Alder 
(16 — igAar) vidne om en tidlig Modenhed, Sans 
for tydelig Karaktertegning og usædvanligt Ta- 
lent i Versbehandlingen. ^) 

^Die Mitschuldigen<>^ er forøvrigt ikke langt 
fra at gjøre et frastødende Indtryk ved den flotte 
Maade, hvorpaa en ligefrem forbryderisk Hand- 
ling fra en af Personernes Side flettes med ind 
i Stykket. '-) Den unge Forfatter er ved at blive 

*) Begge Stykker ere skrevne i rimede Alexandrinere. 

') Ben Betydning, som Goethe „Wahrheitund Dichtung^ 
17de Bd. pag. 239 ovennævnte Udgave, vil lægge ind i 
disse Ungdomsarbejder, kan næppe siges virkelig at være 
der tilstede, og Bestræbelserne herfor måa regnes en 
Digters Kjærlighed, selv for sine svageste Produktioner, 
tilgode 



blaseret formedelst sit tidlige Kjendskab til Li- 
vets Skyggesider. 

Men fra Leipzig kommer Goethe hjem igjen 
til Frankfurt, gaar en Sygdomsperiode igjennem, 
kommer derpaa til Strasborg, hvor han træder i 
Forbindelse med en Gren af »Sturm und Drang«- 
retningen, lærer Her<ier at kjende og gjennem- 
lever Forholdet med Friederikke Brion, De 
skjulte Skatte i hans Sind arbejdes efter Haanden 
frem, og baaren af Tidens Frihedstrang samt 
visse Kredses Shakspearebeundring springer 
-»Gotz von Berhchingen^ fuldt rustet ud af hans 
Pande. ') 

Hvor er han ikke elskværdig denne Gotz i 
sin troskyldige Djærvhed og Kamp for at hævde 
Frihed og Ret! Hvilken Flugt og Kraft er der 
ikke i de enkelte Scener, og hvor anskuelig, hvor 
sund er ikke den Phantasi, som afføder disse 
Skikkelser med Kjød og Blod. der næsten synes 
os at springe ud af den løse Ramme, i hvilken 
de ere sammenfattede. Det ene Billede jager 
det andet, vi skifte Sted hvert andet tredie Minut, 
og her er intet offret til forklarende Overgange. 
Men hvor lidet regelret Kompositionen end er, 
ud af al denne embarras de richesse træder dog 
Hovedfigurens Skikkelse bestandig tydeligere 
frem, og hans sørgelige Skæbne motiveres. 

Det er et genialt Ungdomsarbejde, udsprunget 



*) 1773. Et Par andre Bearbejdelser af samme Stof 
vare tidligere faldferte af Digteren. Langt senere (1804) 
falgte en Bearbejdelse for Scenen. 

af det Mod — man kunde næsten sige Overmod 
— , som en ung* Ørn maa føle, der for første Gang- 
ret løfter sine Vinger. Det henrev Samtiden og 
maatté gjøre det, thi i dette Stykke hævedes den 
»sturm und drangvoUe« Vildskab op i Digte- 
kunstens Regioner, ligesom Goethe senere, efter 
Samlivet med den henrivende Charlotte von Buff, 
genialiserede den anden Hovedretning af »Sturm 
und Drang« bevægelsen i sin verdensberømte Ro • 
man -^Leiden des jungen Werihers,^ 

^Gotz von Berlichingen^L, der brød saa trodsigt 
med Fortidens sceniske Smag, var et Udtryk for 
det Raab om djærv Ligefremhed i Tale og Tanke, 
der hørtes fra saa mange af Datidens Unge. Det 
satte Personlighedens Ret frem, og viste den i 
en ædel Skikkelse lige over for Krogveje og 
Partikløgt. Man ser i dette Stykke en aaben, 
ærlig Natur forsøge paa at hævde den simple, 
enfoldige Ret overfor de uretfærdige Magthavere, 
men han bukker under i Kampen mod sine 
listige Modstandere, der baade frygte og hade 
ham. 

Den historiske Baggrund for Dramaet er 
Reformationstiden, og denne Overgangstids bro- 
gede Liv anskueliggjøres i et rigt Udvalg af 
Scener. Smaafyrstemes Partirænker, Trangen 
til at bryde Klostrets Tvang, Riddernes Borgliv, 
Bondekrigens Rædsler, den hemmelige Ret, alt 
dette males med stærke, levende Farver, medens 
Heltens Liv udvikles og afsluttes. ^) 

^) Tidens store historiske Begivenheder ere dog ikke 
trukne med ind i Fremstillingen. Luthers gjennem- 

Stykkets Indhold er i Korthed følgende. 
Den tappre Riddersmand Gotz von Berlichingen, 
der er i Strid med Biskoppen af Bamberg, fan- 
ger en Adelsmand ved Navn Weislingen, som 
opholder sig ved Biskoppens Hof, men er en 
tidligere Ven af Gotz. Han fører ham til sit 
Slot, men behandler ham paa en saa ærlig og 
venlig Maade, at Weislingens blide Sind røres 
derved, og han lover aldrig mere at svigte Gotz, 
ja trolover sig endogsaa med dennes Søster Marie, 
(iste Akt). 

Det lykkes dog imidlertid atter Biskoppen 
at drage Weislingen til sig, og da denne igjen 
er vendt tilbage til Bamberg, fortrylles han ved 
den skjønne og listige Adelheids Kunster i den 
Grad, at han glemmer Ære og Pligt og paany 
bryder med Gotz {2den Akt). Over denne trækker 
der nu et stort Uvejr op, idet hans Fjender faa 
udvirket en Achtserklæring imod ham. Gotz for- 
svarer sig med stor Tapperhed mod Rigstropperne, 
og i Begyndelsen med afgjort Held, men bliver 
tilsidst indesluttet i sin Borg og maa kapitulere 
mod at faa fri Afmarsch. Da han vil drage 
bort, bryde. Fjenderne det givne Ord og tage 
ham tilfange. (3die Akt). 



gribende Indflydelse kun svagt antydet. Sammenlign 
Gervinus „Geschichte der deutschen Diéhtung IV. pag. 582. 
Hillebrand „Die deatsche NationalUteraiur^\ 2det Bd. pag. 
115 og 119 f. Den psykologiske Skildring er i dette, 
som i næsten alle Goethes store Dranjaer, Hovedsyns- 
punktet. 

Hans Ven Frants von Sickingen, der har 
ægtet den af Weislingen forladte Marie, befrier 
ham vel fra den Voldsdaad, som de kejserlige 
Raadsherrer tænke paa at begaa, men Gotz maa 
dog love at holde sig stille paa sin Borg og ikke 
deltage i nogen Fejde, en Uvirksomhed, der 
piner hans daadslystne Sind meget. (4de Akt), 

Paa den Tid begynder imidlertid den for- 
færdelige Bondekrig at udbrede sig over Sydtysk- 
lands Egne. Halvt tvunget og halvt frivillig 
bliver Gotz trukket med ind i den, og haaber 
som Bøndernes Anfører at kunne sætte en Stopper 
for deres vilde Udskejelser. Hans Stilling bliver 
imidlertid derved meget kompromitteret, der 
bliver sendt Tropper ud imod Bønderne, og disse 
Tropper anføres af Weislingen. Denne har i 
Mellemtiden ægtet Adelheid, som dog hurtigt er 
blevet kjed af ham og pønser paa Ægteskab med 
Kejserens Søn. Weislingen, der netop paa Grund 
af sin onde Samvittighed er opfyldt af Had mod 
Gotz, slaar Bøndernes Skarer, og Gotz bliver 
taget tilfange. Kort efter myrder den troløse 
Adelheid sin Mand ved Gift, men bliver selv 
dømt al Vehmretten til at have sit Liv forbrudt 
paa Grund af dette Mord og sin ægteskabelige 
Utroskab. 

For Gotz aabner der sig vel en Udsigt til at 
faa en mild Dom, men hans Livsmod og Kraft 
er ved de indtrufne Ulykker nedbrudt ligesom 
hans legemlige Sundhed, og han dør i Fængslet 
fuld af Sorg over de Uretfærdiges Magt her paa 
Jorden. (5te Akt). 

Der er i dette Drama ikke Tale om bereg- 
net Økonomi i Scenegangen, saa at den ene 
Scene løber ud i den anden. Man bevæger sig 
stadigt i Spring, men falder rigtignok altid ned 
paa de rigtige Steder, saa at Handlingen langtfra 
at staa stille snarere er for rapid og voldsom. 
Men trods denne Fart og Flugt drages dog 
Karakterlinierne med stor Sikkerhed. 

Man finder i dette første større Ungdoms- 
arbejde fra Goethes Haand den faste og tydelige 
Personskildring, som skulde blive Tyngdepunktet 
i hele hans dramatiske Virksomhed. Karaktererne 
have vel endnu ikke den Dybde som adskillige 
af de senere, men Evnen til at lade dem træde 
klart og konsekvent frem er umiskjendelig' til- 
stede. Og dette gjælder ikke alene for Hoved- 
personernes Vedkommende, den hele Skare af 
Figurer, som passere forbi vort Øje i dette Skue- 
spil, (Munken, Biskoppen, Georg, Bondehøvdin- 
gerne osv. osv.) ere alle saa bestemt skitserede, 
at vi kunne forestille os deres Individualitet. 

Det er en uhyre Mængde, Goethe faar for- 
talt og fremstillet i dette Stykke, og man maa 
forbavses over, hvorledes han har kunnet sammen- 
trænge saa meget Stof paa en forholdsvis ikke 
stor Plads. Det er opnaaet dels ved den uaflade- 
lige Skiften Scene, hvorved han aldeles ikke har 
været besværet af noget Hensyn til Overgange, 
og dels ved den deraf følgende Omstændighed, 
at hver Situation er et lille Maleri for sig, der 
ganske vist efter sit Indhold refererer sig til det 
foregaaende, men stadigt bringer nyt Stof ind. 

Det hele Stykke er en Historie i Billeder, en 
Samling udmærkede Farvetryk, men den er rig- 
tignok ypperligt fortalt samme Historie. Lys og 
Skygge ere skarpt fordelte, rundt om Gotz' Per- 
son samle alle de aabne, ærlige Naturer sig (Sel- 
bitz, Lerse, Georg, Sickingen), og danne en Pha- 
lanx overfor de listige Modstandere. Midt imellem 
disse to Grupper staar Weislingen, der er for 
svag til at holde fast ved de Mennesker, som 
hans bedre Natur dog egentlig giver ham Plads 
imellem, og for god til at kunne befinde sig vel 
mellem Adelheids Omgivelser. 

Replikken er i dette Drama gjennemgaaende 
kort og klar, saa at der siges meget i faa Ord. 
Der er en Flugt over den som over det hele 
Stykke, den er naturlig og kraftig, men fri for 
de forcerede Kraftudtryk, som f. Ex. Klinger i 
sin ySturm und Drang« regalerer sine Læsere 
med, og som Schillers Ungdomsarbejder fi>Die 
Rduber^y^ y>Fiesco<(,f /» Kabale undLiebe^n) vrimle af. 
Det Maadehold i Sprogiidtrykket, som man 
gjennemgaaende finder i Goethes Stykker, i de 
bedste af dem forenet med Kraft og Skjønhed, 
giver sig endogsaa i dette lidenskabelige Ung- 
domsarbejde tydelige Vidnesbyrd. 

Gotz er en varmblodig, hæftig Natur, en 
lidenskabelig Karakter, der er ude af Stand til 
at lægge fint gjennemtænkte Planer og taalmodig 
vente paa, hvad Udfaldet af en Sag vil blive. 
Han lever i Øjeblikket og er lykkelig i dette, 
naar han blot maa faa Lov til at leve frit og 
ubundet. Han er en Kampens Mand og føler 

Glæde ved at trodse Faren, derfor er han en 
Helt, men han er tillige begejstret for Ret og 
Frihed, en født Modstander af alt Tyranni, det 
adler hans Mod, saa at han kommer i Slægt med 
Frihedsheltenes stolte Familie. Han elsker den 
jævne, enfoldige Levevis, Spidsfindighed og List 
ere ham frenimede og forhadte Begreber, han er 
et Slags Naturbarn og bukker derfor under i 
Kampen med de beregnende Modstandere. En 
saadan Skikkelse maatte henrive den tyske Ung- 
dom, da den fremsprang fra Goethes Haand, thi 
den tyske Ungdom raabte dengang i et stort Kor 
paa Natur og Anerkjendelse af umiddelbar Djærv- 
hed. Man var begejstret for det ukunstlede i 
Modsætning til de indviklede og stagnerede Stats- 
former, og her fremmanedt>s en Skikkelse, der 
kæmpede paa Livet for at faa Lov til at leve sit 
eget Liv, og som blev overvundet af List og 
Lavhed. 

Den ærlige Tænkemaade hos Gotz skaffer 
ham trofaste Venner, men giver Fjenderne en 
sørgelig Lejlighed til at fælde ham; thi en tapper 
og aaben Natur vil altid være tilbøjelig til at ringe- 
agte Forsigtighed i for høj Grad. Denne stolte, 
frejdige Riddersmand kan ikke forstaa sine Mod- 
standeres Tænkemaade, han ser hverken tilhøjre 
eller venstre, men vandrer dristigt fremad med 
Sværdet i sin Haand. Dog her i Livet gaa de 
koldblodige Naturer som oftest af med Sejren, 
og derfor er han fra første Færd af mærket til 
Fald. Hans Skæbne er egentlig mere sørgelig end 
tragisk, thi Ulykken overvejer Brøden, han taber 

mere paa Grund af Fjendernes Træskhed end 
formedelst nogen urigtig Handling fra sin Side, 
thi selv den skæbnesvangre Forbindelse med 
Bønderne kan ikke stemples som noget ^rigtigt 
i moralsk Henseende, om den end er et meget 
uklogt Skridt. 

Han er, om man vil, en Idealist, ikke af de 
grublende, men af de handlende, en Mand, der 
mener, at alle Mennesker maa være ligesaa 
ærlige og usammensatte som han; og han gaar 
til Grunde, da det ganske er gaaet op for ham, 
at Menneskenes Flertal ikke ere ærlige og 
usammensatte, ikke først og fremmest ville gjøre, 
hvad Ret er. ^) Hans ædle, højsindede 
Idealisme træder maaske allersmukkest frem i 
den Scene af 3die Akt, hvor han, medens Bor- 
gen er indesluttet af Rigstropperne, udbringer 
Kejserens Skaal, som han anerkjender for sin 
Herre. Modsætningen mellem hans ydre Stilling 
og indre Fribaarenhed er her særdeles virknings- 
fuld. 

Gotz' Hustru Elisabeth er en ædeltænkende 
Kvinde, der elsker ham dybt men ikke blindt. 
Hun forstaar hans Natur \ saaledes som den 
kloge, trofaste Hustru, der har levet et langt 
Samliv . med sin Mand, bør forstaa ham. Ondt 
og godt have de baaret sammen i mange Aar, 
og hun staar ved hans Side, da han som en 



^) Se den skjønne Slutningsscene. 
^) Se Samtalen med Lerse i sidste Akt (paa Jaxi- 
hausen). 

fangen, nedbrudt Mand lukker sine Øjne. Hun 
er i det hele et smukt Billede paa den ægte- 
skabelige Troskab, udført i korte, simple Træk. 
Det er ikke den lidenskabelige Elskovs Poesi, 
som tiltrækker os ved denne Skikkelse, det er 
Skjønheden i den Kjærlighed, som vel er rolig, 
fordi Ungdommen er borte, men dyb som det 
stille Vand og opløftende, fordi den simpelt og 
naturligt har bevist sin Sandhed gjennem Livets 
Prøvelser. Mindre tydelig i sin Tegning er 
Marte, Gotz's Søster. Man forstaar ikke ret, at 
en saa fintfølende Natur, kort efter at Weislingen 
har brudt sit Ord til hende, kan række en anden 
Mand sin Haand. 

Det synes, som om Karakteren her var 
brudt for at bringe Frants von Sickihgen i et 
nærmere Forhold til Gotz, men derfor bliver det 
alligevel en Fejl i æsthetisk Henseende, thi det 
er Digterens Pligt ikke at gjøre andet nødven- 
digt, end hvad der kan passe med alle Enkelt- 
hederne i hans Værk. Begge disse Kvinde- 
skikkelser ere forøvrigt mere fremstillede efter 
deres Omrids end gjennemtegnede i alle Enkelt- 
heder. 

Mellem den store Mængde af Personer i dette 
Ridderdrama springer -d(<jfe/Å^MJy Skikkelse stærkt 
frem. Hun er den eneste af Goethes unge drama- 
tiske Kvindefigurer, der er fremstillet som ligefrem 
slet, og allerede derved er hun ejendommelig i 
hans Kvindegalleri, der i sine Hovedskikkelser 
ellers fremstiller skjønne og tiltalende Sider af 
den kvindelige Natur. Adelheid derimod er slet 

ikke lagt an paa at vinde Læsernes Sympathi. 
Hun er tværtimod skildret som en ond og listig* 
Kvinde, der bruger sin .Skjønhed til at ska£Fe sig 
Indflydelse og Tilbedere. Ja hun lader endogsaa 
den ene af disse, den karakterløse Weislingen, 
myrde, da han staar hendes Planer ivejen, og 
samtidig med at hun kaster sine Øjne paa Kejser 
Maximilians Søn, boler hun med sin Mands 
Tjener. 

Som de fleste af Figurerne i dette Drama 
er hun tegnet med temmelig faa, men meget 
tydelige Træk, der vise os hendes Klogskab og 
Herskesyge, hendes Energi og sanselige Lyst, 
saa at vi tilfulde forstaa, hvor farlig en saadan 
Kvinde maa være for en ubestemt Natur som 
Weislingen. 

Naar en ung Kvinde er ond, maa hun nød- 
vendigvis være sanselig, thi en kvindelig Natur 
vil altid i endnu højere Grad end en Mand handle 
ondt, for at tilfredsstille sine personlige Lyster. 
Det vilde vistnok være umuligt med psykologisk 
Sandsynlighed at freiiistille i et Digterværk en 
ung Kvinde, som var kysk og dog slet. At be- 
gaa slette Handlinger af medfødt, objectivt Had 
til det gode, ligger fjæmere for det kvindelige 
end for det mandlige Naturel, hvorfor ogsaa den 
incamerede Ondskab, Djævlen, tænkes som en 
mandlig Skikkelse baade i Biblen, Mythologieme 
og de digteriske Hovedværker, der behandle den 
Ondes Skikkelse. Men naar altsaa en Kvinde 
handler slet fortrinsvis af egoistiske Hensyn, saa 
følger deraf for den unge Kvindes Vedkommende, 

at det sanselige Moment maa være stærkt frem- 
trædende i hendes Ondskab, thi den sanselige 
Fristelse er den mest concret-egoistiske af alle. 

Goethe har ogsaa derfor ladet Adelheid være 
alt andet end jomfruelig, og hendes værste Hand- 
ling, Weislingens Mord, iværksættes ved Hjælp 
af det utilladelige Forhold til Frants. ^) 

Ved sin gode Forstand og faste Vilje, men 
først og fremmest dog ved Hjælp af sin Skjøn- 
hed, har hun Weislingen fuldstændig i sin Magt 
og bliver hans Ødelæggelse, thi den troløse 
Skjønhed er altid ødelæggende. Hun er imidler- 
tid lige saa lidt som nogen anden af Goethes 
Kvinder lidenskabelig i sin Ondskab, der er slet 
intet furiøst over hende. Adelheid er en kold 
Sjæl, der beregnende og rolig skaffer sig den 
Lyst, hun begjærer, idet hun i sin fuldstændige 
Udadvendthed ikke ræsonnerer over det Ansvar, 
hendes Handlinger medføre; der er ikke Tale 
om nogen Samvittighedsuro. En saadan, man 
kunde næsten sige. Naivitet i det slette kan 
vanskeligt tænkes hos nogen Mand. En mandlig 
Skurk spekulerer mere over sit forbryderiske Liv, 
søger at finde Undskyldninger derfor, eller pines 
af sin Samvittighed, men hos den unge og slette 
Kvinde er Evnen til at glemme, hvad der kunde 
forurolige, langt større, hun har mere Talent til 



') Naar Duntzer QErlduterungen zu Goethes Werke" 
VI pag. 76) mener, at Herskesygen hos Adelheid hai 
Overvægten over det sanselige, er denne Opfattelse 
næppe rigtig. 

2* 

at fortabe sig i det udvortes, thi det fænomenale 
har en uhyre Betydning- for hende. Saaledes 
forholder det sig med Adelheid, der gaar fuld- 
stændig op i det udvortes, om end med den An- 
stand, der er en Følge af fornem Byrd og Op- 
dragelse. Hun intriguerer og[ koketterer, som om 
der intet andet var til, end hvad hun hørte og 
saa, ja som om hun ikke engang havde hørt Tale 
om noget andet, og saaledes maa hun handle, 
thi hvis en Kvinde ikke kan faa ideelle Fore- 
stillinger gjennem sit Følelsesliv, ad rent forstands- 
mæssig Vei kommer hun ikke til dem, og Adel- 
heid besidder jo ingen dyb Følelse. Hun vilde 
vedblive at leve paa denne Vis, idetmindste saa- 
længe Skjønheden var uangrebet, hvis ikke 
Enden paa denne Herlighed kom ved Vehmrettens 
Kjendelse, der dømmer hende fra Livet. I den 
Form af Dramaet, som nu foreligger, ser man 
ikke Dommens Fuldbyrdelse, men i dets oprinde- 
lige Skikkelse fremstilles Mødet mellem hende 
og Rettens Udsending, hvor Adelheids Skjønhed 
i den Grad blænder Manden, at han tilbyder at 
ville skaane hendes Liv, hvis hun vil skjænke 
ham sin Gunst. Adelheid afslaar Forslaget med 
Foragt, gjør et mislykket Forsøg paa at dræbe 
ham og bliver derpaa selv myrdet. ^) 

Wetsltngen, som alt i det foregaaende flere 



') Flere andre Scener, som skildre hendes Forhold 
til Sickingen og Frants, ere ogsaa udeladte i Stykkets 
nuværende Skikkelse. 

Gange er blevet nævnet, er en blød Natur, i 
højeste Grad modtagelig for Indtryk, men uden 
tilsvarende Energi og Evne til wSelvbestemmelse. 
Temperamenter af lignende Art ville vi senere 
støde paa hos Clavigo, Fernando, tildels ogsaa 
hos Brackenburg. Det er som om Goethe havde 
en vis Forkjærlighed for at behandle denne 
karakterløse Mandstype, da man træflFer den i saa 
mange af hans første Arbejder. Han sammen- 
stiller den som oftest med dens Modsætning 
(Weislingen, Adelheid, Clavigo, Carlos, ja For- 
holdet træffes endogsaa i Sammensætningerne 
Werther, Albert, Tasso, Antonio, om end Karak- 
tererne her ere meget forskjellige fra den fore- 
liggende), og det er maaske netop dette Mod- 
sætningsforhold, som har interesseret Goethes 
psykologiske Iagttagelse. 

Det umandige i Weislingens Karakter brin- 
ger ham til at handle æreløst, han har heller 
ikke i det onde nogen Styrke, men lokkes ind 
deri paa Grund af sin Viljessvaghed. Overfor en 
Adelheid bliver han derfor fuldkommen værgeløs, 
thi hun er netop i Besiddelse af den concentrerede 
Viljeskraft, som han mangler. 



Efter Opholdet i Wetzlar og den mindevær- 
dige Sommer (1772) dér sammen medKestner og 
Charlotte von BuflF, vendte Goethe atter tilbage 
til Frankfurt, og i den treaarige Periode, der 
ligger mellem hans Hjemkomst og Overflytningen 

til Weimar frembringer han adskillige dramatiske 
Digtninger. Foruden at »Gotz von Berlichingen« 
omarbejdedes i sin nuværende Skikkelse, skrev 
han nogle Partier af ^Faust^, digtede ^^Clavtgo*, 
Stella<L, i>Pronietkeus^ og forskjellige smaa Far- 
cer ^) Ogsaa * Werther^i^ skriver sig fra denne 
Periode. Hvad Farcerne '^) angaa, da besidde de 
nu væsentlig kun historisk Værd, hvormeget Lune 
de end ere udstyrede med, da de hovedsiageligt 
ere Tendensarbejder, rettede mod forskjellige 
Extravagancer hos Goethes Samtidige, og vi ville 
derfor ikke opholde os videre ved dem her. De 
senere omarbejdede Syngespil >Erwin und El-- 
mire'^ og -^Klaudine von Vtllabella*^ hidrøre og- 
saa fra dette Tidsrum, og ere fremgaaede af For- 
holdet til Lili Schonemann. 

Sørgespillet »CZfl5?7^(^« (1774) skylder et Vædde- 
maal med en ung Pige sin Tilblivelse, og er paa 



') I denne Tid hører desuden Planen til en Tragedie 
med Titlen „Mahomet" hjemme. Goethe gjer i„Wahrheit 
und Dichtung^ udførligt Regnskab for denne Plan. Anf. 
Udgave 18 Bd. pag. 165 — 67. Tillige kan nævnes det 
lille Arbejde: „Ktinstlers Erdewallen" (1773), der senere 
fik en Slags Fortsættelse. Se derom III, første Note. 

^) „Jahrmarktsfest zu Plundersweilen^ , der har givet 
Øhlenschlæger Stødet til at skrive ,,St. Hans Aftens Spil^, 
„Pater Brei^^ ^Prolog zu den neuesten Offenbaruug Gottes^, 
„Der vergotterte Waldteufel^^ „Gdtter, HeldenundWieland*'. 
HUlebrand gjør opmærksom paa (ovenanførte Skrift. Bd« 
2, pag. 144), at disse Farcer have inspireret Tieck til 
hans saakaldte Literaturdramaer {„Die verkehrte WeW, 
„Der gestiefelte Kater^* og andre). 

Grundlag af et foreliggende historisk Stof ud- 
arbejdet i Løbet af en Ugestid. Uagtet dette 
»Stykke af alle Goethes maaske er det mest 
sceniske, hæver det sig dog langtfra til nogen 
særdeles betydelig Rang: Dialogen er gjennem- 
gaaende livlig og tydelig, og Hovedfigurernes 
Tegning af ikke ringe Interesse, men der er noget 
henkastet, skitseret ved Stykket i dets Helhed, 
det har noget af en Pennetegnings Natur. Med 
Undtagelse af 4de Akt, hvis anden Scene er et 
gjennemført Mesterstykke i psykologisk Hen- 
seende, og 2den Akt, der dog hovedsagelig er 
taget af Beaumarchais Beretning om den virke- 
lige Historie, bestaar Stykket mere af geniale, 
uudførte Enkeltheder end af et virkelig gjennem- 
arbejdet Stof. Handlingens Gang er godt moti- 
veret og fiild af Liv i sin hurtige Fremadskriden, 
men de enkelte Scener, paa de anførte Und- 
tagelser nær, mere skematisk henkastede end 
omhyggeligt udarbejdede. Det dramatiske Ske- 
let er fortræffeligt, men det er ikke tilstrækkelig 
forsynet med Kjød og Blod. Betragtet som en 
Uges Præstation for at vinde et Væddemaal, er 
Stykket fortrinligt, men set under den store 
Tragedies Synspunkt, hvortil Æmnets Udgang 
opfordrer, er det noget spinkelt. Saadan leger 
en TtYan, ksLii man sige, men det bliver ligesaa- 
vist en Titan, der le^er^ og det med et stort 
Sujet. 

Det tragiske Element er ikke rigtig fordelt, 
thi paa den ene Side er kun Brøde (Clavigo), 
paa den anden kun Ulykke (Marie), men hos ingen 

af Parterne den fine P orening af Skyld og Ulykke, 
der konstituerer det ægte tragiske. De enkelte 
Sceners konturmæssige Karakter bevirker tillige, 
at Stemningen ikke ret hæver sig til nogen be- 
tydelig Højde, man interesseres mere, end man 
gribes. 

Stykkets Indhold er i Hovedsagen følgende: 
En ung Mand, ved Navn Clavigo, der uden An- 
seelse eller Hjælpemidler i sin Tid er kommet til 
Madrid fra de kanariske Øer, har lært to franske 
Kjøbmandsdøttre at kjende, som bo i den spanske 
Hovedstad. Han forelsker sig i den ene af Sø- 
strene, og Familien har intet mod Partiet, saa- 
snart Clavigo kan skaflFe sig en Stilling, der sæt- 
ter ham i Stand til at gifte sig. 

Hans Energi anspores herved, og det lykkes 
ham virkelig temmelig hurtigt at arbejde sig 
frem til en Plads, der sikrer ham Udkomme og 
Anseelse. Han udgiver, tilskyndet af Marie (hans 
Elskede), et Ugeskrift, der vinder overordentlig 
Bifald, men efterhaanden som han fra en ubekjendt 
Person voxer til at blive en anset og begunstiget 
Mand, begynder hans Kjærlighed til Marie Beau- 
marchais at træde i Skygge for ærgjærrige Planer. 
Hans Ven Carlos, der ikke ser med gunstige 
Øjne paa Forbindelsen med Marie, søger at 
trække ham ud af dette Forhold. Clavigos mæg- 
tige Beskyttere ved Hoffet misbillige ogsaa det 
forestaaende Giftermaal, og saaledes gaar det til, 
at Clavigo tilsidst hæver Forbindelsen. Fuld af 
Sorg og forbitret over den Skam, der herved er 
faldet paa dem, skriver den ældre Søster til Paris 

og underretter sin Familie om Clavigos Troløs- 
hed. Deres Broder^ den unge Beaumarchais, 
rejser ufortøvet til Madrid for at skaflFe Søsteren 
Oprejsning, træflfer Clavigo i dennes Bopæl og 
nøder ham ved sin bestemte Optræden til at 
underskrive en Erklæring, der i de stærkeste Ud- 
tryk skildrer hans Forræderi. Clavigo, der virke- 
lig fortryder sin Adfærd, beder imidlertid Beau- 
marchais om at opsætte denne Erklærings Offent- 
liggjørelse, indtil han har forsøgt paa atter at 
vinde Maries Kjærlighed. Det lykkes virkelig 
for Clavigo at erholde Tilgivelse hos sin Elskede, 
Beaumarchais sønderriver Erklæringen, og alt 
synes atter at være i Orden. Carlos forstaar 
imidlertid saa mesterligt at skildre for Clavigo, 
hvilke ulykkelige Følger denne Forbindelse vil 
have for hans Fremtid, i Særdeleshed da Marie 
Uder af en uhelbredelig Sygdom, at han, der ved 
Gjensynet .af sin tidligere Forlovede selv har følt 
sig forskrækket over hendes svage Udseende, 
lader sig lokke til atter at bryde med hende, og 
gaar ind paa at anklage Beaumarchais for at have 
overfaldet ham i hans Bolig. 

Da Marie faar Underretning om denne ny 
Troløshed og hører sin Broder sværge Clavigo 
Undergang, dør hun overvældet af Sorg og 
Sygdom. 

Den Nat, hun skal begraves, kommer Cla- 
vigo tilfældigt gjennem samme Gade, serBaaren 
og bliver betaget af den heftigste Fortvivlelse, 
da han erfarer, at Marie er død. Beaumarchais, 
der idet samme kommer til, trækker Kaarden 

imod ham og dræber Clavigo i Sammenstødet. 
I sin Død anraaber denne Maries Slægtninge om 
Tilgivelse og dør forsonet med dem alle, idet 
ban opfordrer Beaumarchais til at flygte ud af 
Landet for at undgaa den Fare, der truer ham. 
Til Carlos, som kommer tilstede i sidste Øjeblik, 
betror den døende Clavigo Omsorgen for Maries 
Broder. 

Clavigo er en tialentfuld Mand med et varmt 
Hjerte, men et holdningsløst Bytte for sine vex- 
lende Stemninger. Ærgjærrighed og Kjærlighed 
kæmpe i hans Sjæl, men den første vinder, 
under Carlos Paavirkning, Overhaand, og han 
offrer alt andet for denne Moloch. Ligesom 
Weislingen ^) formaar han hverken at gjennem- 
føre det onde eller gode med Konsekvens, han 
kastes i sin Optræden frem og tilbage, idet han 
snart lytter til Carlos Raad, snart giver efter for, 
hvad hans bedre Følelse byder ham. Det halve 
og rodløse i en saadan Natur kommer i Særde^ 
leshed tydeligt trem i den ovenfor omtalte Scene 
af 4de Akt, hvor Carlos lokker ham til paany at 
svigte Marie. Clavigo bliver her tilsidst bange 
for sig selv, for sin egen Ubestemthed. *) 

Han føler, hvorledes de mest modsatte Lyster 
slide i ham, uden at han formaar at træflFe noget 
sikkert Valg. Han har, som en hel Række af 



') Goethe sammenstiller ham selv med denne. 

') „Bette mich yon dem gedoppelten Meineide, von 
der nniibersehlichen Schande, von mir selbst", ndraaber 
Clavigo i denne Scene. 

Goethes Mandsfigurer (Weislingen, Fernando, 
Werther, Tasso, Faust) ingen Viljeskraft, der 
staar i Forhold til hans øvrige Evner, og- bliver 
derved ødelæggende baade for sig selv og sine 
Omgivelser. 

Han mangler Werthers Ædelhed og Dybde, 
men er ikke i mindste Maade mere Herre over 
sine Stemninger end denne. Men medens Werther 
føler Uvilje ved at blande sig i Livets travle 
Færd, er Clavigo netop i højeste Grad ivrig for 
at tage Del deri, for at skaffe sig en Plads i 
Verden. Derfor bliver han mindre aandsstolt 
end Werther, mindre fin, og ødelægger først 
andre, saa sig selv, medens det omvendte For- 
hold finder Sted hos Lottes Elsker. 

Clavigo har den Ærgjærrighed, som de fleste 
Mænd besidde, der drive det til noget betydeligt 
i det udvortes Liv, han har ogsaa i ren intellektuel 
Henseende tilstrækkelige Evner til at hævde en 
fremragende Plads, men han savner den faste 
Koldblodighed, som udfordres af en Mand, der 
vil frem i Livet. Han er forfængelig uden at 
være en bestemt Karakter, derfor brister det for 
ham. Ved Clavigos Død kastes der et formil- 
dende Skær over hans Skikkelse, thi han faar 
Straffen for sin Brøde og modtager den som 
noget fortjent. I sin heftige Sorg over Maries 
Død forsmaar han at tænke paa sin egen Fare 
(han afviser Tjenerens Advarsler), og dette adler 
ham i Dødsstunden, saa at man dog til Slutningen 
kan yde ham nogen, om end ikke megen, 
Sympathi. 

Carlos er den diametrale Modsætning* til 
Clavigo, ligesaa fast og konsekvent, som den 
anden er blød og bøjelig. Af alle Goethes dra- 
matiske Mandsskikkelser kommer han i hjærteløs 
Kulde og Begavelse Mefistofeles nærmest, og er 
i disse Dramaers Historie maaske at betragte 
som en Forløber til denne Figur. ^) , Carlos er 
Clavigos ondeAand, der forleder ham til at vise 
sig troløs mod Marie Beaumarchais, men han 
formaar ikke at indpuste sin egen Karakterstyrke 
i sin Lærlings ubestemte Sind. Ligesom Mefisto- 
feles er han fuldstændig konsekvent i sin uethiske 
Intelligens og besidder en Overtalelsens Magt, 
som Clavigo ikke kan modstaa. Overfor den 
bedragne Marie har Carlos ikke mere Medliden- 
hed end Faust's djævelske Forfører overfor Mar- 
grete. '-) Den eneste gode Følelse hos Carlos er 
hans Venskab for Clavigo, der vistnok er ganske 
uegennyttigt. Men al hans Klogskab^ i Henseende 
til de Raad han giver Vennen, fører netop til 
Clavigos Undergang og tilintetgjør alle Carlos* 
Forhaabninger om dennes glimrende Løbebane, 
ligesom Mefistos tilsyneladende saa kløgtige An- 
greb paa Margrete sluttelig fører til et Nederlag 
for ham selv. Den samme ethiske Sejer finder 



') Bosenkranz „Goethe nnd seine Werke", pag. 153. 

'^) Carlos Ytring (1ste Akt, 1ste Scene), „Sie ist 
nichtdas erste verlassne Madchen", minder om Mefisto- 
feles bekjendte Svar „Sie ist die erste nicht/ da Faust for- 
færdet bebrejder ham Margretes Ulykke. 

Sted her overfor Carlos, som i ;^Faust« overfor 
Mefistofeles. 

Marie Beaumarchais er en lidenskabelig, 
følelsesbestemt Natur. Sorgen over hendes El- 
skedes Troløshed har, i Forening med den svage 
legemlige Konstitution, bragt hende i en nervøs, 
zittrende Tilstand. Hun er overspændt, exalteret 
fra først til sidst, fortumlet og derangeret baade 
paa Sjæl og Legeme. Hun har elsket Clavigo 
højt og er vistnok gaaet fuldstændig op i denne 
Kjærlighed. Saa er det frygtelige Brud kommet, 
og hun er blevet kastet ind i Sorgens uendelige 
Reflektioner, der have nedbrudt hendes Person. ^) 
Men Clavigo vender tilbage, trygler om Tilgivelse 
for sin Brøde og erholder den — naturligvis, thi 
den Smerte, hun har følt, har ikke bidraget til 
at styrke hendes Selvfølelse, hun er tværtimod 
blevet svagere. Marie elsker desuden Clavigo 
ligesaa højt som forhen, thi en Natur som hendes 
elsker blindt, ifølge et umiddelbart Instinkt, med 
en uimodstaaelig Drift, ligesom Clårchen elsker 
Egmont. Derfor kan selv ikke den værste Tro- 
løshed rive Clavigo ud af hendes Hjærte. Om 
hun skal elske ham med Glæde eller Sorg, det 
afhænger af hans Adfærd imod hende, men elske 
ham maa hun, ganske uafhængigt af hvorledes 
han opfører sig. 

Denne Art af Kjærlighed, som findes hos 



*) Sammenlign S. Kierkegaards Studie over Marie 
Beaumarchais i „Enten — Eller^^ 1ste Del. 

adskillige af Goethes Kvinder, er alt andel end 
viljesbehersket, det er en total Betagelse, der gjør 
dem ydmyge overfor den Elskede, og bringer 
hele det umiddelbare, pathologiske Liv til at ud- 
folde sig skjønt, men hæmmer den bevidste, 
ethiske Udvikling. ^) Derfor ere saadanne Kvin- 
der enten berusede i deres Lykke, som Clårchen 
før Egmonts Fald, eller de forbløde sig i Kjær- 
lighedssmerte , som Marie Beaumarchais og 
Mignon. 

Clavigo kommer altsaa igjen til Marie og 
skjænker hende sin Kjærlighed. Forholdet skal 
paany knyttes, men inden hendes gjennemrystede 
Sind kan vinde sine Kræfter tilbage i det ny 
Solskin, inden de dirrende Nerver have kunnet 
finde Ro, sker det utrolige: han forlader hende 
igjen. 

Et Dobbeltbrud er kvalitativt forskjelligt fra 
et enkelt, saavist som man ved Tallet to gaar fra 
Enheden over i det mangfoldige. 

Clavigos anden Troløshed, der vel at mærke 
er ligesaa uforskyldt fra hendes Side som den 
første, kaster derfor Marie ind i den forfærdelige 
Uvished om, hvor vidt hun nogensinde kan stole 
paa Clavigo, selv om han igjen vilde angre det 
skete. 

En Mand eller en aandsstærk Kvinde vilde 
maaske kunne bære et saadant Slag, og være 



^) Sammenlign G. Brandes: Emigrantlitteraturen pag. 
117 iig. 

den ordbrydende Part saa overlegen, at Forholdet 
kunde reddes, men en svag, nedbrudt Pige, som 
Marie Beaumarchais, maa fortvivle om nogensinde 
at kunne vinde det tabte tilbage. 

Da nu Kjærligheden til Clavigo har været 
det centrale for hende, maa hun ogsaa i alle 
andre Henseender fortvivle, hun har ingen hjæl- 
pende Resourcer at ty til, altsaa maa hun dø. 

Af Sorg eller legemlig Sygdom, vil maaske 
én Skeptiker spørge. Af begge Dele, lyder Sva- 
ret, ved et Vexelforhold mellem de to Factorer, 
der ikke fuldstændigt kan opredes, eftersom det 
overhovedet er^ umuligt at sige nøjagtigt, hvor 
det sjælelige hører op, og hvor det legemlige 
begynder. 

Saaledes er det meget konsekvent, at Goethe 
lader Marie Beaumarchais ende paa denne Maade, 
og man maa kun beklage, at hendes Skikkelse, 
som det hele Stykke, foreligger mere genialt 
henkastet end omhyggeligt gjennemtegnet. 

De øvrige Personer i Stykket frembyde 
mindre Interesse. Beaumarchais^ Maries Broder, 
er skildret som en rettænkende ung Mand, hvis 
noget heftige Temperament er sat i den vold- 
somste Bevægelse, ved den Uret Søsteren lider. 
Noget særlig individuelt kan man vanskelig op- 
dage ved denne Skikkelse, og dadles maa det, 
at hans Sprog paa sine Steder ikke er fri for 
bombastiske Kraftudtryk. *) I BuencOy den jævne. 



^) Et af de værste Steder, som stod i den førsteud- 
gave, blev senere slettet (4de Akt Scenen mellem Sophie, 



32 



solide spanske Borger, har man vistnok Ret til 
at se en tidligere Elsker af Marie, der er blevet 
fortrængt af Clavigo. ^) Sophie Beaumarchais dan- 
ner ved sin rolige Natur en Modsætning til den 
lidenskabelige og urolige Marie. 

^Stella<f^ (Marts 1775) er, naar alt kommer til 
alt, et af Goethes svageste Arbejder. Qanske 
vist er Expositionen fortræffelig, iste Akt livlig 
og frisk, adskillige Ting behandlede med drama- 
tisk Behændighed, og Handlingen ført fremad 
med Fart, men disse tekniske Fortrin ere dog 
ikke tilstrækkelige til at redde Stykket som et 
værdifuldt Arbejde, og jo længere man kommer 
ind i det, destomere savner man den Kraft og 
Overlegenhed, som alene kunde bære et saa 
vanskeligt Sujet oppe. 

Fernando, en ung, letsindig Sværmer, har for 
otte Aar siden forladt sin Hustru og syvaarige 
Datter uden nogen berettiget Grund, blot af 
Ustadighed. Han har derpaa trufiFet en ung 
sværmerisk Pige (Stella) paa 16 Aar og lokket 
hende til at flygte med sig til en afsidesliggende 
By. Dér leve de i fem Aar og svælge i følsom 



Guilbert, Marie og Beaumarchais). Man finder det i 
Boas ,.Nachtrage zu Goethes Werke"; ogsaa Bimtzer har 
aftrykt det i sine „Erlauterungen", VIII. pag. 11. 

*) Naar Duntzer (VIII. pag. 29) overtor en anden Kri- 
tikers Paastand bemærker, at intet i Stykket antyder 
dette, har han ikke Ret. Fjerde Akt, 3die Scene, 2den 
Replik er det udtalt, og det stemmer tillige med Buencos 
hele Holdning overfor Clavigo. 

Kjærlighed. Stella faar en Datter, som dør, og 
Fernando drives af Samvittighedsuro til at for- 
lade hende for at opsøge sin Hustru. Stellas 
Sorg over hans Fliigt er naturligvis forfærdelig, 
men hendes Kjærlighed uforandret. Fernando 
finder ikke sin Hustru, der i Mellemtiden har 
forladt sit tidligere Opholdssted, han gaar .i Krig 
for at glemme sin Sindsuro, vender tilbage til 
den By, hvor Stella opholder sig, ikke for at 
blive der, men for atter en kort Tid at gjense det 
kjære Sted. Han erfarer der, at Stella bestandig 
længes efter sin bortrømte Mand, bliver ved et 
Tilfælde ført sammen med hende og er naturlig- 
vis paany bundet i de gamle Lænker. 

Men Ulykken vil, at hans første Kone (Cæcilie) 
paa samme Tid er kommet til Byen med sin 
unge Datter (Lucie), der skal i Tjeneste hos 
Stella. Der finder en Gjenkjendelse Sted mellem 
Ægtefolkene, og Fernando, der føler, hvad han 
skylder Moder og Datter, vil fuld af Fortvivlelse 
flygte bort med dem. 

Den ulykkelige Sammenhæng røbes for Stella, 
der med Forfærdelse føler, at hun ikke har nogen 
Ret til at besidde Fernando, skjønt dennes Hu- 
stru er villig til at drage bort og vige for hende. 
I denne Nød beslutter Stella sig til at flygte, men 
Cæcilie mener at finde paa en Udvej, idet hun 
erindrer Fernando om den middelalderlige Historie 
angaaende Grev von Gleichen, der af Paven fik 
Lov til at have to Hustruer, og erklærer, at hun 
vil dele sin Ret til Fernando med Stella. Han 
tør dog ikke tage mod dette Tilbud, og da han 

3 

erfarer, at Stella har taget Gift, skyder han sig 
selv, medens Cæcilie er optaget at den døende 
Stella. ») 

Naar man spørger sig selv, hvorfor Stykket, 
trods den umiskjendelige Lidenskab hvormed det 
er skrevet, ^) dog gjør et saa ringe, ja delvis 
daarligt Indtryk, da ligger Grunden dertil vistnok 
for en stor Del i, at Hovedfigurerne ikke ere 
prægede med den individuelle Anskuelighed, som 
Goethes Skikkelser ellers saa ofte have. Deres 
Karakterer ere nok antydede, men mere bes»temte 
etter deres Art end efter deres Individualitet og 
mangle paa den anden Side den ideelle Skjøn- 
hed, der maaske kunde lade os forglemme dette. 
Dertil kommer, at Replikkerne paa adskillige 
Steder, navnlig for Titelfigurens Vedkommende, 
ere i høj Grad svulstige, og endelig er der ogsaa 
i dette Stykke ligesom i y>Clavigo<< en altfor ulige 
Fordeling af Skyld og Ulykke. Cæcilie er ganske 
uden Skyld i den frygtelige Nød, og Fernando 
ganske uden Undskyldning. Stella har ganske 



^) Saaledes er Stykkets nuværende (1805 digtede) 
Slutning. Oprindeligt endte det med en Forening efter 
Cæcilies Forslag. Den nu foreliggende Udgang, som 
blev digtet for at borttage det anstødelige ved et 
bigamisk Forhold, er dog i æsthetisk Henseende næppe 
heldigere, og ikke stort bedre med Hensyn til det 
ethiske Resultat. Den passer desuden i den ydre For- 
bindelse kun daarligt med det øvrige af 5te Akt, der er 
blevet staaende i sin tørste Skikkelse. 

*) Det opstod i d en Tid, Goethe var betaget af Lili 
Schønemann. 

vist handlet urigtigt ved uden videre at forlade 
Slægt og Hjem for at følge Fernando, ved uden 
at blive hans Hustru eX Jlygie med ham, men i 
Henseenae til den Forvikling, der fremkommer 
ved Forholdet til Cæcilie, er hun uskyldig, thi 
hun er aldeles uvidende om dette Forhold. At 
hun har gjort noget galt ved at være Fernandos 
Elskerinde, fremhæves tilmed aldeles ikke i 
Stykket. 

En saa forfærdelig Forvikling, som den her 
fremførte, maatte, for at blive æsthetisk skjøn, 
skildres baade langt finere og mægtigere, end 
det er gjort i det foreliggende Drama. Her findes 
blot Følelse — og tilmed megen uægte — men 
ingen Pathos og ingen Phantasi, ligesaalidt som 
nogen fin Iagttagelse. Disse Indvendinger gjælde 
dog navnlig Hovedfigurerne, thi af Bipersonerne 
er Lucie en ret tydelig Skikkelse fuld af Liv og 
Munterhed, ligesom ogsaa Postmesterinden be- 
sidder al den Anskuelighed, man kan fordre af 
en Sidefigur. 

At Goethe i sin Ungdom har kunnet skrive 
dette i daarlig Forstand sentimentale Stykke, 
skjønt han baade i ^^Gotz von Berlichtngen'^ og 
^Werthert ganske anderledes genialt havde for- 
ædlet de »sturm und drangvoUe« Retninger, er 
endda ikke saa underligt, thi man bliver ikke 
paa engang færdig med saadan en Tidsstrømning, 
men mere paafaldende er det, at han paa et 
langt senere Stadium af sit Liv tog Stykket op 
paany, og lod det spille med den omarbejdede 
Slutning. 

Som Kuriosum kan anføres, at Stykket i sin 
Tid henrev mange følsomme Sjæle, da det præ- 
senteredes dem i sin oprindelige Skikkelse med 
Dobbelægteskabet som Slutning, ihvorvel det 
heller ikke manglede paa Indsigelser fra for- 
skjellige Kanter. (Jakobi, Merck, Nicolai og 
andre). 

Fernando er en Karakter af lignende Art 
som Weislingen og Clavigo, men af mindre 
æsthetisk Interesse, idet man paa intet Punkt 
faar nogen Sympathi med denne løse Person. 
Han er følelsesrig, men uden vedvarende Styrke 
i sin Følelse. Han er en holdningsløs Sværmer, 
der efter de andres Udsagn skal besidde en stor 
umiddelbar Elskværdighed, hvortil man ved Læs- 
ningen dog ikke mærker noget. At han ikke 
finder nogen blivende Ro i Forholdet til Stella, 
men drives afsted for at opsøge sin Hustru, kan 
paa en Maade regnes ham til Ære, men at han 
flygter uden at give Stella nogen Oplysning om 
sit tidligere Liv, er atter et halvt Skridt, som 
vikler ham dybere ind i Elendigheden. Man kan 
tænke sig en komplet Skurk bære sig ad mod 
to Kvinder, som Fernando har gjort, men skal 
man tænke sig ham som mere svag end slet, og 
det har dog aabenbart været Digterens Mening, 
saa brister den psykologiske Sandsynlighed, og 
vi staa overfor et unaturligt Phænomen. Weis- 
lingen og Clavigo begaa ganske vist ogsaa slette 
Handlinger, men begge lade sig bestemme, for- 
føre af andre (Adelheid-Carlos), hvorimod Fer- 
nando selv tager Initiativet til sin Troløshed, men 

da bliver han at opfatte som mere slet end svag, 
hvad der er i Modstrid med Tegningen af Figu- 
ren og heller ikke stemmer med den Kjærlighed, 
han vækker hos Stella og Cæcilie. 

Der er altsaa en Modsigelse mellem Figurens 
Fortid og Maaden, hvorpaa han præsenteres os, 
og hertil kommer, at hverken hans Anger eller 
Fortvivlelse er skildret med den Kraft, som alene 
kunde give den hazarderede Situation nogen 
æsthetisk Værd. 

Som Fernando er fremstillet bliver han uden 
videre Interesse i sin holdningsløse Følsomhed. ') 

Stella. QT^ for saa vidt mati kan opdage hen- 
des Karakter bag de hy persen timentale Udbrud, 
en sværmerisk, følelsesrig Natur, der ganske har 
hengivet sig til Fernando og kun lever i denne 
Kjærlighed. Hendes bløde Sind er fuldstændig 
optaget af hin Følelse, og hun formaar ikke at 
nære nogen Vrede mod den troløse, ikke engang 
da hun erfarer hans tidligere Forbindelse med 
Cæcilie. At hun efter denne Opdagelse mener, 
hun bør vige for den andens mere berettigede Krav 
paa Fernando, gjør hendes Hjærte Ære, mindre 
derimod, at hun dræber sig selv eller indlader sig 
paa Dobbelægteskabet, hvilken af de to Slutnin- 
ger man nu vil holde sig til. Hun er imidlertid 



*) At Goethe i tre paa hinanden følgende dramatiske 
Figurer (Weislingen, Clavigo, Fernando) behandlede 
Phænomenet: Troløshed i et Kjærlighedsforhold, staar 
ganske sikkert i psykologisk Forbindelse med hans per- 
sonlige Erindringer fra Forholdet til Friederikke Brion. 

i sin overspændte Exalterthed, som alt bemærket, 
hverken tilstrækkelig- individualiseret eller ideel 
ophøjet til at afvinde os den Medfølelse eller 
Interesse, som hendes Skæbne kunde gjøre Krav 
paa. ^) 

Bedst forekommer hun mig at være tegnet 
i 4de Akts Slutningsscene, da hun har erfaret 
den skrækkelige Sammenhæng. De bratte Over- 
gange fra Angst overfor Cæcilie til Følelse af, at 
hun maa søge Tilflugt hos denne, ere naturlige 
og kraftigt skildrede. Der er over Stellas Person 
i denne Scene noget af den lidenskabelige Flugt, 
som man ellers savner, og hendes Ord ere her i 
Samklang med Situationen. 

Cæcthe er i Modsætning til Stella en roligere 
mere udviklet Natur, vant til at bære sin Sorg 
og beredt til at offre sit eget for at gjøre andre 
lykkelige. 



(^ Naar Bunizer (VIII pag 129) fuld af Begejstring 
udbryder „Eine solche hinreissende Glut der Leidenschaft 
in dem besten, edelsten, weiblichen Herzen, hat 
selbst unser Dichter nirgend wo mit dieaer VoUendung 
geschildert oev.^*, gjør denne Ytring ikke hans æsthe- 
tiske Smag synderlig Ære, ligesaalidt som den Beundring, 
hvormed han i det hele taget omtaler Stykket. Den 
Enstemmighed, hvormed Folk som Gervinus, Hillehrand, 
Bosenkrntiz og andre regne dette Drama for et af Goethes 
svageste, burde ialtfald have afholdt Diintzer fra at om- 
tale det i Udtryk, der kun passe paa et digterisk Mester- 
værk, selv om han følte sig kaldet til at tage det i For- 
svar overfor de mange Angreb, det har været Gj en- 
stand for. 

Hun er et langt stærkere Menneske end 
baade Fernando og Stella, men har ogsaa en 
fastere Grund at staa paa, idet hun hverken har 
brudt noget Troskabsløfte, som Fernando, elier 
letsindigt kastet alt bort for hans Skyld, som 
Stella. Efter Stykkets oprindelige Plan bliver 
hun den, der ved sit Ædelmod løser Konflikten, 
efter den senere Version kæmper hun udholdende 
til det sidste for at det hele skal faa en lykkelig 
Udgang, og søger at holde baade Fernando og 
Stella oppe i den overvældende Nød. Hendes 
Kjærlighed til den første er ikke blevet formind- 
sket ved hans Troløshed, men hun vil hellere 
tage fra sig selv, end lade de andre bukke under 
i Ulykken. 

Som hendes Skikkelse foreligger fra Goethes 
Haand, er den smukt ment og ret smukt udført, 
men rigtignok heller ikke mere. 

^Prometheus<L kaldes i Udgaverne af Goethes 
Værker et Fragment, og som et saadant opfattes 
vistnok ogsaa rettest de to Akter, hvoraf Værket 
bestaar. 

Dilntzer ^) gjør imidlertid med stor Styrke 
gjældende, at denne Opfattelse beror paa en 
Vildfarelse, og hævder, at Stykket er fuldført 
med de to foreliggende Akter. Det bekjendte 
Digt, som aabner tredie Akt, og efter hvilket en 
paatænkt Videreførelse antydes, mener han kun 
ved en Fejltagelse fra Goethes Side er blevet 

*) XVII Bd.: Prometheus, Indledningen. 

anbragt her, da Manuskriptet til »Prometheus«, 
som var gaaet tabt, i Aaret 1819 atter kom Dig- 
teren ihænde. Selve Stykket (de to Akter), mener 
Diintzer, er forfattet i October eller November 
1774, Digtet derimod i Begyndelsen af 1775. 
Det blev imidlertid offentliggjort længe før. Dra- 
rriaet (nemlig 1785 af Jakobij, og af Goethe selv 
optaget mellem hans lyriske Digte. Da nu det 
tabte Manuskript til de to Akter blev fundet, 
føjedes Digtet til som Begyndelsesmonolog af en 
tredie Akt. Dette, mener Diintzer, skete ved en 
Hukommelsesfejl fra Goethes Side, som maaske 
tillige ikke mere følte sig fuldt tilfredsstillet ved 
sit Drama. 

Det være nu som det vil, men hvad enten 
denne Monolog oprindelig er skrevet som en 
Fortsættelse af Stykket eller ikke, saa fore- 
kommer det mig, at de to Akter ikke med Na- 
turlighed kunne opfattes som et afsluttet Hele. 
Ja selv om Goethe har tænkt sig Værket som 
fuldført, da han i Aaret 1774 sendte det' til Ja- 
kobi, saa er og bliver det dog langt mere et 
Fragment end et gjennemført Arbejde. Ikke 
alene er der noget fragmentarisk ved anden Akt 
efter selve dens Indhold, men som endelig Af- 
slutning paa en Behandling af Prometheusmythen 
er det vanskeligt at tænke sig den. 

Diintzer mener, at Goethes Prometheus frem- 
stiller den skabende Kunstnernatur, der frit føl- 
ger sin egen Trang, og denne Opfattelse kan 
næppe kaldes urigtig, men naar Digteren har 

fremstillet denne Grundtanke under Promeiheus- 
skikkelsens Form, kan h^n ikke gjøre sig fuld- 
stændig uafhængig af denne Figurs Skæbne, 
ellers vilde Navnet være rent vilkaarlig valgt. 
Det kan være berettiget at behandle en Mythe 
digterisk frit: at lægge ny Tanker ind deri, at 
fremhæve enkelte Traek mere end andre osv., 
men ganske at forbigaa et af Mythens Hoved- 
punkter (Prometheus' Straf) vilde være i aller- 
højeste Grad forunderligt, hvis Værket skal 
tænkes fuldført, og man kan vanskelig forestille 
sig, at Goethe ikke skulde have følt dette. 

At skrive et Drama, der hedder Prometheus, 
og som behandler den mythiske Person af samme 
Navn, uden med et Ord at omtale den Straf, der 
rammer ham fra Zeus, vilde være ligesaa urime- 
ligt som at behandle Don Juan Sagnet uden at 
tage Comthuren med. Da nu Goethes Stykke 
slipper Prometheus paa det Punkt, hvor han er 
fuld af Glæde over de Menneskeskabninger, han 
har dannet og skaffet Liv, kan jeg ikke andet 
end betragte Arbejdet som ufuldendt, hvad enten 
Goethe selv oprindelig har ment det eller ikke. 
At han senere havde samme Opfattelse, er givet. 

iste Akt skildrer os, hvorledes Prometheus 
former menneskelige Legemer, men ikke formaar 
at give dem Liv, hvortil han faar Bistand af Mi- 
nerva. Zeus sender Merkur til Prometheus, for 
at formaa ham til at anerkjende Gudernes Over- 
højhed, hvad han dog ikke paa nogen Maade vil. 
Han føler sig ganske fri og uafhængig overfor de 

olympiske Væsner og anerkjender kun Skæbnen 
som sin og deres Herrp. 

I 2den Akt se vi først, hvorledes Zeus trøster 
sig over, at Prometheus' Billedstøtter have faaet 
Liv uden hans Medvirkning, og Menneskeslæg- 
ten saaledes er opstaaet. Gudernes Fader trøster 
sig nemlig med, at denne ny »Wurmgeschlecht« 
kun. vil forøge Tallet paa hans Tjenere. Naar de 
komme i Nød og Ulykke, ville de ty til hans 
Hjælp. Prometheus fryder sig imidlertid over 
sine ny Skabninger, og vi se, hvorledes den første 
Begyndelse til det ordnede Samfund udvikler sig, 
og Ejendomsbegrebet dukker frem. En Samtale 
mellem Prometheus og hans elskede Datter Pan- 
dora slutter Akten. Prometheus forklarer hende 
her — temlig iiberschwånglich — Døden som den 
højeste Extase af alle Sjælskræfter, den fører ind 
til Hvile, hvoraf der atter vil fremspire nyt lAv. 
Vi se de dybe Længsler og Udødelighedstanken 
fremkomme i den^ny Menneskeslægt, sammen med 
Følelse for Venskab og Kjærlighed. ') 

Stykket er skrevet i et frit Versemaal, der 
ligner det, Goethe har anvendt i enkelte af sine 
lyriske Digte. Den stolte Trods hos Prometheus 
overfor Guderne er kraftigt fremstillet, og hans 
Uafhængighedsfølelse i Udøvelsen af sin billed- 
dannende Virksomhed meget betegnende for 
Goethes daværende Digterstemning, men forøvrigt 
er det vanskeligt at tillægge denne Digtning 



*) Diintzer ovenanførte Skrift pag. 50 

nog-en særdeles æsthetisk Værdi, dertil er 
den for skitsemæssigt behandlet, og, som alt be- 
mærket, ej engang ført til nogen endelig Af- 
slutning. 



II. 



Kort Tid efter at Goethes Forlovelse med 
Lili Schønemann var hævet, kom hans Kaldelse 
til Weimar (1775), og hermed indtræder, som be- 
kjendt, et stort Vendepunkt i Digterens Liv. Den 
første Tid af Weimaropholdet er, med Hensyn 
til dens Betydning for Goethes Aandsliv, blevet 
meget forskjelligt bedømt, ^) men hvad der i 
ethvert Fald er ubestrideligt, er den store For- 
andring, som paa dette Sted og under disse Om- 
givelser foregaar med Goethe. Han bliver fra en 
stormende Yngling lidt efter lidt til en holdnings- 
fuld Mand, men i hans Digtervirksomhed i større 



*) Gelzcr mener, at han her har mistet noget af sin 
barnlige Sjælsrenhed, af sin inderste, højere Natur. 

Gervinus ser, med Hensyn til den Indflydelse Wei- 
marhofiet havde paa Goethe som Digter, langtfra gun- 
stigt paa denne Tid. 

Lewcs derimod søger at benægte den skadelige Virk- 
ning af Omflytningen til Weimar. 

HUhhrand leverer et smukt Forsvar af den første 
Weimarperiodes Betydning for Goethe. y^Die deutsche 
Naiionalliteratur," Bd. 2 pag. 145 f.) 

Stil indtræder der en Pavse. *) Ganske vist skriver 
han meget, men det meste er smaa Hofkomedier, 
Festspil og deslige. Nogle af disse ere langtfra 
uden Værd, som f. Ex. den lunefulde Farce ^Der 
Triumph der Empfindsamkeit^ {^111 y opført første 
Gang i Januar 1778), der desuden har Betydning 
for en vis Side af den romantiske Skoles Drama ; 
endvidere maa fremhæves den vittige dramatiske 
Satire ^Dte VogeU (178O), de smaa Syngestykker 
^Jery und Bdtely^^ (Xll^ og >Die Hscherinn<L 
(1782), der er holdt nær til Folketonen, medens 
-»ScherZy List und Rache«^ (1784) sprudler af Liv 
og Munterhed. Det lille Skuespil i én Akt »Z>?> 
Geschwister^ (1776) fortjener ogsaa at fremhæves 
paa Grund 'å-i Mariannes Figur, der i sin beskedne, 
fordringsløse Holdning overfor den Elskede er ^en 
ægte goethesk Kvindeskikkelse. '^) Alt i alt er 



') Smukt skriver Goethe selv to Aar efter sin An- 
komst til Weimar: „Hernach fandich, dass das Schicksal, 
da es mich hieher pllanzte, voUkommen gemacht hat, wie 
man's den Linden thut, man schneidet ihnen den Gipfel 
weg und alle schøne Aeste, dass sie neuen Trieb kriegen, 
sonst sterben sie von oben herein. Freilich stehen sie 
die ersten Jahre wie Stangen da." (Briefe an Frau von. 
Stein". 8. Nov. 1777). 

Det kan gjerne være. at den voldsomme, stormende 
Produktion i Ungdomsaarene vilde have dræbt sig selv, 
hvis Goethe ikke gjennem Flygtningen til Weimar var 
kommet ind i en hel ny Periode og havde gjort en 
Pavse. 

') Det forekommer mig ievrigt, at Scholl („Goethes 
Briefe an Frau von Stein." Erster Band, Einleitung pag 
XXXII— XXXIII) angaaende Stykkets farlige Sujet har 

dog disse Arbejder kun Smaating, vellykkede 
Lejlighedsarbejder, der for en samlet Betragtning 
af Goethes Dramaer ikke have stor Betydning. 
Men ser man lidt nøjere paa denne tørste Wei- 
marperiode (indtil den italienske Rejse), maa man 
indrømme, at Goethe dog efter Haanden ogs'aa 
fik arbejdet i større Stil, om eiid den endelige 
Fuldførelse af det paabegyndte først kom senere. 

Fra Tid til anden arbejdede han paa ^Eg- 
mont<^y ^) af » Tasso<^ blev de to tørste Akter (i en 
anden Skikkelse end den nuværende) udarbejdede, 
og ^Iphigente<^ fuldført i sin ubundne Form. Des- 
uden opstod de første Bøger af » Wilhelm Meister<L 
i dette Tidsrum, og adskillige lyriske Digte. 2) 

Saa kom den italienske Rejse (1786 — 88), der 
bragte Goethe nyt Liv, og medens han endnu 
var borte fra Hjemmet, sendte han det den dejlige, 
nu rhytmisk fuldbaame -»Iphigente auf Tauris«^ ^) 



ramt Sømmet paa Hovedet ved at kalde Værket „ein 
Geiiihlsdrama, dessen naive Form aut unnaivem Grunde 
zu ruhen scheint, und in seiner delikaten Entwicklung, am 
TJnsittlichen nm Haarsbreite vorbeigefiihrt, etwas Pein- 
liches fur ein gesundes Geiuhl haben kann.^^ 

*) Det var allerede paabegyndt i Frankfurt 1775. ' 
') Det antikt anlagte Sørgespil „Elpenor'^ (paa- 
begyndt 1781) er forblevet et Fragment. Det projekterede 
Drama „Nausikaa" skriver sig fra den italienske Rejse. 

^) Stykket var undergaaet fem Bearbejdelser, før det 
i Italien (1786) blev omdigtet i femfodede Jamber. Meget 
lærerigt til Oplysning om, hvad Formen har at sige i et 
Digterværk, er det at sammenligne den vigtigste af de 
tidligere Bearbejdelser med Stykkets nuværende Skik- 
kelse. Indholdet er det samme, næsten Replik for Replik, 
meget faa Tanker ere komne til, og dog hvilken Forskjel! 

og den afsluttede -»Egmofd^i.. Et Par Aar efter 
Hjemkomsten fulgte -»Torquato Tasso^i: der lige- 
som ^Iphigenie auf Tauris^ var i bunden StiL 
Disse tre Dramaer maa, med Undtagelse af den 
alt andet overskyggende -»Fausts (iste Del), be- 
tegnes som de modneste og mest værdifulde 
Frugter af Goethes dramatiske Produktion. 

-»Iphigenie auf Tauris^ er som en stille, fin 
Musik, men dog fast og tydelig i sin Karakter- 
tegning. Man bæres paa Rhytmens Vinge mildt 
og stille gjennem dette Drama, som forener en 
yndefuld Form med dyb Følelse og klare 
Tanker. 

Goethes Formsans, der nu havde arbejdet 
sig ud af Ungdomsaarenes umiddelbare Voldsom- 
hed, er her gaaet i Forening med noget af det 
fineste i hans Sjæl, med rene, klare Følelser, og 
Frugten er blevet dette herlige Værk, som er en 
Pryd for den europæiske Literatur. 

Nerven i hele den dramatiske Bevægelse er 
Iphigenies Vægring ved at ægte den skythtske 
Konge, 

Hun er af Diana blevet frelst fra Offerdøden 
i Aulis og ført til Templet i Tauris, hvor hun 
tjener som Præstinde. Skythernes Behersker 
Thoas har modtaget hende med Ærbødighed, og 
ved sit milde Væsens Uimodstaaelighed har hun 
bevæget Kongen til at opgive den gamle bar- 
bariske Vedtægt, ifølge hvilken enhver Fremmed, 
som forvildede sig til Tauris, skulde offres paa 
Gudindens Alter. Thoas, hvis Dronning er død, 
har i lang Tid næret Ønske om at faa Iphigenie 

til sin Hustru, men hun har stadig" undveget hans 
Begjæring. Da han nu (iste Akt 3die Scene) 
med ligefremme Ord forkynder hende sit Ønske, 
afslaar hun det bestemt. Herover fortørnes Kon- 
g-en saa heftigt, at han erklærer igjen at ville 
forny den gamle Lov om Fremmedes Offring, og- 
befaler hende at gjøre sin Pligt som Præstinde 
ved at ofFre to Mænd, der fornylig ere fangede 
ved Kysten. Disse to Mænd ere imidlertid ikke 
andre end Orest og Pylades, og saaledes bliver 
Iphigenies Afvisning af Kongens Begjæring det 
bevægende Princip i den dramatiske Udvikling. 
Saa vidt fører Is fe Akt os, der overmaade skjønt 
afmaler Iphigenies indre og ydre Tilstand. 
Længslen efter Fædrelandet, den faste, jomfrue- 
lige Holdning, Sorgen over den Forbandelse, hun 
mener hersker over hendes stolte Slægt, den 
milde, menneskekjærlige Tænkemaade, alt dette 
forener sig til et skjønt Billede, saa at viforstaa, 
at denne Kvinde har kunnet udøve en for- 
ædlende Indflydelse paa Kongen, ja paa det hele 
Folk. ') 

I zden Akt optræde Orest og Pylades, der 
ere førte til Tempellunden. Apollo har lovet 
Orest, der paa Grund af Modermordet jages af 
Furierne, Befrielse fra sine Lidelser her iTauris, 
derfor er han kommet hid med sin Ven. Nu 



*) Se Arkas' smukke Ord til hende (Iste Akt, 2den 

Scene). „ von deinem Wesen. 

Aoi' Tausende herab ein Balsam traufelt."^ 

truer Døden dem beg^ge, men medens Orest ven- 
ter den som en Befrielse, har Pylades endnu 
langtfra opgivet alt Haab om Frelse og sætter 
Mod i Vennen. Modsætningen mellem deres Ka- 
rakterer, samt det inderlige Venskab, der knyt- 
ter disse to til hinanden, belyses smukt og klart 
i den Scene, der aabner Akten. Paa Pylades' 
Raad lader Orest ham først tale med Præstinden 
(Iphigenie). Af dennes Mund hører Iphigenie 
Beretningen om Trojas Fald og om hendes Fader 
Agamemnons ulykkelige Skæbne. Det ryster 
hende dybt, og da hun erfarer, at Grunden til 
Klytaimnestras Had mod sin Mand har været 
dennes Adfærd mod Datteren i Aulis (dengang 
han lokkede Iphigenie . derover for at offre hende), 
gribes hun saa stærkt ved Følelsen af paa denne 
Maade at have været Aarsag til Hjemmets Øde- 
læggelse, at hun afbryder Samtalen med Pylades. 
I Sdie Akt mødes Iphigenie og Orest. Hun 
hører den videre Fortælling om sin Slægts Ulykke, 
idet hun erfarer, hvorledes Moderen er faldet for 
Sønnens hævnende Haand. Orest giver sig til- 
kjende for hende, men da Iphigenie, i sin Glæde 
over endelig at staa overfor en af sine egne, for- 
tæller ham, hvem hun selv er, bliver Orest, der 
er ophidset ved sin egen Beretning om det gru- 
lige Modermord, atter grebet af Furierædslen og 
raser utilgjængelig for hvert trøstende Ord i halv 
forvirret Skræk. Iphigenie forlader ham for. at 
opsøge Pylades, og da begge komme tilbage, er 
Anfaldet ved at vige bort, saa at det lykkes dem 
atter at bringe ham til Besindelse. I Iphigenies 

Arme bringes hans urolige Sjæl til Ro, medens 
den energiske Pylades opfordrer til hurtigt at be- 
nytte deres vidunderlige Sammenførelse til Frelse 
og Flugt. Trods de mange skjønne Enkeltheder 
er 2den og 3die Akt maaske de svageste i Dra- 
maet, og dette er vistnok begrundet i to Ting. 
For det første deri, at Iphigenie i disse Akter 
forholdsvis træder i Skygge for Orest, og dernæst 
har man noget for meget at gjøre med Beret- 
ningen om den forbigangne Tid, saa at to hele 
Akter anvendes til at føre Handlingen det ene 
Skridt fremad, at Iphigenie og de to Venner lære 
hinanden at kjende. 

At der forøvrigt i begge Akter paa mange 
Punkter, ja næsten paa alle, findes Ting, der ere 
Mesteren og Mesterværket værdige, skal ikke 
nægtes. Det er kun i Sammenligning med de 
øvrige Akter, at man drister sig til at gjøre disse 
Indvendinger. 

I éde Akt knyttes Knuden, — ikke ved nogen 
udvortes Begivenhed, thi hele den ydre Handling 
er i dette Drama trængt bag ved Scenen, men 
derved, at Iphigenie kommer til at staa overfor 
et meget vanskeligt Valg. Pylades har nemlig 
lært hende, hvorledes hun skal bære sig ad med 
at redde dem alle tre og tillige bortføre Dianas 
Billede, som han og Orest mene Apollo har be- 
falet dem at føre til Delfi. Men Iphigenies rene 
Sjæl føler sig haardt betynget ved at skulle be- 
drage Thoas, der har vist hende saa megen God- 
hed. Hun er først gaaet ind paa Pylades' Plan, 

men tormaar ikke at gjennemføre den overfor 

4 

Kongens Bud, og netop efter Samtalen med denne 
(Arkas) bliver det hende klart, hvor bedragerisk 
hun staar i Begreb med at handle. Da Pylades 
kommer for at borttage Billedet, forhindrer hun 
det og stiller overfor hans verdenskloge Syns- 
maade sit urolige Hjærtes Finfølelse. Det lykkes 
dog næsten Pylades at overbevise hende, men 
efter hans Bortgang vinder Kampen i hendes 
Sjæl fornyet Styrke. Det drejer sig om Brode- 
rens og hendes egen Frelse, hvorledes kan hun 
da undgaa at føre Kongen bag Lyset? Men hun 
forfærdes over at skulle kjøbe sig Frihed ved 
Usandhed og Bedrag, hun gyser tilbage derfor 
og er i sin Smerte nærved at harmes "paa Gu- 
derne, der have stillet hende overfor dette Valg. 
Det var som om Forbandelsen over Tantalus' 
Slægt aldrig skulde ophøre, som om det Haab, 
hun længe i Stilhed havde næret: at blive den, 
der rensede sit Hjem for dets Besmittelse, skulde 
tilintetgjøres, thi hvis hun som en Løgnerske og 
en Utaknemmelig kommer hjem med Broderen, 
hvorledes kan hun da bringe Slægten Velsignelse? 

Det gjælder for Iphigenie om at redde Bro- 
deren, hans Ven og sig selv uden at besmitte sig 
med nogen Uret, men hvorledes skal dette blive 
muligt? 

Denne Sjælsbevægelse er med overordentlig 
Finhed og Skjønhed fremstillet i 4de Akt. 

Thoas har imidlertid paa Grund aflphigenies 
nølende Adfærd fattet Mistanke om, at hun pøn- 
ser paa et eller andet, og lader hende derfor 
kalde til sig i Tempellunden (o/i? -^/f, iste Scene). 

Han oprøres heftigt ved Tanken om, at hun, der 
er blevet behandlet med saa stor Mildhed fra 
hans Side, muligvis vil bedrage ham, dg i denne 
Sindsstemning træffer Iphigenie Kongen. Da 
Thoas spørger om Grunden, til at hun opsætter 
Offringen af de to Fremmede, og antyder siri 
Mistanke, søger Iphigenie at formaa ham til at 
afstaa fra sin haarde Beslutning overfor de fangne, 
men forgjæves, alle hendes rørende Bønner gjør 
hende kun mere mistænkelig i Kongens Øjne. 
Da ogsaa dette Middel til at redde sig ud af det 
tunge Valg glipper, og hun i sin ædle Sjælekamp 
føler sig trængt ud paa det yderste Punkt, vover 
Iphigenie det, som i Sandhed maa kaldes stort: 
for at redde sit Hjærtes Renhed aabenbarer hun 
Thoas alt j fortæller, i Tillid til Gudernes Retfær- 
dighed, Kongen den hele Sammenhæng og lægger 
baaåe sin egen og de andres Skæbne i hans Haand. 
Denne ædle Handlemaade forfejler ikke sin 
Virkning paa Thoas, thi hendes Indflydelse over 
ham er stor, og hun paakalder tilmed et tidligere 
Løfte, han har givet, om at yde hende fri Hjem- 
fart, saafremt der nogensinde aabnede sig en 
Mulighed dertil. Dog, medens han endnu staar 
uvis om, hvilken Beslutning han skal tage, og 
ligesom søger at værge sig mod den Magt, hun 
øver over ham, bliver Samtalen afbrudt, idet 
Orest med draget Sværd stormer ind. Skytherne 
have nemlig angrebet ham og hans Staldbrødre, 
nu er han ilet hid for at opfordre Iphigenie til 
hurtig Flugt. Det er nærved at komme til et 
blodigt Sammenstød mellem Kongen og ham. 

men Iphigenie forhindrer dette og formaar dem 
begge til at befale deres Folk at standse med 
Kampen, medens den afgjørende Samtale finder 
Sted. Under denne optræder Orest, der nu er 
fuldstændig befriet fra Furiekvalerne, som en 
værdig Søn af den store Agamemnon og aftvin- 
ger Thoas Agtelse ved sin kjække Holdning. 
Men selv da denne ikke længer tvivler om, at 
Orest virkelig er Iphigenies Broder og ikke en 
Bedrager, staar der dog endnu en Hindring 
ivejen, for at Kongen kan lade dem drage bort, 
den nemlig, at de ville føre Gudindens Billede 
med sig til Grækenland. Men Orest oplyser da 
Thoas om, hvorledes han nu selv har indset sin 
Misforstaaelse af Apollos Befaling, Ikke Diana- 
billedet men Iphigenie selv er det. Guden har be- 
falet ham at føre med sig, det er hende, som 
skal bringe Fred og Forsoning til Hjemmet. 
Ved denne Erklæring bortryddes den sidste Hin- 
dring, og Kongen giver dem begge fri. Saaledes 
har Iphigenie lykkeligt udført sit store Hverv: 
at blive Broderens og Hjemmets Frelserinde 
uden at besmitte sin Sjæl ved noget Bedrag. 

Den beherskede Kraft, den stille Sjælfuldhed 
og ophøjede Holdning, som overalt spores i dette 
Drama, i Forbindelse med klare Tanker og ynde- 
fuldt Sprog, giver det en høj Rang blandt 
Goethes Værker. Stykket viser desuden klart 
hans digteriske Ejendommelighed: at sigte mere 
paa Skildringen af Gemyttet end paa den stærkt 
bevægede ydre Handling, at fremstille Menneske- 
nes Sjæleliv mere end deres Foretagender. 

Det viser hans eminente Herredømme over 
Sproget og hans Evne til fin Karaktertegning, 
men tillige illustrerer dette Værk, hvor uscenisk 
hans Talent var. I Personernes Selvfremstilling 
gjennem Replikken viser Goethe det højeste 
Mesterskab, men i at frembringe en Handling, 
der kan springe Tilskuermængden i Øjnene, har 
han ikke sin Styrke. Disse fine Følelser, denne 
stille Ynde vilde ikke tage sig ud bagved en 
farvet Lamperække. Denne afdæmpede Klang- 
farve vilde ikke kunne opfattes fra en tætfyldt 
Tilskuerplads. 

Der mangler i dette Stykke ikke et Midt- 
punkt, hvorom det hele drejer sig, thi Iphigenie 
selv er dette Centrum, hvor hen alle Radierne 
løre — Dramaet er i denne Henseende ganske 
organisk bygget — , men hvad der sker (i ud- 
vortes Forstand) er af underordnet Betydning i 
Sammenligning med den indre Handlings, Sjæle- 
)3evægelsens, høje Værd. Stykkets vidunderlige 
Skjønhed, dets Rang som et poetisk Mesterværk 
bliver dog derfor lige uomtvistelig, men det vil 
altid komme til at høre mellem de aristokratiske 
Digterværker, som kun ere kjendte af forholds- 
vis faa, fordi det kræver Stilhed i Sjælen for 
rettelig at forstaas, og fordi det ikke gjennem 
den sceniske Fremstilling bringes ud blandt det 
store Publikum. 

Ved en Sammenligning med Euripides' 
Drama af samme Navn ^) er det iøjnefaldende, 

') Dr. B,inne har i et særligt Skrift {„Goethes Iphigenie 

hvorledes den ydre Handling hos Goethe er 
blevet opløst i den indre, thi medens Euripides' 
Kong Thoas er en vild Skythe, der ingenlunde 
har ladet sig paavirke af nogen mildere Tænke- 
maade, og kun ved Athenes personlige Mellem- 
komst afholdes fra at standse Iphigenies Flugt, 
er han hos Goethe en ædel Mand, der overvinder 
sig selv i den Grad, at han uhindret lader Græ- 
kerne drage bort. Kollisionen er hos Euripides 
en rent udvortes, der kun løses ved en deus ex 
machina, i det tyske Drama er den en Sjælekamp, 
der af Iphigenie gjennemføres saa skjønt, at og- 
saa Thoas tvinges til at handle højsindet. Hos 
den græske Dramatiker er Iphigenie ingenlunde 
saa fintfølende, at hun gyser tilbage for at narre 
Kongen, hvorimod Goethe, ihvorvel han har laant 
enkelte Træk fra Euripides, i den Grad har aande- 
liggjort Skikkelsen, at hele Dramaets Konstruc- 
tion nødvendigvis maatte blive en anden. De 
forberedende Betingelser til den heldige Udgang, 
saasom Kongens Kjærlighed til Iphigenie og tid- 
ligere Løfte om Hjemrejse, mangle derfor ganske 
i det antike Drama, hvor de heller ikke behøves, 
da Euripides har Athene i Baghaanden. Større 
Lighed med Goethes Iphigenie besidder maaske 



auf Tauris^\ Leipzig 1849) ftjennemtert Sammenstillingen 
mellem den tyske og græske Digters Værk. Trods den 
noget mærkelige Modsigelse i Rinnes Slutningsdom om 
Goethes Iphigenie, er hans Skrift ret instructivt at gjøre 
sig bekjendt med. 

Euripides' »Iphigenie i Aults«, skjønt ogsaa dér 
Forskj ellen er større end Ligheden. 

Man kan nævne forskjellige Ting s6m det 
tyske Dramas Grundtanke : man kan fremhæve 
Modsætningen mellem Hellener og Barbarer, eller 
opfatte Tilintetgjørelsen af Skæbnen i Menne- 
skets fri Vilje som Dramaets Grundidé ^\ man 
kan pege paa, hvorledes det illustrerer, at Sjæls- 
adel og Sjælsrenhed er en større Magt i Ulykken 
end List og Tapperhed. -) man kan urgere 
Iphigenies forsonende Kjærlighed osv., men hvor- 
ledes man end forsøger paa at rumme det cen- 
trale i en bestemt Formel, der bliver dog altid 
noget uadæquat derved. Det ligger i, at Goethes 
Dramaer i det hele taget langt mere virke* ved 
deres Personfremstilhng end ved at være byg- 
gede om en bestemt ledende Grundtanke. Han 
skildrer Figurerne og digter over dem, men 
danner ikke Personerne efter en forudfattet Idé. 
Goethes bedste Skikkelser ere saa dybe og 
skjønne, at de afføde en Mængde Tanker, naar 
de først ere frembragte, men de skabes ikke for 
en Idés Skyld. De ere sete og plastisk frem- 
stillede, de bære deres Idé gjemt i deres Indivi- 
dualitet. ^) 



O i?osenA;ra»£; „Goethe und seine Werke" pag. 216. 

-') "Rinne ovenanførte Skrift pag. 34. 

^) Herfra undtages naturligvis hans rent allegoriske 
Figurer som Prometheus, Pandora og andre. I et af 
Goethes svagere Arbejder „Die naturliche Tochter^ er det 
netop Manglen ved Peraonskildringen, at den ikke er 



i 

Saaledes forholder det sig ogsaa med dette 
Drama. Iphigenie selv er Stykkets Idé. I hen- 
des Person, saaledes som den paatrænger sig vor 
Anskuelse og Følelse, ere Grundtankerne ind- 
flettede, og kun ved en levende Anskuen af Fi- 
guren kunne vi rettelig faa fat paa dem. 

Iphigenie er en Jomfru, ren i Tanke, Følelse 
og Ord. Hun er en ung Kvinde, der ingenlunde 
mangler Livserfaring, men intet har at gjøre med 
den erotiske Kjærlighed. Dette er ejendommelig 
bestemmende for hendes Sjafelstilstand, idet hun 
langtfra er uudviklet, men paa dette centrale 
Punkt har bevaret Barnets Uskyld. Der er noget 
af en Vestalindes Holdning, et vist noli me tan- 
gere* over den hele Skikkelse, mildnet ved Sindets 
store Blidhed. 

Intet lavt eller smudsigt kan fæste Bolig i 
denne Sjæl. 

Hun er vemodig, thi det rene Gemyt maa 
altid være vemodigt i den urene Verden. Hun 
er from, dels ifølge sin medfødte Natur, dels fordi 
hun har prøvet Sorg og Angst. Hun har Hjemve, 
det har saadanne Naturer altid, hvad enten 
Længslens Maal kaldes Grækenland eller har et 
endnu større Navn. 

Den Magt, hun udøver over Barbarerne, be- 
ror paa hendes stille Sjælsadel. Hun er saa for- 



individuel men abstract. Ogsaa y^Torquaio Tasso^ uaaa 
undtages fra det ovenfor bemærkede, da der her kan 
paavises en enkelt ledende Grundidé. 

skjellig fra dem, at Modsætningen virker impo- 
nerende, fordi den er saa stærk og skjøn. 

Hun repræsenterer som Datter af Græker- 
landet tillige Dannelsens Magt overfor den umid- 
delbare Naturlighed. 

Disse Skyther betragte hende som et Kle- 
nodie, Guderne have betroet dem, hun er kom- 
met til dem paa mærkelig, mystisk Vis, og hen- 
des Væsen bevarer den hellige Hemmeligheds- 
fuldhed. Hun er alene mellem fremmede Mænd 
og tvinger dem til Ærbødighed ved sin ædle 
Holdning. 

Forgjæves bejler Skythernes Konge til hen- 
des Haand, Iphigenie er mere end af Navn Dia- 
nas, den evige Jomfrus, Præstinde, hun kjender 
ikke noget til den urostiftende Eros. 

Saadanne Naturer træffes sjeldent i Livet, 
men de findes der og staa som fine Kontraster 
baade til det urolige Verdensliv og til de liden- 
skabeligt bevægede Gemytter. . 

Der er over denne Iphigenie noget stille 
bekymret, tæt forenet med en sjælelig Fasthed^ der 
redder Skikkelsen fra blødagtig Svaghed. Hun 
kan maaske nævne mange enkelte Ting som 
Gjenstand for sin Bekymring, men selv om disse 
toges væk, vilde det sørgmodige Træk dog næppe 
ganske forsvinde fra hendes fine Ansigt, thi naar 
man er saa sandhedskjærlig som en Iphigenie, 
der end ikke vil kjøbe Broderens og sin egen 
Befrielse med nogen Usandhed, kan man nok 
have Grund til at være bekymret i en løgnagtig 
Verden. Og naar en Kvinde engang, som 

Iphigenie i Aulis, har maattet prøve, hvad det 
vil sige at skulle offre hele sin Person for andres 
Formaal, da svinder Frejdigheden og den umid- 
delbare Livsglæde let bort. Det er derfor i den 
fineste Overensstemmelse med Iphigenies Fortid, 
at Goethe har skildret hende saaledes, som han 
i det foreliggende Drama har gjort. 

At være sørgmodig gjør i og for sig ikke en 
Menneskesjæl skjøn, thi hvis Vemoden tager 
Magten fra Personligheden, kan denne blive svag 
og uskjøn, men naar et Menneske med fuldkommen 
Selvbeherskelse udretter sin Gjerning og dog in- 
derst inde, paa Grund af en stærk, medfødt Ide- 
alitet, ikke kan føle sig fuldt tilfredsstillet ved 
det omgivende Liv, da bliver et saadant Hjærte 
fint og ædelt, vel at mærke naar intet paataget 
indsniger sig i Sindet. Denne rolige, sanddru 
Indadvendthed besidder Goethes Iphigenie i høj 
Grad. Hun er dog paa ingen Maade melankolsk, 
thi hun besidder fuldstændigt Herredømme over 
sig selv og har som en ægte Kvinde ingen 
intellectuelle Problenier at kæmpe med. Vi finde 
Grundtrækkene i hendes Karakter, den faste 
Mildhed og Renhed, overalt fremtrædende i For- 
holdet til Stykkets øvrige Personer. Overfor Kon- 
gen er hun lidt sky tilbagevisende, samtidig med 
at hun er taknemmelig for hans Godhed. Over- 
for Pylades' snilde Verdenskløgt udviser hun en 
ophøjet Enfold, der ved Modsætningen er nieget 
skjøn, og mod sin elskede Broder Orestes den 
ømmeste, søsterlige Kjærlighed. Hos hende naar 
han Opfyldelsen af Apollos Løfte om, at den for- 

færdelige Eumenidekval skal tages fra ham. Han 
har troet, at Guden fordrede sin Søster (Dianas) 
Billede bortført fra Tauris, derfor er han kommet 
hid. Men efterat Lidelsen er veget fra Orest, 
og han har lært Iphigenie at kjende som sin 
Søster, forstaar han Orakelsproget bedre og ind- 
ser, at det er hende* han skal føre hjem til Græ- 
kenland. Idet Iphigenie bringer Fred til sin for- 
pinte Broder, afbryder hun med det samme den 
ulykkrfige Skæbre, der synes at herske ubøn- 
hørligt over Tantalus' Slægt. Hun bliver sin Slægts 
Frelse. 

Som Præstinde i Skytherlandets Tempel har 
hun mildnet Folkets haarde Tænkemaade og i 
Stilhed ventet paa, at Guderne skulde opfylde 
hendes dybeste Forhaabning om at vende tilbage 
til sine egne og bringe Hjemmet Fred. Og den 
Hindring, som tilsidst stiller sig ivejen for hendes 
Lykke, gjennembryder hun med modig Sanddru- 
hed, idet hun lægger sin Frelse i Kongens Haand 
og stiller en Fordring til hans Højmodighed, som 
han ikke kan afvise. 

Idet Iphigenie vender sig bort fra al Løgn 
og List, ja sætter hele sin Lykke paa Spil for 
at give Sandheden Æren, handler hun i den dy- 
beste Overensstemmelse med sin ædle Natur, thi 
en Iphigenie vil ikke vinde selv det alier kjæreste 
paa nogen underfundig Maade. 

Havde hendes rene Sind rigtig forstaaet at 
bruge Pylades' snilde Raad, havde hun med List 
skaflEet Gudindens Billede i Hænderne paa Græ- 
kerne, da var ét af to sket : enten havde Kongen 

i Tide opdaget det hele, saa at Nød og Elendig- 
hed var kommet over dem alle tre, og alt Haab 
om Hjemkomst vilde da være forspildt, eller og- 
saa vare de lykkeligt slupne bort, men vilde i 
saa Fald have ført Dianabilledet med sig til 
Grækenland. I intet af disse Tilfælde var Gu- 
dernes Vilje helt og fuldt blevet udført. Nu der- 
imod da Iphigenie ikke vil skuffe Kongen, og 
Orest til Slutningen indser, hvorledes Apollos Be- 
faling skal forstaas, forenes Hjemrejsens Lykke 
med den rigtige Opfyldelse af Oraklets Bud. 

Pylades' Snildhed og Orest's Tapperhed vilde 
i heldigste Tilfælde have løst Opgaven halvvejs 
rigtigt. Iphigenie fuldbringer den helt og ganske. 
Hendes ædle Person giver Broderen den rette 
Forstaaelse af Apollos Vilje, og hendes modige 
Tillid til Gudernes Retfærdighed vrister Sværdet 
af Kongens Haand. Det er Dramaets dybeste 
Grundakkord, at Sandheden til syvende og sidst 
viser sig at være det mægtigste. Men det er ikke 
enhver, der tør vove alt foi: dens Skyld. 

Saaledes fremtræder Iphigenie paa ethvert 
Punkt som den samme stille og renhjærtede Jom- 
fru, der ikke kan modtage Kongens Kjærlighed, 
men lige saa lidt er istand til at bedrage den, 
der har vist hende saa megen Godhed. — Og 
hun kan end ikke taale at skilles som Uven fra 
Kongen; selv i sin Glæde over den Lykke, der 
nu omsider er opnaaet, glemmer Iphigenie ikke, 
hvor meget hun skylder Thoas, og viser, hvilken 
Pris hun sætter paa hans Venskab. Derfor vil 
hun ikke nøjes med den første halvt uvillig givne 

Tilladelse til at drage bort, men nøder ham til 
at vise sig endnu en Grad ædlere, til at række 
hende Venskabshaanden til Afsked og ønske 
hende Levvel. Det stemmer ganske med hendes 
Karakter, thi en Natur som Iphigenie tvinger 
alle gode Mennesker til at være paa Højden af 
sig selv, hun faar de bedste Følelser op i dem. 

Deri bestaar hendes stille, rensende Magt.-') 
Da Goethe i Begyndelsen af sin italienske Rejse 
omarbejdede Dramaet i dets nuværende rhytmiske 
Form, lovede han sig selv, ved Betragtningen af 
Rafaels hellige Agathe i Bologna, ikke at lade 
sin Iphigenie sige noget, som hin hellige Jomfru 
ikke kunde have sagt. ^) Dette Løfte viser, hvor 
fin den jomfruelige Skjønhed var, som han øn- 
skede at udbrede over Figuren, og det er virke- 
lig lykkedes ham at indhylle den i et saadan 
uplettet og snehvidt Klædebon. 

Hun er den eneste af hans unge Kvindeskik- 
kelser, der er blottet for alle erotiske Følelser, og 
han, der formaaede at skildre den kvindelige 
Elskov saa mesterligt, har i denne Skikkelse vist, 
at ogsaa Fremstillingen af en Jomfrus rene Sjæle- 
liv i al dets fine Skjønhed laa indenfor hans mæg- 
tige Talents Grænser. 

I Thoas, Skythernes Konge, have vi en smuk 



^) Paa Iphigenie passer tilfulde SchtUers dejlige Di- 
Btichon „. • • Gemeine Naturen 

Zahlen mit dem, was sie thun, edle mit dem was sie 
sind.^ 

*) Italienische Rejse. Bologna 19de October 1786. 

Repræsentant for den selvbeherskede Mandighed. 
Han elsker haabløst, ligesaa haabløst som WertheY, 
Brackenburg og Tasso, men han er saa stærk en 
Mand, at denne Lidenskab ikke tager Magten fra 
ham. Han gaar ikke tilgrunde ved dens Haab- 
løshed, men vinder ved sit Højmod overfor Græ- 
kerne den smukkeste Sejer. At Thoas formaar 
at handle saa smukt, kan kun forklares ved den 
Indflydelse, som Omgangen med Iphigenie har 
haft paa hans Sind. Han har fra først af mod- 
taget hende med Ærbødighed, som en af Guderne 
betroet, men efterhaanden har hendes ædle Per- 
sonlighed præget sig dybere i hans Sjæl, mildnet 
og forædlet den. Thoas er en Mand, der har 
prøvet Sorg (ved Dronningens og Sønnens Død), 
men en tapper, handlekraftig Mand. Den natur- 
lige Raahed, som en Barbarkonge nødvendigvis 
maa besidde, er lidt efter lidt blevet omsmeltet 
til ét ædlere Stof ved Iphigenies Paavirkning. 
Da hans Vrede blusser op paa Grund af det Af- 
slag, hun giver ham, beslutter han at forny den 
gamle Offerlov, med andre Ord, han forsøger paa 
at blive en Barbar igjen, men Forsøget mislykkes 
overfor Iphigenies uimodstaaelige Holdning. Hun 
er Kongens Opdrager, og det er hans Ære, at 
han lader sig opdrage af hende. Hun lærer ham 
tilsidst at overvinde sig selv, den sværeste Kunst 
for ethvert Menneske, men efter at Thoas har 
bestaaet denne Prøve, er hans Skolegang færdig, 
og Iphigenie kan forlade ham efter ogsaa paa 
dette Punkt at have løst sin Opgave. Man kan 
være ganske vis paa, at Thoas aldrig vil glemme 

sin Opdragerinde, thi en Mand glemmer ikke let 
den, der har gjort ham til et ædelt Menneske. 

I Or es f s Skikkelse se vi Overgangen fra den 
syge, lidende og tungsindige Yngling til Helten, 
der fuld af Mod er beredt til at bane sig en Ud- 
vej med Sværdet i Haand. Saalænge Eumeniderne 
forfølge ham, og han synes at kæmpe en haab- 
løs Kamp mod sin ulykkelige Skæbne, er hans 
Sind fuldt af den passive Mediteren, der altid 
fremkommer, naar ædle Naturer bøjes af Ulykken. 
Det forfærdelige i hans Skæbne: at han for at 
hævne Faderen har maattet forgribe s-ig paa Mo- 
deren, bringer ham til at anse sig selv for en 
pestbefængt, der bringer Nød og Elendigfhed til 
alle sine Omgivelser. ^) »Mich haben sie zum 
Schlåchter auserkoren,« -) siger han om Guderne, 
og selv da han har fulgt Apollos Befaling pg 
begivet sig herhen til Tauris, synes det kun at 
føre Ulykke med sig. Da han (3die Akt iste 
Scene) omsider forstaar, at Præstinden er hans 
Søster, forekommer det ham at være Toppunktet 
af Slægtens Forbandelse, at Søsteren er den, som 
skal ofFre ham. Han hører til en Familie, der 
kjender Mord og Rædsel alt for vel, en Slægt 
der ÉJdelægger sig selv i forfærdelig Rasen. 
Hvor godt passer det ikke til denne Stammes 
Fortid, at Søsteren er bestemt til at offre sin egen 
Broder! Men da Furierne ere vegne fra ham, 



*) 2den Akt, 1ste Scene, 9cle Replik. 
*) Samme Scene, 13de Replik. 

og han hos Iphigenie har følt Glæde og Fred, 
saa skyder Orest Ham og springer frem som en 
Helt for Læserens Øje i sidste Akt. 

Som en Mand, der har ladt al Svaghed og 
Angst langt bag ved sig og føler Sundhed 
strømme gjennem sine Aarer, træder han op over- 
for Thoas og beviser sig ved sin djærve Hold- 
ning som Ætling af en Heltestamme. Men det, 
der til Slutningen sikkrer ham den uhindrede 
Fart til Hjemmet, er ikke hans Sværd eller Ung- 
domsmod, thi Udfaldet af en Kamp mod Skytheme 
vilde have været meget tvivlsomt for Grækerne, 
men den rette Forstaaelse af Oraklets Befaling, 
ifølge Hvilken han har indset, at Guden ikke by- 
der ham at røve Templets Billede, men derimod 
at føre sin egen Søster hjem. Og denne For- 
staaelse skylder han Iphigenies Personlighed^ der 
ved sin Holdning har aabnet hans Øjne. Ved at 
forstaa hende forstaar han Gudernes Vilje, og 
saaledes bliver hun ogsaa overfor Orest den, der 
fører andre paa rette Vej, idet hun ved sin Per- 
sons Ynde fortolker Orakelsproget, som det skal 
fortolkes. 

Medens Orest i sidste Akt fremtræder som 
den unge, kjække græske Helt, repræsenterer 
Pylades en anden Side af Grækeraanden, nemlig 
den beregnende Klogskab, det faste, raadsnare 
Sind, der lige saa meget ved List som ved Bestemt- 
hed sætter sin Vilje igjennem. ^) 



^) „Tausend Ranke gehen mir jeden Tag durch den 
KopP, lader Goethe ham sige i Dramaets tidligere Skik- 
kelse (*2den Akt, Iste Scene). 



65 



Orest sammenligner ham med Odysseus, ^) og* 
Pylades tilstaar selv, at List ikke forekommer 
ham at være den Mand uværdig, som vil udføre 
dristige Gjeminger. Forstand og Vilje ere de 
Aandsfaktorer, som have Herredømmet i hans 
Sind, om der end i Forholdet til Orest kommer 
noget frem, der gjør hans Følelse megen Ære. 
Han er en Mand, der selv i overhængende Fare 
ikke taber Fatningen, men spejder efter et Mid- 
del til Redning og vel vil forstaa at benytte 
selv den mindste Gunst af Skæbnen til sin For- 
del, saaledes som han baade smukt og meget 
karakteriserende siger til Orest. '^) 

„ Wenn die Priesterinn 

Schon, unsre Locken weihend abzusohneiden, 
Die Hånd erhebt, soli dein und meine Rettung 
Mein einziger Gedanke sein . . .** 

Det forekommer mig, at man i disse Ord 
har den hele Mand, der trofast elsker sin Ven 
og er af et saa raadsnildt og fast Sind, at han 
lige til det sidste, naar Offerkniven svæver over 
hans Hoved, vil lukke Øjnene vidt op, for at ikke 
nogen Mulighed til Frelse skal undgaa hans 
skarpe Blik. Hans Fjender skulle passe godt 
paa ikke at lade selv det ubetydeligste Rednings- 
middel blive tilbage for ham, thi han vil kunne 
faa det til at voxe under sin Haand. Men et 
saadant Sind, der véd, hvad det vil, og vil sit 



') 2den Akt, 1ste Scene. 

*-') 2den Akt, 1ste Scene, 2deii Replik. 

Formaal med en ubøjelig Kraft, er ikke besværet 
af fine Hensyn overfor andre. Ganske vist er 
Pylades ingen raa eller grusom Mand, men han 
er altfor praktisk og bestemt til selv at skulle 
lægge Hindringer for sin Fod ved fintfølende 
Overvejelser. 

Den der grubler meget, faar kun lidt udret- 
tet i det udvortes Liv, og den der udretter meget 
dér, faar som oftest kun liden Tid til Grublen. 
For Pylades existerer der, som ægte Græker og 
ifølge hans Karakter, egentlig ikke andet end 
det ydre, synlige Liv, i hvilket han vil tumle sig, 
saa at det bliver en Lyst at leve. Over ham 
hvælver den klare blaa Himmel sig, der tilhører 
Guderne, nedenunder sig véd han, at Hades' 
Rige samler Skyggernes talløse Skarer, mellem 
hvilke ogsaa han engang skal færdes, men Jor- 
den, den skjønne græske Øverden, den er hans 
rette Opholdssted, og dér vil han ryste gyldne 
Frugter ned i sit Skjød. 

Der er en vis Finfølelse, som ikke godt lader 
sig forene med megen Lykke i det ydre Liv eller 
med en stor Behændighed til at bruge dets Skatte, 
og Pylades erklærer da ogsaa selv i hin vid- 
underlig skjønne Scene, ^) hvor han søger at be- 
rolige Iphigenies ængstede Samvittighed, at 
Livet lærer Menneskene at dømme mindre 
strengt overfor sig selv, at slaa af paia de ideale 
Fordringer. 

Men Iphigenie, der i Templet har levet sit 



*^ 4de Akt, 4de Scene. 

stille Liv og er af et ganske andet Stof end den 
verdenskloge Mand, kan ikke stille sit Hjærte til- 
freds hermed. Hun tænker og føler uendeligt 
finere, og selv om Pylades kan gjøre hende det 
nok saa indlysende, at hun af Omstændighederne 
er nødt til at skuffe Kongen, hun kan dog ikke 
faa den Stemme i sit Indre til at tie, som siger 
hende, at hun fremfor alt er nødt til at handle, 
som det bør sig. 

Denne Distinktion mellem Lyst og Pligt 
existerer slet ikke for Pylades under Omstændig- 
heder som de foreliggende, thi naar det gjælder 
om at frelse sit eget og Vennens Liv, forekommer 
det ham en meget ringe Sag, at en barbarisk 
Konge bliver bedraget. 

Som en ægte Handlingens Mand retter han 
sin Vilje mod Formaalet med en saadan Kraft, 
at alt andet træder i Skygge derfor. Muligvis 
at dø for ikke at skuffe Thoas er for ham Van- 
vid, han vil helst ingen narre, men fremfor alt 
dog helst leve. Men han formaar trods al Over- 
legenhed i Verdensudvikling og Intelligens ikke 
at bringe Iphigenie ud af sin Bane, og det viser 
sig, som alt paapeget, til Slutningen, at hun ved 
at blive sig selv tro bringer Gudernes Vilje til 
Fuldbyrdelse paa langt rigtigere Vis, end den 
kloge Pyjades vilde have formaaet, om alt var 
gaaet efter hans Hoved. Hans veltalende For- 
svar af sin Mening tjener kun til at gjøre Striden 
haardere i Iphigenies Sind, og efter en Sjæle- 
kamp, som han aldeles mangler Evne tjl at for- 
staa efter dens hele Dybde, arbejder hun sig frem 

6* 

til en Sejer af den Slags, som han aldrig har 
vundet. Pylades er af alle Stykkets Personer 
den farligste for Iphigenie, thi han er Ttærved at 
bringe hende ud af Sporet og faa hende til at 
handle, som han selv og alle kloge Hoveder vilde 
have gjort. Men hun bestaar Prøven og lader 
sig ikke lokke til at bruge Vaaben, der ere for 
svære, til at hun skulde kunne magte dem, og 
af et for uædelt Metal, til at hun skulde ønske 
at sejre ved dem. Ligesom Pylades tvinger 
Iphigenie ud i.PligtkQllisionen ved sin Opfordring 
til at sætte Hensynet til Broderen og sig selv 
over Hensynet til Kongen, saaledes gjør Arkas^ 
Kongens tro Mand, det samme fra modsat Side, 
idet han stadig holder Iphigenies Følelse vaagen 
for, hvormeget hun skylder Thoas. Ved den An- 
modning, Arkas allerede i iste Akt (2den Scene) 
retter til hende, om at være aaben i sit Væsen 
overfor Kongen, bidrager han til at bestemme 
Iphigenies Holdning i den paafølgende Scene, og 
i 4de Akt (2 den Scene) bringer hans fornyede 
Paamindelse om Kongens Godhed Iphigenie til 
ret at føle sin Uret overfor denne ved det paa* 
tænkte Bedrag. ') En mere trofast Tjener end 
Arkas kan ingen Hersker ønske sig. Han er 
saa fyldt af Omhu for Thoas, at den klinger 
igjennem hver af hans Replikker. Hvad Iphigenie 
er for Kongen og det hele Folk, har ingen ud- 
talt smukkere end Arkas, og det har været hans 
Haab, at hun skulde skjænke Thoas sit Hjærte 



*) Se hendes Monolog, 4de Akt, 3die Scene. 

og dele Magten med ham. Arkas forstaar nem- 
lig, at Thoas kun kunde vinde ved for bestandig 
at være bundet til Iphigenie, og han elsker sin 
Herre saa højt, at han synes, ogsaa hun maa kunne 
elske ham. 

Eftersom Iphigenie paa dette Punkt ikke vil 
følge hans Raad, faar Arkas' hele Holdning og 
Tale en vis bebrejdende Karakter, men bagved 
og igjennem denne mærker man tydeligt, hvilken 
dyb Hengivenhed han nærer overfor den jom- 
fruelige Præstinde, hvis milde Væsen besidder 
saa stor en Kraft. 

Saaledes vise alle Personerne i dette Stykke 
tilbage til hende, der som Dramaets Midtpunkt 
samler Straalerne fra Periferien i sin Person og 
kaster dem tilbage med den rene Glans, der 
hviler over hele Værket og giver det sin ejen- 
dommelige Farve. 

y>Egmont<L ^) er et Arbejde af en hel anden 
Art. Sproget er for det første ubundet, hvad der 
strax giver det en anden Karakter end det fore- 
gaaende, ^) og dernæst er Hovedfiguren her ikke 
én stille Jomfru, men en urolig og letsindig Mand. 
Medens Skuepladsen for det førstes Handling er 



*) Det fuldførte Drama sendte Goethe til Tyskland i 
September 1787. 

') Paa adskillige Steder, navnlig i Clarchens, Eg- 
monts og Brackeoburgs Replikker, spores dog en 
rhytmisk (jambisk) Bevægelse, ja enkelte Linier erefuldt- 
færdige Vers. 



70 



en antik Tempellund, bevæger man sig her i en 
nordeuropæisk Bys Huse og Gader, paa et uroligt 
historisk Tidspunkt. Figurernes Antal er stort, 
der er draget Folkescener med ind i Fremstillin- 
gen, kort sagt, man befinder sig i det historiske 
Skuespils Sfære. Og dog viser Digterens Ret- 
ning mod den indadvendte Skildring sig ogsaa 
her, thi hvad der i Særdeleshed fængsler os, er 
Fremstillingen af det individuelle baade hos 
Hovedfigurerne og Bipersonerne. Uagtet den 
ydre Handling har langt større Betydning end i 
»Iphigenie«, og den tragiske Udgang støtter sig 
til noget ydre, der sker indenfor Dramaets JRamme, 
har Stykket dog væsentlig sin Styrke i Person- 
fremstillingen. 

At Goethe i dette Værk har lagt mere Vægt 
paa de udvortes medfølgende Omstændigheder 
end i mange andre af sine Dramaer, lader sig 
ikke nægte, at han har tænkt paa det sceniske 
Apparat under Omarbejdelsen, have vi hans egne 
Ord for, ^) derfor er Stykket ogsaa et af hans 
mest sceniske, men alligevel er Hovedvægten 
kommet til at hvile paa Skildringen af den indivi- 
duelle Gemytstilstand, paa hele den indre Hand- 
ling. Hvad Personerne foretage sig har ikke 
samme Interesse som Udfoldelsen af deres 
Karakterer. 

Dette anføres som en Bemærkning mere end 
som en Indvending, thi at forlange, at en Digter 
skulde forlade sin Begavelses Natur, vilde være en 



^) Italienische Reise, Rom d. 3die November 1787, 

temmelig doktrinær Fordring-, naar denne Be- 
gavelse viser sig saa rig og skjøn, som Tilfældet 
her er. 

Hovedpersonen selv er ikke fastholdt i sin 
historiske Form, men forandret til en selvskabt 
digterisk Skikkelse, om end enkelte Karaktertræk 
hos den virkelige Egmont ere bibeholdte. ' Den 
kvindelige Hovedfigur, Clårchen, har slet intet 
med Historien at gjøre, medens derimod Interessen 
for Alba og Oranien har den historiske Over- 
levering til Baggrund, og Folkescenerne paa det 
klareste illustrere Nederlændernes daværende 
Forhold. 

Goethe har saaledes dels benyttet, dels om- 
dannet Historien, idet hans Mesterskab i tydelig 
og typisk Karaktertegning atter her staar sin 
Prøve. 

Disse Mennesker ere skildrede saa evident 
og dybt, at de paa samme Tid ere Individer og 
dog Repræsentanter for torskjellige Arter. 

iste Akt falder i tre Scener: Bueskydningen, 
Samtalen mellem Regentinden og hendes Sekre- 
tær og Scenen i Clårchens Hjem. Den første 
Folkescene sætter os fortræffeligt ind i de Til- 
stande, der danne Stykkets Baggrund, Vi erfare 
gjennem Borgernes Samtale, hvorledes Neder- 
landenes Behersker, den spanske Konge Philip 
den 2den, indgyder Folket Skræk, at Inkvisitio- 
nens Aag hviler tungt paa Landet, og at Regent- 
inden vel er mere afholdt, men dog holder stærkt 
paa den katholske Kirkes Regimente. Der gives 
os et Indblik i, hvorledes den ny Lære (Prote- 

stantismen) er ved at faa Indpas, og fremfor alt 
høre vi om Grev Egmont, der er alles Yndling 
paa Grund af sin Tapperhed og sit vennesæle 
Væsen. Ogsaa Oranien omtales med Agtelse. 
Det er til disse to Mænd, Nederlænderne sætte 
deres Haab. Alt dette fortælles med en livfuld 
Tydelighed, der næppe lader Læseren mærke, 
hvor meget han faar Underretning om, medens 
samtidig hver enkelt af Personerne træder frem 
som en bestemt tegnet Skikkelse. 

I Scenen hos Regentinden bliver Landets 
Tilstand- omtalt, set fra det Standpunkt som hun, 
Statholderinden, der føler hele sit store Ansvar, 
maa indtage. Hun mener det ikke ilde med 
Folket, men hun er Katholik og derfor oprørt 
over den Kirkeplyndring, som har fundet Sted i 
en af Provinserne, og ængstelig for, hvad hendes 
Broder, den spanske Konge, vil sige dertil. 
Hun omtaler Egmont og skildrer ham som en 
ærgjerrig Mand, der udsætter sig for Fare ved 
sin ubetænksomme Handlemaade. Hun mener, 
at han ikke alvorlig nok tager sig af de Urolig- 
heder, der ere ved at bryde frem, og at han bi- 
drager til at sætte Folket i Bevægelse. Da 
hendes Sekretær indvender, at Egmont handler, 
som han gjør, uden nogen slem Hensigt, giver 
hun det kloge Svar: »Er nimmt das Ernstliche 
scherzhaft, und wir, um nicht miissig und nach- 
låssig zu scheinen, miissen das Scherzhafte emst- 
lich nehmen.« Egmont forekommer hende far- 
ligere ved sin letsindige Levemaade, end om han 
var en decideret Fjende af den spanske Regje- 

ring, og hun er overbevist om, at man ved Hof- 
fet i Madrid holder Øje med ham. Han vil styrte 
sig selv i Fordærvelse, og det gjør hende ondt, 
thi hun har Sympathi for ham. Oranien er dog 
en endnu farligere Mand for det spanske Herre- 
dømme, thi han er forsigtig og paapassende. 
Hendes forskjellige Opfattelse af disse to Stor- 
mænd er udtrykt i de betegnende Ord »Ich fiirchte 
Oranien, und ich fiirchte fiir Egmont.« Regent- 
indens vanskelige Stilling paa Grund af de urolige 
Forhold i Nederlandene og det spanske Hofs mis- 
tænksomme Strenghed er fortræffeligt fremhævet 
gjennem denne Samtale mellem hende og Ma- 
chiavelli. ') 

I Clårchens Hjem træffe vi foruden hende 
selv Moderen og den unge Brackenburg. Man 
ser hans haabløse Lidenskab for Clårchen, der 
ganske vist sætter Pris paa ham, men ikke elsker 
ham, og hvad der er langt vigtigere : man lærer 
hendes stormende Følelse for Egmont at kjende, 
man hører hendes begejstrede Udtalelser om 
denne Helt. Clårchen véd ikke selv, hvorledes 
det er gaaet til, at hun er blevet hans Elskede, 
men véd med Vished, at hun i hans Arme føler 
sig som den lykkeligste Skabning af Verden, og 
Moderens bekymrede Tanker med Hensyn til 
Fremtiden kunne nok volde hende en øjeblikke- 



*) Det er maaske ikke overflødigt at bemærke, at 
denne ikke er den samme som den beremte Historie- 
skriver af samme Navn. 

lig Ængstelse, men ikke slukke den brændende 
Følelse, som har taget hele hendes Hjærte til 
Fange. Brackenburgs fortvivlede Monolog slutter 
Akten, der i alle sine tre Hoveddele har ladet 
os høre om Stykkets Helt og saaledes spændt 
Forventningen paa at faa den Mand at se, der er 
omtalt med Beundring af Borgere og Soldater, 
med Bekymring af Landets Regentinde og med 
Kjærlighedens Begejstring af hende, han har 
kaaret til sin Elskede. Alle Hovedtrækkene i 
hans Karakter ere gjennem denne tredobbelte 
Omtale blevne anskueliggjorte. Man véd, at han 
er en tapper, aaben, elskværdig Mand, der ved 
sin sorgløse Levemaade vandrer paa en farlig 
Vej, udsat for sine Fjenders mistænksomme Had. 

zden Akt falder ligesom den foregaaende i 
tre Hovedpartier. Efter en Folkescene, ved hvis 
Slutning Egmont har vist sig og bragt Ro til- 
veje mellem de uenige Borgere, føres man til 
hans egen Bolig, hvor hans Sekretær har for- 
skjellige Sager at afgjøre med ham. Deres Sam- 
tale viser, hvorledes Egmont kaster alle Bekym- 
ringer og Advarsler fra sig, fordi de ere hans 
inderste Væsen imod. Han vil have Lov til at 
leve paa sin egen sorgløse Vis, godmodig og ret- 
færdig mod andre vil han ikke pines med nogen 
som helst Forsigtighed. Han vil leve for at være 
glad, fri og ubundet og ikke forsigtig beregne 
sine Skridt. 

Det dumdristige i at ville leve saaledes, 
naar man er stillet paa en fremragende Plads i 
Samfundet under farlige Omstændigheder, illu- 

streres fortræffeligt. Saa følger den med Rette 
beundrede Samtale mellem Egmont og Oranien. 
Den sidste kommer til Egmont for at advare 
ham, for at meddele sin Formodning om, at den 
spanske Regjering har til Hensigt at fare endnu 
haardere frem mod Nederlænderne end hidtil, og 
vistnok tænker paa at underkue Folket ved at 
lade det gaa ud over de fornemste Mænd, først 
og fremmest Egmont og ham selv. Til Bekræf- 
telse paa sin Anskuelses Rigtighed meddeler 
Oranien, at Alba, den frygtelige spanske Feltherre, 
er undervejs til Nederlandene. Oranien raader 
Egmont til i Tide at begive sig til sin Provins, 
hvor han vil være i Sikkerhed for en Overrump- 
ling. Selv agter han at gjøre det samme. Med 
uforlignelig Klarhed er i denne Scene de to Stor- 
mænds forskjellige Karakterer belyste. Oraniens 
rolige, gjennemtrængende Kløgt staar overfor 
Egmonts sorgløse Tænkemaade og frimodige Til- 
lid til Kongens Retsindighed. Oraniens Slutnin- 
ger ere saa sikkre, at Egmont mod sin Vilje føler 
sig paavirket deraf, men han viser denne Følelse 
fra sig. Han vil ikke give den kloge Bekymring 
Rum i sin Sjæl, og selv det Indtryk, som det 
gjør paa ham, at den rolige, beherskede Oranien 
til Slutningen kommer i Sindsbevægelse ved at 
se hans haardnakkede Forblindelse, selv dette 
Indtryk forjager Egmont af sit Sind, og gaar til 
Clårchen for ganske at glemme alle foruroligende 
Tanker. 

Egmonts elskværdige Letsindighed, der gjør 
det uundgaaeligt, at han maa komme i Ulykke, 

er ved denne Sammenstilling med Oranién gjort 
evident for Læseren. Baade paa Grund af det 
gode i sin Karakter : Tilliden til andres Ærlighed, 
og formedelst Skyggesiden ved et saadant Na- 
turel: Manglen paa alvorlig Eftertanke, er det 
ganske nødvendigt, at denne Mand maa bukke 
under overfor en listig og haardhjærtet Fjende. 

Man kan ikke noksom beundre den Kunst, 
hvormed Goethe har forstaaet ved denne ene Scene 
(i Forbindelse med enkelte Ytringer af de andre 
Personer) at fremstille Oranien saa tydeligt i al 
hans rolige Aandskraft. Det er saa godt gjort, 
at man tilfulde forstaar, der i Sandhed maa være 
Fare paa Færde for Egmont, naar denne Jern- 
mand kan rives med af sin Bekymring for den 
uforsigtige Ven. 

Saaledes giver 2 den Akt os et levende Bil- 
lede af Hovedfigurens Karakter og farefulde 
Stilling, der netop ved Heltens Sindelag bliver dob^ 
belt farlig. Situationen fremgaar væsentlig af 
Karakteren. Hvad der er sket bestaar nærmest 
i, at Egmont ikke har villet foretage noget, hvad 
der under disse Omstændigheder er ensbetydende 
med, at han har arbejdet paa sin egen Ødelæg- 
gelse. Saaledes har det overvejende været en 
Gemytsudfoldelse, en indre Handling, vi i disse 
to første Akter have været Vidne til. 

I Sdie Akt føres hverken den indre eller ydre 
Handling fremad, med Undtagelse af at Regent- 
inden bestemmer sig til at abdicere. Dog da 
Akten er saa kort, kan det være et Spørgsmaal, 
om man har Ret til at bebrejde Digteren, at 

han paa dette Overgangspunkt standser lidt, før 
han lader Helten gribes . af Ulykken. Læseren 
faar derved Tid til at besinde sig paa Situationen 
og overskue den. Akten falder i to Halvdele. 
Den første Scene er i Regentindens Palads. Vi 
faa af hendes Mund Bekræftelse paa Oraniens 
Meddelelse, at Alba er undervejs med en stor 
Hær, og erfare, hvor bekymret Statholderinden 
er herover. 

Hun tvivler ikke om, at Alba ganske vil tage 
Magten fra hende og forstyrre alt, hvad hun har 
bygget op. Machiavelli maa give hende Ret i 
denne Frygt, og Regentinden erklærer hellere 
frivillig at ville nedlægge sit Embede, end lidt 
efter lidt at blive sin Magt berøvet af den fryg- 
tede Alba. Den Karakteristik, hun udkaster af 
hin haarde Feltherre, giver Læseren de fornødne 
Forudsætninger i Hænde til Opfattelsen af Man- 
den, naar han selv fremtræder og ved sin Adfærd 
bekræfter Margaretes Skildring. 

I Clårchens Hjem ser man denne vente paa 
sin elskede Helt, medens Moderen med bekymret 
Hjærte hører hende synge og tale om sin Lykke. 
Da Egmont kommer, har han for at glæde sin 
Elskede klædt sig i pragtftild spansk Ridderdragt 
og hængt den gyldne Vlies om sin Hals. Fuld 
af barnlig Beundring betragter Clårchen denne 
Pragt og hører Egmont fortælle, hvorledes de 
Rettigheder, der ere knyttede til den gyldne 
Vlies, beskytte ham mod enhver tyrannisk Fyrste- 
dom. Og medens det store Uvejrs Skyer mere 
og mere trække sammen over deres Hoveder, 



78 

glemmer han hos sin elskede Clårchen al Tanke 
om Fremtidens Fare. Her føler han sig- fuldt 
lykkelig, medens hendes Hjærte svulmer afStolt-^ 
hed og Fryd over at besidde hans Kjærlighed. 
For Læseren, der har faaet tilstrækkeligt Indblik 
i den Fare, som truende nærmer sig, danner 
den mørke politiske Himmel en kontrasterende 
Baggrund til denne yndige KjærlighedsidyU 
hvorved Sympathien gjennem Medlidenhed skær- 
pes for disse to Elskendes øjeblikkelige Lykke. 

I 4de Akt indtræder Katastrofen. Efter en 
Folkescene — maaske den allerypperste af disse 
— gjennem hvilken man af de angstfulde Bor- 
gere faar Kundskab om, åt Alba er ankommet 
til Landet og holder Byen besat, samt at Regent- 
inden og Oranien ere rejste bort, føres man til 
Albas Palads. 

Den mørke, uhyggelige Stemning, som her- 
sker i dette, den afmaalte, strenge Holdning, 
Feltherren kræver af sine Undergivne, er for- 
træffeligt fremstillet ved Samtalen mellem et Par 
af hans Officerer. Alba selv træder ind ; gjennem 
hans Befalinger til Sønnen og Officererne erfarer 
man, at det er hans Hensigt samme Dag at 
fængsle baade Oranien og Egmont, naar de ind- 
finde sig efter hans Indbydelse. Da et Brev fra 
Oranien underretter Alba om, at denne undskyl- 
der sig for at komme, staar han et Øjeblik uvis 
og overvejer, hvorvidt det vil være klogt at 
fængsle den ene af Fyrsterne, naar den anden 
og farligste er paa fri Fod, men da han i det 
samme ser den sorgløse Egmont ride ind iSlots«^ 



g-aarden, føler han, at Skæbnen næppe anden 
Gang- saa let vil overlevere denne Fjende i hans 
Magt, og at den gunstige Lejlighed bør benyttes. 
Nu følger den store Scene mellem disse to Mod- 
sætninger og Modstandere, der paa en Maade er 
Hovedscenen i hele Stykket. 

Alba trækker med Vilje Samtalen ud, indtil 
hans Søn har givet ham det aftalte Tegn om, at 
Egmonts Sekretær og andre udpegede Nederlæn- 
dere ere fængslede, først da kaster han Masken 
fuldstændigt og erklærer den intet anende Greve 
for sin Fange. 

Herved bliver der Lejlighed for Egmont til 
at udvikle sine politiske Meninger udførligt, og 
Alba, for hvem disse frisindede Anskuelser ere 
en Gru, maa give ham Svar, da Samtalen ellers 
vil ende for tidligt. Modsætningen mellem Eg- 
monts lyse, varme Opfattelse af det nederlandske 
Folk, hvis Rettigheder han vil hævde, og Albas 
mørke, despotiske Tænkemaade er fremstillet med 
stor Anskuelighed. Den frisindede og den kon- 
servative, den menneskekjærlige og den haarde 
Mand staa her overfor hinanden. Despoten og 
Folkevennen fremsætte deres totalt forskjellige 
anskuelser, medens samtidig Karaktererne 
belyses. 

Egmont er her paa Højden af sig selv, han 
bliver varm og veltalende, medens han forfægter 
Folkets Sag overfor Alba. Han hævder Fri- 
hedens Ret med glødende Ord, medens Inkvisi- 
tionens, Enevældens Mand ved sine Ytringer 
driver ham stedse længere frem. 

Saa godt er denne Scene udført af Digteren, 
at man paa flere Steder føler sig slaaet af det 
træffende i Albas Gjensvar, omendskjønt hans 
hele Standpunkt ikke kan vække vor Sympathi. 

Der skal en genial Overlegenhed til at tumle 
i den Grad sikkert med Fremstillingen af totalt 
forskjellige Livsanskuelser. Digteren maa staa 
over alle sine Figurer for at kunne digte saa 
objectivt, men han maa tillige have lidt og stridt 
med dem for at brede Forstaaelsens Varme over 
Replikken. Kun en virkelig Digterphantasi kan 
magte begge Dele. 

At Læseren véd, hvorledes Samtalen vil ende, 
giver det hele en ejendommelig Spænding. 

Just da Egmont har indset det unyttige i at 
ville overbevise en saadan Modstander, træder 
Albas Søn ind, og da den nederlandske Fyrste 
vil ^erne sig, arresterer Alba ham, idet Dørene 
i Baggrunden aabnes, og man ser Forsalen besat 
af Vagten. Et Øjeblik tænker Egmont paa at 
sætte sig til Modværge, men da Alba i Kongens 
Navn paany erklærer ham for sin Fange, indser 
Egmont med Rædsel, i hvilken Grad hans Tillid 
til Philip d. 2 den har været fejlagtig, og idet 
han med Smerte erindrer Oraniens Advarsel, 
rækker han Sværdet fra sig. Alba bliver alene 
tilbage paa Scenen ved Aktens Slutning. 

Som Helhed betragtet er denne 4de Akt 
maaske den ypperste i hele Stykket, omendskjønt 
den kvindelige Hovedfigur slet ikke fremtræder. 
Baade Folkescenen i Begyndelsen og Optrinene 
i Albas Palads ere saa prægnant skildrede, at 

det i høj Grad fortjener Beundring, og Alba, som 
kun fremtræder her, er tegnet med et Mesterskab, 
der prænter hans hele Person dybt ind i Læse- 
rens Sind. Af Stykkets fem Akter er den fjerde 
upaatvivlelig den, hvori der findes mindst lyrisk 
Skjønhed, men i Henseende til dramaHsklAv kan 
man vistnok give den Forrangen. 

Over 5ie Akt er der ved den hyppige Skif- 
ten Scene noget uroligt, som det meget ypperlige 
i de enkelte Dele ikke ret kan bringe en til at 
glemme. 

Akten indledes af hin dejlige Scene, hvor 
Clårchen i Følge med Brackenburg gaar ud i 
Byen for at bevæge Borgerne til at befri Egmont. 
Der er noget uendelig rørende ved hendes naive 
Tiltro til Menneskenes Højsind: »Du musst die 
Menschen nicht kennen; wir befreien ihn gewiss«, *) 
siger hun til Brackenburg, der vil holde hende 
tilbage. Ak ! han kjender dem i dette Tilfælde 
kun altfor godt ; disse forsigtige, nederlandske Bor- 
gere ere ikke, som den begejstrede unge Pige 
forestiller sig. Hendes Mod og skjønne Veltalen- 
hed kan ikke drive dem til Handling, og da 
Clårchen forstaar dette, lader hun sig føre hjem 
af Brackenburg med Fortvivlelse i sit Hjærte. 
Modsætningen i denne Scene mellem Clårchens 
ideale Mod og Borgernes praktiske Forsigtighed 
er meget virkningsfuld. 

En Mellemscene fører os til Egmont i 
Fængslet. 



5te Akt: Gadescenen, 2den Beplik. 

Hans frejdige Mod kæmper med den snigende 
Angst, som Fængselsluften vil bringe ind i hans 
Sind. Faren i Slagets Tummel har han aldrig 
skyet, men maaske at skulle myrdes her, eller 
langsomt hentæres indenfor disse Mure, det for- 
færder ham. Endnu haaber Egmont dog paa 
Kongens Retfærdighed, Regentindens Venskab 
og Oraniens Klogskab. Og vil ikke Folket samle 
sig for at bringe ham Redning? Vil det ikke 
sprænge Mure og Porte for at naa ind til ham? 
Hans Phantasi forestiller sig Synet af en saadan 
Folkerejsning, han tænker paa de mange be- 
kjendte Ansigter, der ville møde hans Blik, naar 
han befriet modtages af det jublende Folk. Der- 
ved føres Tanken hen paa Clårchen, hun vilde 
sikkert være mellem de første til at bringe ham 
Frihed, hvis det var hende muligt. 

Der er i denne Monolog meget smukt og 
karakteriserende, men dog ogsaa vel megen Selv- 
reflektion for en Mand af Egmonts Naturel. Han 
er næsten altfor klar over sin egen Natur, og 
hverken den indre eller ydre Handling føres en 
Tomme fremad ved dette Sceneskifte. 

I Clårchens Hjem træffe vi hende først alene, 
ventende paa Brackenburg, der er ude i Byen 
for at skaffe Underretning om Egmonts Domfæl* 
delse. Det er Aften, hun sætter Lampen i Vin- 
duet til at lyse for Brackenburg og venter urolig 
hans Komme. Hun er fortvivlet, men bevarer en 
vis tilkæmpet Fatning. 

Brackenburg kommer og beretter hende, 
hvad han har erfaret, nemlig at Egmont virkelig 

er blevet domfældet, men da Clårchen tror, at 
Tyrannerne ville myrde ham i Fængslet eller 
allerede have gjort det, fortæller Brackenburg, 
hvad han paa sin Vandring gjennem Byens Ga- 
der med Rædsel har set, at Spanierne paa Tor- 
vet have bygget et Skafot, og altsaa ville have 
den Frækhed offentlig at berøve Folkets Yndling 
Livet. Af Clårchens Tale forstaar Brackenburg, 
at hun har besluttet at tage sig selv af Dage for 
at følge sin dyrebare Helt i Døden. Han for- 
søger først paa at overtale hende til at opgive 
denne Beslutning, men der er over Clårchens Væ- 
sen en stille, fortvivlet Energi, en rolig Exaltation, 
om man kan bruge dette Udtryk, og alle hans 
Forestillinger ere frugtesløse. Clårchen tager Af- 
sked med den ^land, hun har holdt af som en 
Broder, men som til sin Ulykke stedse har be- 
gjæret mere. Hurtig og stille drikker hun Gif- 
ten oggaarbort, idet hun efterlader Brackenburg 
i forfærdet Uvished, om han skal dø med hende 
eller ikke. 

Denne Scene, hvor Forholdet mellem Clår- 
chen og hendes ulykkelige Elsker smukt afslut- 
tes, uden at hun i mindste Maade lader ham ind- 
tage Egmonts Plads i sitHjærte, er gribende ved 
den Understrøm af Fortvivlelse, der bølger gien- 
nem Clårchens Replikker, samtidig med at hun 
er tilsyneladende fattet og behersket. 

Hendes Sjælstilstand er alt andet end nor- 
mal, hun er allerede ligesom halvvejs borte fra 
Jorden, og dette breder et forunderUgt betagende 

Skær over hendes Væsen. »Ich wandle den seligen 

6* 

Gefilden schon naher und nåher^: siger hun til 
Brackenburg, men naar hun fortsætter »mir 
weht der Trost aus jenen Gegenden des Friedens 
schon heriiber« , da tager hun meget Fejl. ^ Den 
Fred Clårchen føler i sit Hjærte er ikke SBgfte, 
hvad hendes Selvmord fremfor alt viser. 

I Fængslet , til hvilket Scenen atter for- 
vandles, finde vi Egmont sovende. Han vækkes 
ved at Ferdinand, Albas Søn, træder ind fulgt 
af en Otficer og nogle Bevæbnede. De oplæse 
den Dødsdom, der viser Egmont, at hele hans 
Tillid til Kongens Retfærdighed har været fejl- 
agtig. Da de øvrige forlade Fængslet, bliver 
Ferdinand tilbage hos ham , og nu tølger den 
store Scene , hvor Egmont til sin Forundring 
hører, at denne unge Spanier alt i lang Tid har 
set op til ham med Begejstring, og lyttet til 
Efterretningerne om hans Bedrifter med barnlig 
Beundring. Han har længtes efter at lære denne 
sin Helt personlig at kjende, nu er det sket, 
men paa denne forfærdelige Maade. Derfor 
klager Albas Søn fortvivlet over sin frygtelige 
Skæbne: at skulle være Vidne til den Mands 
Undergang, han stedse har beundret, ja paa én 
Maade være med til at fælde ham. Egmont 
forbavses først over Ynglingens Sorg, men da 
han forstaar, hvilken Smerte hans Død volder 
den unge Mand, søger han at faa denne til at 
hjælpe sig ud af Fængslet, et Træk der ypperlig 
passer med Egmonts praktiske, sunde Karakter; 
men Ferdinand erklærer med Smerte, at al Tanke 
om Flugt er haabløs. Da føler Egmont ved 

Synet af den andens Sorg sin Selvfølelse styrket, 
saa at han med et roligt Sind kan trøste den 
unge og mandig gaa Døden imøde. Den Tanke, 
at lade Albas Søn være et Middel til at styrke 
Egmont overfor den forsmædelige Død, er i og 
for sig smuk, kun bliver der i æsthetisk Hen- 
seende den Bemærkning at gjøre, at det altid er 
en meget farlig Sag ved Slutningen af et Drama 
at give en af Personerne en Betydning, han ikke 
før har haft. Det er voveligt at paakalde Læ- 
serens Interesse i den ellevte Time. Ferdinand 
har hidtil kim haft en underordnet Plads i Stykket, 
nu skal han pludselig i sidste Øjeblik vække vor 
Sympathi, men det forekommer mig, at Goethe 
ikke rigtig har formaaet at frembringe den i saa 
Henseende ønskede Virkning. Dog opnaas der 
ved denne Anvendelse af Albas Søn, at Egmonts 
Person levendegjøres for os i al sin Sundhed og 
Kraft. En Monolog vilde ikke have formaaet at 
vise os det samme paa en saa naturlig Maade, 
og for saa vidt maa Scenen med Ferdinand 
kaldes heldig. Da Egmont efter at have anbe- 
falet Clarchen til Ferdinands Omsorg har nødt 
ham til at gaa, for ikke paa umandig Vis at 
fortsætte disse Beklagelser , lægger han sig til 
Hvile paa Sengen. I et Drømmesyn viser Fri- 
hedens Gudinde sig for den sovende. Hun har 
Clårchens Ansigtstræk og udtrykker først sin 
Medlidenhed med Helten, derpaa opmuntrer hun 
ham ved at antyde, at hans Død vil forskaffe 
Landet Frihed, og rækker ham en Lavrbærkrans. 
Da der i det samme høres en krigersk Musik i 

det fjerne, forsvinder Synet. Musikken bliver 
stærkere, og Egmont vaagner. ') Han tøler sig 
styrket og begejstret af denne Drøm, der har 
foreriet hans Hjærtes dybeste Følelser i én Skik- 
kelse, og da den spanske Vagt under Trommernes 
Hvirvlen rykker ind i Fængslet, gaar han den 
imøde fuld af Mod og løftet ved den Tanke , at 
han offrer sit Liv for Folkets Frihed. I det han 
nærmer sig Vagten, falder Tæppet. - Der er 
over denne Slutningsscene et vist deklamatorisk 
Anstrøg, som maaske vel meget sigter paa den 
theatralske Effekt. Ved en Opførelse vil den 
upaatvivlelig gjøre ikke ringe Virkning. — Mod 
hele Dramaets Bygning kan med Rette ind- 
vendes, at de enkelte Scener ikke ere arbejdede 
sammen til én Handling, men falde noget løst 
ved Siden af hverandre. Man savner noget et 
bestemt Midtpunkt, hvorom det hele kunde samle 
sig, til hvilket alle Enkelthederne kunde staa i 
et organisk Forhold, thi Egmont er ikke i samme 
Grad som Iphigenie Centrum for den ham om- 
givende Kreds. Dette hænger tildels sammen 
med den Vægt, der er lagt paa Karakterskil- 



*) Denne Drømme vision har Schiller (i sin Kritik 
over Dramaet 1788) med Rette dadlet som noget med 
Stykkets øvrige Karakter uadækvat og paatalt, at Sita- 
Btionens Sandhed derved brydes. Maaske har Dåntzer 
dog Bet, naar han (VII pag. 102) mener, at Fejlen kun 
ligger deri, at selve Synet viser sig for Læseren (eller 
Tilskueren), omstændelig beskrevet i de scenariske Be- 
mærkninger, istedetfor at vi kun burde høre derom 
gjennem Egmonts paafølgende Replik. 

dringen og den deraf resulterende indre Handling. 
At ^Iphigerde auf Tauris<L er mere organisk 
bygget, skjønt dets ydre Handling er ganske 
opslugt af den indre, forklares simpelthen af det 
ringe Personantal, der letter Coiicentrationen 
af den psykologiske Skildring om en bestemt 
Figur , men naar et Dramas Personliste er stor 
og Hovedsynspunktet dog det individuelle^ ^) bliver 
de enkelte Sceners Sammenknytning let svag. 
Men hvormegen Vægt end nogle maaske viUe 
lægge paa denne Mangel, Hovedresultatet af 
enhver Kritik over Stykket maa dog blive en 
levende Anerkjendelse af dets poetiske Fylde og 
Anskuelighed. Det vilde være meget taabeligt 
over Værkets svage Sider at glemme den emi- 
nente Kraft og Rigdom, en Digter maa besidde 
for at kunne frembringe et saadant Drama. 

Trods den større Modenhed er der nogeii 
Lighed mellem dette Drama og -»Gøtz von Bet- 
hchingen^^ baade som historiske Stykker i ubun- 
den Stil, og navnlig fordi deres Titelfigurer have 
adskillige fælles Karaktertræk. De ere begge 
ureflekterede, følelsesmæssigst bevægede Naturer, 



^) Se om dette Synspunkt Schillers ovenanførte Kritik. 
Naar Bosenkranz (i sit før citerede Værk oxn Goethe 
pag. 187) siger, at „Egitiont" (Drainaet) fremstiller eft 
Folks Udvikling til Statsbevidstbed, da er dette allerede 
ai den Grund urigtigt, at Stykket slet ikke er concen- 
treret om nogen enkelt, ledende Grundtanke, og des- 
uden fremstilles denne Udvikling hos Folket slet ikke 
fuldtørt i Stykket, om det end antydes, at den vil blive 
Følgen af Egmonts Fald. 

der leve i Øjeblikket og ikke ængstelig beregne 
Følgen af deres Handlinger. De ere Forkæm- 
pere for den personlige Friheds Ret og falde 
som dens Talsmænd overfor en koldblodig Klog- 
skab fra Modstandernes Side, som de ikke forstaa 
at værge sig imod. 

Men bagved disse Ligheder mellem de to 
Helte, kommer Uligheden samtidig frem. Gøtz 
er ubetinget den ædleste af disse to Mænd , han 
slentrer ikke sit Liv saaledes hen som Egmont^ 
men sætter det uophørligt ind paa sin Over- 
bevisning, og er rastløs beskjæftiget med at 
kæmpe for Ret og Billighed. Egmont er langt 
mere magelig, mere letsindig. Naar han kommer 
i Fyr og Flamme, er han en ligesaa uforfærdet 
Kæmper for sin Sag som den djærve Ridder, 
men til daglig Brug forsømmer han sin Stillings 
Krav betydeligt ved den letsindige Maade, 
hvorpaa han lader sig drive frem af Skæbnens 
Strøm. Han er forvænt af Lykkens Gunst og 
derfor tilbøjelig til at stole for meget paa sin 
gode Stjerne, indtil Lykken pludselig vender 
ham Ryggen, og han falder som et' Offer for 
Albas Kløgt. Hvad Egmont ikke kan erholde 
nemt og uden mange Planer, bestræber han sig 
ikke for at opnaa, og netop derfor er Forholdet 
til Clårchen ham saa kjært, fordi han i dette 
hersker og sejrer blot ved sin Persons Ynde, 
blot ved at være sig selv. Gøtz von Berlichingen 
derimod er altid i Virksomhed, og i hvor vel 
heller ikke han er de fine Statskunsters Mand, 
saa tænker han dog betydeligt mere over sine 

Handlinger, end den nederlandske Greve. Gøtz' 
Skæbne er, som alt tidligere bemærket, mere 
sørgelig end tragisk , hvorimod Egmont gaar 
tilgrunde ved en ægte tragisk Forvikling af 
Brøde og uforskyldt Ulykke. Egmont er Repræ- 
sentant for den elskvaerdige Ubesindighed, han 
er modig og højsindet, men uden besindig Dømme- 
kraft, og paa sin Vis ligesaa følelsesmæssig 
determineret som Werther, Tasso og Bracken- 
burg. Han nyder Livet og vil nyde det, ikke 
paa nogen lav Maade, men i aaben frimodig 
Glæde uden at gaa andres Ret for nær, men 
ogsaa med Fordring paa, at man skal unde ham 
den brede Plads i Livet, som han ønsker at ind- 
tage. De store Naturgaver, der ere skjænkede 
Egmont, have i Forening med den høje Byrd 
skaffet ham Anseelse. Den store umiddelbare 
Elskværdighed, som ikke er den mindste af 
disse Gaver, har gjort ham elsket af mangfoldige, 
og i det han saaledes fra ung af har været be- 
gunstiget af sine ydre og indre Forhold, har han 
ladet haant om al forsigtig Overvejelse. De 
modne Frugter ere faldne ned i hans Mund, 
hvorfor skulde han saa pønse paa sindrige Midler 
til at plukke dem. Et Oltidsmenneske vilde overfor 
Egmont udbryde: Den, Jupiter vil ødelægge, 
giver han Lykke, thi alting i Heltens Liv bi- 
drager til at holde ham fangen i den Overbevis- 
ning, at saadan maa og kan han bestandig leve. 
Han har Vilje men ingen Villen, thi hans Viljes- 
kraft er momentan og alt andet end planmæssig 
rettet mod et bestemt Maal. Naar Egmont ad- 

vares, viser han Paamindelsen fra sig, dels for- 
staai han ikke det sande i den , og dels vil han 
ikke forstaa den, thi det er ham en utaalelig 
Tanke at skulle tage sit Liv op paa en ganske 
anden Maade end tidligere. ') Saa støder han 
tilsidst sammen med Alba, og hans Undergang 
er vis. Thi denne Mand har i sin koldblodige, 
hensynsløse Bestemthed alle Qiancer for at kunne 
overliste den uforsigtige Egmont, der ikke fifygter 
for at blotte sig overfor en saa farlig Fjende. 
Alba er en haard, selvbehersket Natur, der kun 
har én Lidenskab nemlig Ærgjærrighed , ellet 
ialtfald har denne fuldstændig undertrykt alle 
andre. Mén denne Ærgjærrighed er tiøje for- 
bundet med den dybeste Respekt for den katholske 
Kirke i dens inkvisitoriske Skikkelse og for dens 
verdslige Repræsentant hans katholske Majestæt, 
Spaniens Konge. Albas Ærgjærrighed et disci- 
plineret ligesom alt andet i hans Sjæl. Han vil 
vinde Magt og Berømmelse, men gaar ikke saa 
vidt i sine Ønsker, at den ringeste Skygge af 
en Oprørstanke kunde finde Vej til hans Hjærte. 
Dertil mangler han i for høj Gtad iPhantasi. 



') Jeg tilstaar ikke at kunne se det rigtige i Hille- 
brands Bemærkning G^Bie deutsche Nationalliteratur 2. 
Bd. pag. 178 f.)f at Egmonts Livselement og Væsen ér 
Phantasi, thi en sorgløs, ubesindig, udadvendt Mand er 
ganske fbrskjellig fra en pbantastisk Natur. Egmont er 
helt igjennem skildret som en realistisk Karakter, 
ingenlunde som en Phantast. Med større Ret gjør Hille- 
brand opmærksom paa det phantastiske Element i 
Cl&rchens Ejærlighed. 

Intet er vissere for Alba, end at Majestætens 
Magt staar over hans, og han ønsker kun at 
være mellem de mægtigste Undersaatter. Han 
er uhyre bomert i sin Overtro paa Kongens og 
den katholske Kirkes ubetingede Ret, men netop 
i denne Begrænsning har han sin Styrke, thi 
den afholder ham fra enhver Famlen. Han er 
energisk og ubøjelig, klog og ubønhørlig, naar 
det gjælder om at sætte sin Vilje igjennem. 
Konservativ til det yderste i sine politiske An- 
skuelser, er Ordet Frihed for ham ensbetydende 
med uforskammet Taabelighed. En Mand som 
Egtnont er derfor Alba i højeste Grad forhadt, 
thi den lyse, frejdige Tænkemaade, som Neder- 
lændernes Yndling besidder, forekommer den 
spanske Grande baade at være ufornuftig og op- 
rørsk. Egmont er noget, om end ikke meget, af 
et Geni, Alba har ikke én genial Blodsdraabe 
i sig, men er overmaade talentfuld; dette er en 
ny Grund for ham til at forkaste den anden, thi 
Talentet har altid ondt ved rettelig at vurdere 
Geniet. Alba hader Egmont, baade fordi han er 
den spanske Magt farlig, og fordi han repræsen- 
terer en hel anden Livsanskuelse, men endelig 
ogsaa af den Grund, at han legende og let er 
kommet til Magt og Ære, hvorimod Alba med 
beregnende Klogskab arbejder sig frem mod de 
Maal, han sætter sig. — Han kan være grusom, 
men ikke fordi Grusomheden volder ham Glæde, 
men fordi der intet Hensyn existerer for Alba, 
naar noget stiller sig* ivejen for Kongens eller 
Kirkens Magt og derved tillige for hans egen, 

thi Albas Skæbne er uopløselig knyttet til den 
spanske Trone og den katholske Kirke. Han 
er paa dette Punkt fuldstændig Jesuit : Hensigten 
helliger Midlet. 

Stille vi ham sammen med Wilhelm af Oror 
nien, da er der ganske vist den Lighed mellem 
begge, at de ere rolige, viljesstærke Mænd, hvis 
Forstand har Overvægten over Følelserne, men 
Oranien besidder, trods al sin Klogskab, dog 
mere F^ølelse end Alba. . Derfor faar denne heller 
ikke Bugt med ham, thi naar to Mænds Forstand 
og Vilje ere lige store, giver det altid den ene 
nogen Overvægt, hvis hans øvrige Aandsevner 
ere rigere, hans Psykologi bliver derved mere 
dyb. Da Oranien er udeblevet fra det farlige 
Møde med Alba, siger denne: »So war denn 
diesmal wider Vermuthen derKluge klug genug, 
nicht klug zu sein! ^) og i disse mærkelige Ord 
er glimrende betegnet, hvorledes Oraniens Kløgt 
ikke er saa mekanisk, at den drukner i det 
konsekvente. Man har Ret til at formode, at 
Alba i et lignende Tilfælde vilde være gaaet i 
Fælden — af lutter Klogskab.. 

Meget forskjellig fra disse to Mænd er 
Brackenburg, Clårchens ulykkelige Elsker. Ved 
sit bløde, følelsesfulde Temperament er han noget 



^) 4de Akt fér Samtalen med Egmont. Alba havde 
beregnet, at Oranien vilde finde det uklogt at udeblive 
og derved bryde med den spanske Udsending. Oranien 
har fundet det klogest at opgive ethvert Skin af Ven- 
skab med Alba. Udfaldet giver ham Ret. 

i Slægt med Werther og Tasso, men mangler 
den førstes Dybde og den sidstes store Begavelse. 
I højere Grad ligner han Clavigo, Weislingen. og 
Fernando, der alle ligesom han ere ubestemte, 
umandige Naturer, som ere i deres egne Følel- 
sers Vold, uden at disse Følelser besidde nogen 
usædvanlig Storhed eller Dybde, saaledes som 
Tilfældet er hos Werther og Tasso. Bracken- 
burg er i sørgelig høj Grad blottet for Stolthed 
og Selvfølelse og kan derfor ikke løsrive sig 
fra Clårchen. Hans Umandighed gaar saa vidt, 
at han hverken kan bestemme sig til at leve 
eller til at tage sig selv af Dage, men i be- 
standig Uvished bejamrer sin Skæbne. Vi ere i 
denne Natur lige paa Grænsen af det kvindelige 
Temperament, men meget, som hos en Kvinde 
tager sig skjønt og fint ud, er i højeste Grad 
misklædende for en Mand. Fra Barndommen af 
har Brackenburg haft et uroligt, bevægeligt 
Sind. ^) Med hele sin receptive Lidenskabelighed 
har han fattet Kjærlighed til Clårchen og troet, 
at hun ogsaa elskede ham. Men da han efter 
Haanden mærker, at hun vel ønsker ham til 
Ven, men ingenlunde til Elsker, bliver han, i 
Stedet for at trække sig ud af det halve For- 
hol^, ved med at kredse om den Sol, der svider 
hans Vinger. Han føler det uværdige ved sin 
Tilstand, men kan ikke bestemme sig til at gjøre 
Ende derpaa. Hans Viljesslaphed er total. 
Smukkest viser Brackenburg sig i den sidste 

M Se hans l^ionolog ved Slutningen af Iste Akt. 

Scene med Clårchen, hvor hans Medfølelse med 
Egmonts Skæbne tilbagetrænger al smaalig Ja- 
lousi. 

En saadan Figur kunde nu i æsthetisk Hen- 
seende være meget vellykket, — thi Kunsten 
kan ogsaa sætte det til sin Opgave at fremstille 
det sygeligt-følelsesfulde, — hvis der ikke i hans 
Replikker fandtes endel unødvendig og rhetorisk 
Svulst, der i Forbindelse med den liden Sym- 
pathi, Skikkelsen formaar at afvinde Læseren, 
bevirker, at Spillet mellem Fortrin og Mangler 
ikke fremstilles tilstrækkelig fint og kompliceret 
til at frembringe en ægte poetisk Virkning. *) 

Regentinden i Nederlandene, den statskloge 
Margareta af Parma, er en ejendommelig Kvinde- 
skikkelse. »Hun har Skæg paa Overlæben,« 
fortæller Egmont til Clårchen, hun er en amazone- 
agtig Skikkelse, til hvem den unge Borgerpige 
ser op med en vis hemmelig Frygt; der er noget 
mandhaftigt ved hendes Optræden, hun beklæder 
jo ogsaa en Statholders byrdefulde Post. Men 
netop denne Stilling trykker hende ved sit An- 
svar, thi hun har Forstand nok til at se alle de 
Vanskeligheder, som ere knyttede til Embedet i 
denne urolige Tid, men føler tillige, at hun ikke 

• 
^) Jeg maa derfor paa dette Punkt erklære mig 
ganske uenig med Bikntztr (VII pag. 113), der betragter 
denne Skikkelse som meget vellykket i æsthetisk Hen- 
seende. Ogsaa Schiller er i sin ovenanførte Kritik fuld 
af Beundring for Figurens Tegning, men Schiller havde 
dengang (1788) næppe ganske renset sig for „Sturm und 
Drang^-tidens Slakker. 

tilfulde kan magte de vanskelige Forhold. Foran 
sig har hun Egmont, Oranien og det urolige 
nederlandske Folk, bagved sig den spanske Konge, 
hendes mistænksomme og fanatiske Broder, der 
spejdende iagttager Margaretes Adfærd og op- 
hidses til Haardhed af sine Raadgivere. »Ich 
sehe auch viel voraus, ohne es åndem zu konnen«, 
siger Margarete til sin Sekretær, ^) og denne 
Replijc angiver temmelig centralt hendes Stilling. 
Hun bliver derfor selv mistænksom, leder efter 
en 3agtanke i hvert af Oraniens eller Egmonts 
Ord og frygter for at blive overlistet, men er 
dog paa den anden Side altfor brav til at handle 
grusomt. Margarete har tilmed ikke saa uind- 
skrænket en Fuldmagt, som den Alba med- 
bringer, da han rykker ind i Landet, og føler 
ikke saa lidt Sympathi for Egmont, er noget 
betaget af hans elskværdige Person,-*) det gjør 
nu heller ikke Sagen lettere. Hendes Følelse 
for ham er ganske vist alt andet end lidenskabelig, 
men den kan dog altid bidrage til at gjøre hende 
usikker. Margarete haaber at kunne berolige 
Nederlænderne ved klog Mildhed og gyser til- 
bage for de blodige Midler, som hun frygter 
Kongen vil anvende. Da Alba sendes derop 
udrustet med en Myndighed, der i Virkeligheden 
gjør ham til hendes Overmand, indser hun, hvor- 
ledes hele hendes maadeholdne Regjeringssystem 



') Iste Akt, 2den Scene. 

') Se herom navnlig Egmonts Monolog i 5te Akt^ 
2den Scene henimod Slutningen. 

vil blive kuldkastet, og alt, hvad hun har op- 
bygget, traadt i Støvet. Derfor abdicerer Mar- 
garete frivilligt og vil ikke lægge Navn til, hvad 
der nu skal ske. Men fra det Øjeblik af, at 
Styrelsen gaar fra denne forstandige og rettæn- 
kende Kvindes Hænder over i Albas, er Egmont 
en falden Mand. Hvad hin spanske Stormand 
mistænker, det knuser han, og hvor Margarete 
var delt mellem Ansvarsfølelse ogSympathi, dér 
hader han. Det godmodige nederlandske Folk, 
som hun med Rette har villet styre uden Haard- 
hed, vil Alba nedtræde paa den grusomste 
Maade. Derfor vækker det ens Medynk at se 
hende blive fortrængt fra en Stilling, som hun 
har beklædt saa hæderligt, at se Foreningen 
af mandlig Forstand og kvindelig Godhed vige 
Pladsen for ensidig, hjærteløs Haardhed. 

Det er ikke godt for en Kvinde . selv om 
hun er af en saa usædvanlig Art som denne 
Kong Philips Søster, at skulle beklæde en an- 
svarsfuld Stilling mellem ærgjærrige og kloge 
Mænd. En Mand som Oranien er visselig ikke 
nem at styre, og det er ikke ganske uden Grund, 
at Margarete mistænker ham for at have Tanker, 
der ikke aabenlyst lægges for Dagen. Margarete 
af Parma har formeget af en Mands Natur til 
at kunne føle sig' tilfredsstillet ved at leve et 
ægte kvindeligt Liv i Følelse og Phantasi, men 
paa den anden Side er hun formeget Kvinde til 
at kunne regjere et Land med Lethed, og fremfor 
alt for blød, for ærlig til at kunne hævde sin 
vanskelige Stilling overfor den listige og jern- 

liaarde Kabinetspolitik i Madrid. ^) Denne Blan- 
ding af mandlige og kvindelige Træk i hendes 
Karakter er med megen Finhed fremstillet af 
Digteren. 

Gldrchen, Egmonts Elskede, er en Kvinde af 
ganske anden Art. Hun hører til de lidenskabe- 
ligt-følelsesfulde Naturer, til de Mennesker, hvis 
Sjæleliv altid er i heftig Bevægelse. Hun lever 
med naiv Styrke fuldt ud, og dette Mod til at 
sætte alt paa ét Kort har vistnok netop tiltalt 
Egmont, hvis Natur besidder samme primitive 
Energi i Følelsen. 

Hele hendes Person gaar op i Kjærlighed 
til Egmont, hun er saa betaget og optaget af 
ham, at hun i sine egne Tanker slet ikke er an- 
det end hans Elskede *) og ikke ønsker at være 
Tiogetsomhelst andet. Derfor betragter hun og- 
saa sit eget Liv som endt, da Egmont er dømt 
til Døden. 

Hun elsker naivt, uden Selvreflektion, hun 
elsker i Beundring, uden nogen klar Bedømmelse 
af den elskedes Person. Han er saa stor og op- 
højet for hende, at hun aldeles ikke kan forstaa 
hans Fald, og naar Livet rummer saadanne Gaa- 
der, vil hun ikke leve. Clårchen tror, at alle 



^) Dilnlzers Opfattelse af hende som ærgjærrig og 
herskesyg (VII pag 110) er næppe beføjet, thi at have 
Lyst til at herske, er ikke ensbetydende med at være 
herskesyg. 

^) Sammenlign G, Brandes: Emigrantlitteratuien pag 
117 tg., 1ste Udgave. 

7 

Mennesker, idetmindsie da Egmonts Landsmænd, 
maa være lige saa begejstrede for ham, som hun 
selv er, og kan derfor ikke begribe, at de intet 
tør vove for hans Befrielse. En saadan Naivitet 
kan kun fremkomme hos en begejstret Kvinde, 
hvis Intelligens er uendelig mindre udviklet end 
hendes Hjærte, og hvis Hjærte er fuldstændig op- 
taget af én Følelse. Man kunde dog nok tænke 
sig en Kvinde rolig og stille concentreret i en 
saadan exclusiv Betagelse, men Clårchens Sind 
er ikke af den Art. Hun er aldrig stille i sit 
Indre, kun Fortvivlelsens Stilhed lærer hun at 
kjende, da Egmont gaar tilgrunde. Clårchen er 
noget af et Naturbarn, alt det umiddelbart patho- 
logiske er stærkt udviklet, alt det bevidst ethiske 
næsten fuldstændigt tilsløret. Saasnart den umid» 
delbare Lykke tages fra hende, brister det der- 
for ogsaa for hende, hun har ingen Karakter- 
resourcer, ingen Hjælpekilder i sin Vilje at ty til, 
hun kan ikke bære sit Tab, thi hun føler det 
uendelig stærkt, men har ingen anden Opgave at 
leve for, ingen ethisk Lydighed. 

Naar Egmont ikke er hos hende, befinder hun 
sig i en stadig længselsfuld Uro. Hun synger 
om sin Kjærlighed, hun lytter efter, om han 
kommer; for Clårchen bestaar Livet i at vente 
paa ham, haabe paa ham og tænke paa ham. 
Og naar han saa endelig er kommet, sætter hun 
sig ved hans Side, betragter ham, indsuger med 
sit Blik hele hans Person og spørger sig selv 
med forundret Fryd, om det virkelig er muligt, 
at denne Mand, denne Helt elsker hende. Hun 

>rbavses over sin Lykke og taber sig ganske i 

i nne Henrykkelse. Hans Ømhed for hende, 

?: IS ligefremme — alt andet end hovmodige — 

•- jsen rører hende dybt. Egmont pukker ikke 

: >i sin Stand eller sine Fortjenester overfor 

nne Pige, han er altid kjærlig, altid fri og 

■ben — »und er ist doch der grosse Egmont«. ^) 
Det er netop Grunden til, at Clårchen føler 

ig saa uendelig forpligtet overfor denne Mand, 
v: han ganske bøjer sig ned til hende og be- 

andler hende som sin Lige, skjænker hende sit 
djærte, scm mangen Fyrstinde vilde misunde 
Clårchen, udvælger hende fremfor andre — und 
er ist doch der grosse Egmont. Dog elsker 
Clårchen ingenlunde i Kraft af Grunde, thi Kjær- 
ligheden er hos hende en uimodstaaelig Naturdrift, 
der blindt hen maa adlydes. 

At lade Fomufthensyn spille med ind i sit 

Valg, vilde for Clårchen være Vanvid. Det vilde 

til Exempel være endel fornuftigere, om hun gav 

den unge Brackenburg sin Haand og blev hans 

Hustru, istedetfor at være Egmonts Elskede, men 

lUe de venskabelige Følelser, hun nærer overfor 

lin sørgende Yngling, veje i hendes Øjne intet 

— absolut intet — i Sammenligning med den 

I iødende Kjærlighed til Egmont. Bølgerne gaa 

i øjt i Clårchens Sjæl, og Kjærligheden bringer 

^ Druden jublende, uudsigelig Fryd tillige Uro og 

jmerte. 



^) 1ste Akt, Scenen mellem Moderen og hende. 

7* 

„Freudvoll 

Und leidvoll 

Gedankenvoll sein, 

Langen 

Und bangen 

In schwebendeT Pein, 

Himmelhoch janchEend, 

Zum Tode betrtibt," 

synger hun om sit Hjærtes Tilstand i hin ufor- 
lignelige Sang, men fremfor alt dog dette 

„Gliicklich allein 

Ist die Seele, die liebt." *) 

Dette urolige, voldsomme Sind har i Egmont 
fundet, hvad der ganske kan udfylde det. Den 
navnkundige Greve har truffet den lille Borger- 
pige og forvandlet hendes tarvelige Liv til et 
straalende Æventyr, ikke ved at han har forbed- 
ret hendes ydre Kaar eller løftet hende op i 
Pragt og Glans, nej simpelthen ved at han elsker 
hende. Den begejstrede Kjærligheds Poesi har 
gydt sit Skær over Hverdagslivets Prosa. Men 
en saadan berusende Lykke kan, efter sit eget 
Væsen,"* kun være kort, den bærer Afslutningens 
Spirer i sig. Selv om Egmont ikke var faldet 
for Albas List, maatte Clårchen dog have erfaret, 
at man kun til en Tid kan holde sig paa en 



^) 3die Akt, Scenen med Moderen. Sammenlign baade 
med Hensyn til denne Sangs Følelsesmodsætninger, og 
med Hensyn til Clårchens senere af Fortvivlelse frem- 
kaldte Ro, hvad Hoff'dwg bemærker om, hvorledes Fa- 
lelsesmodsætninger kunne fremkalde hinanden. (Psyko- 
logi paa Grundlag af Erfaring pag 328). 

saadan Højde af Enthousiasme. Nu brydes Lyk- 
ken voldsomt af, men hun dør, uden at Forholdet 
til den Elskede i indvortes Henseende har lidt 
det mindste Skaar. Hun bæres oppe paa Begej- 
stringens Bølger, lige indtil det forfærdelige Slag 
lammer hendes Flugt og bringer en isnende Ro 
Fortvivlelsens Stilhed i Hj ærtet. 

Da hun har faaet fuld Vished om, at det 
utrolige virkelig vil ske: at hendes elskede Helt 
skal dø for Bøddelens Sværd, bliver det urolige 
Hjærte stille. Men denne Stilhed er ikke Clår- 
chen naturlig, det er en overspændt, halv drømme- 
agtig Tilstand, bag hvilken den forfærdelige Sjæle- 
kval skjuler sig. »Stille« siger hun til Bracken- 
burg, da hun har bestemt sig til at ende sit Liv, 
:»dass niemand erwache ! dass wir uns selbst nicht 
wecken!« ^) 

Kan det betegnes tydeligere, i hvilken søvn- 
gængeragtig Tilstand Sorgen har bragt hende? 
Hun frygter selv for at vækkes til Besindelse 
og glider med tillukkede Øjne ind paa Dødens 
Hav. 

Det er vistnok fuldstændig psykologisk rig- 
tigt, at Digteren lader Clårchen ende saaledes, 
thi hun har offret sin hele Person paa Kjærlig- 
hedens Alter, hun har sat alle sine A åndsevner, 
Viljen med, ind paa dette Forhold. Derfor kan 
hun ikke leve uden den Elskede. Men mod den 
apotheoserede Clårchen, der viser sig i Egmonts 
Drøm og som en Frihedsgudinde bekranser ham, 

^) 5te Akt, Scenen mellem Clårchen og Brackenburg. 



I02 



kan man med Rette gjøre Indvendinger. Thi at 
lade et Menneske, der paa Grund af Sorg* har 
berøvet sig selv Livet, optræde som en helte- 
belønnende Genius, om det saa kun er i Drømme, 
det er baade æsthetisk og moralsk forkasteligt. 
Selvmordet er meget hyppig brugt baade af store 
og smaa Digtere, men én Ting er det, at der kan 
opnaas en Skjønhedsvirkning ved at lade 
Tragediens Helt bukke under for sin Ulykke, 
thi Skjønheden kan her voxe frem af det psyko- 
logisk sandes Grund; et andet, at lade Figuren 
efter denne Død optræde som en Genius og et 
Idol. Det strider tilmed mod hele den naive og 
reale Maade, hvorpaa den levende Clårchen saa 
skjønt er tegnet, at hun pludselig viser sig som 
en Slags Fe eller Frihedsgudinde. Man savner 
Overgangene mellem den unge Pige og Gud- 
inden, hvad allerede Herder lod Goethe høre. ^) 

Dog vil man fastholde Clårchens Person, bør 
man glemme dette mindre heldige Slutnings- 
tableau og erindre sig Skikkelsen saaledes som 
hun viser sig i Moderens Stue, naar hendes Tan- 
ker ere hos Egmont, og hun venter paa hans 
Komme. 

Eller lad os mindes hende, som hun træder 
frem paa Gaden i Briissel, og i sin naive Kjær- 
lighed søger at vække de langsomme Nederlændere 
til en begejstret Daad. Dér er hun, netop ved 



^) Se Goethes italienische Beise. Correspondenz : 
Rom d. 3die November 1787, hvor Goethe omtaler denne 
indvending og søger at imødegaa den. 

Modsætningen til Folkemassen, maaske allerskjøn- 
tiest, og dér er hun paa Højden af sin egen Na- 
tur uden at gaa ud over den. 

Den Kunst, hvormed Goethe i Folkescenerne 
har forstaaet at gjøre de enkelte Figurer indivi- 
duelt tydelige, samtidigt med at han gjennem 
disse skildrer Tidsforholdene, kan ikke noksom 
beundres. 

Enhver af disse Borgere: Jetter, Soest, Tøm- 
mermanden osv. træde os imøde som bestemte, 
enkelte Mennesker, og idet de meddele, hvad 
Digteren vil have os underrettet om, skildre de 
tillige sig selv ved den Maade, hvorpaa de op- 
fatte og omtale Begivenhederne. Særlig mester- 
ligt er VanseUy den forløbne Skriver, tegnet, Han 
er en mageløs Repræsentant for den Slags ufor- 
skammede og snu Demagoger, der bidrage til 
Mængdens Ophidselse mere af Lyst til at vække 
Uro end paa Grund af nogen oprigtig Friheds- 
trang. Han forstaar at holde sig paa en saa lav 
og ubemærket Plads, at han ikke falder de Store 
i Øjnene, men taler desto dristigere, hvor Lejlig- 
heden er tilpas. 

Ved en Blanding af Frækhed og Klogskab 
véd han at sno sig igjennem de farlige Tider, 
og forfører med sine sammenplukkede Kundska- 
ber den naive Mængde. Der er i denne Bifigur 
udfoldet et stort Mesterskab i Henseende til le- 
vende Karakteriseren. Det er Kunst af reneste 
Vand. Hele Personen med al dens tungefærdige 
Sjofelhed, med al dens lurvede Fiffighed er be- 
lyst fra Top til Taa, og saa godt er dette gjort, 

at selv naar man maa give Vansen Ret, i hvad 
han siger, føler man tydelig, hvilken Slyngel han 
er. Som Billede paa en daarltg" Plebejer y i Mod- 
sætning til de hæderlige Borgere, er han uover- 
træffelig fremstillet. Han er en Person, der kun 
kan vinde ved enhv^er som helst Forandring i 
Samfundsforholdene, thi han har intet at tabe, 
derfor er det hans Profession at sætte ondt Blod. 
Sandt nok, af og til fører denne Levevis nogle 
Ubehageligheder med sig, som for Exempel at 
faa. Munden lukket paa sig af Profossens Pisk, 
men alt i alt er det dog kun Smaating for en 
Fyr som Vansen. . Fra større Ulykker véd han 
at sno sig, og en banket Ryg betragter han paa 
samme Maade, som en Soldat sine Saar, det føl- 
ger med Haandteringen. Naar man ikke gider 
holde sig stille som en skikkelig Borgermand, 
kan sligt ikke undgaas, det gjælder bare om ikke 
at lade sig forknytte af saadan noget, men blive 
ved med at være lige fræk og snu, thi, som han 
.selv saa træffende siger: »Wenn ich aufS^hlåge 
was gegeben hatte, wåre sein Tage nichts aus 
mir geworden. *) Alt hvad vi erfare om hans 
Liv : de mange Tjenester han er jaget fra, *) de 
daarlige Venner ^), det usædelige Bekjendtskab *), 
altsammen forener sig med hans Tale til at frem- 



^) 4de Akt, Iste Scene, Oansens 3die Eeplik. 
*; 2den Akt, 1ste Scene, 16de Replik. 
^) 4de Akt, 1ste Scene, sidste Replik, sammenholdt 
med 2den Akt, 2den Scene, 24—25 Replik. 
*) 4de Akt, 1ste Scene sidste Replik. 

bringe Billedet af denne frække, urolige Person, 
der hjælper sig igjennem Livet ved mindre hæder- 
lige Kunstgreb, og trods sin ringe Stilling kan 
bidrage til Smaaborgernes Ophidselse ved Hjælp 
af de Ting, han har forud for dem : en behændig 
Tunge, en sikker Opfattelsesevne og enkelte løse 
Kundskaber. 

» Torquato Tasso<i. er et Drama , der ikke 
fremstiller sig med samme levende Anskuelighed 
for Læseren som i>Egmont<^, Først efter Haanden 
faar man Øjet rigtig opladt for den fine og sikre 
Sjæleskildring, som her bydes. Goethe fuldendte 
dette Stykke meget langsomt, ^) det var som om 
hån havde faaet den første Inspiration, fjørend 
han endnu havde den kunstneriske Frastand til 
Stoffet, som er fornøden for ret at forme dette, 
end ikke i Italien kunde han føre Værket tilende, 
men først en god Stund efter Hjemkomsten. 

I Henseende til ydre Handling frembyder 
det aldeles ingen Interesse, thi der er saa godt 
som ingen Handling i udvortes Forstand. Dette 
Drama er derfor ogsaa det mest usceniske af alle 
Goethes Stykker. 



*) Før den italienske Rejse var kun to Akter af 
Stykket skrevne; de bleve senere helt omarbejdede. 
Den første Begyndelse til Dramaet blev gjort i Foraaret 
1780, men fuldendt i sin nuværende Skikkelse blev Vær- 
ket først i Sommeren 1789. I Italien arbejdede Goethe kun 
lidt derpaa, den > æsentlige Omarbejdelse og Fuldførelse 
falder i Tiden mellem December 1788 og Juli 1789. 
(I>untzer X. 1—8). 

I »Iphtgeme auf Tauris^ er den ydre Hand- 
ling" ganske vist trængt bag ved Scenen, men 
fra dette sit Skjul indvirker den dog langt mere 
paa Personernes Holdning end i d(*t foreliggende 
Stykke. Desto mere Værd har da den indre 
Handling: de forskjellige Gemytters ejendomme- 
lige Udfoldelse og Sammenstød. Og her maa 
det strax bemærkes, at dette Drama danner en 
Undtagelse mellem Goethes øvrige Hovedværker 
ved at være samlet om en bestemt Grundtanke, 
til hvis Fremhævelse alle Enkeltheder tjene. 
Denne Hovedidé er Modsætningen mellem den 
idealtsHske og realistislie Livsanskuelse, Modsæt- 
ningen mellem en Digters og en Verdensmands 
Synsmaade, der repræsenteres henholdsvis af 
Tasso og Antonio. 

/ Sammenstødet mellem disse to Mænd ligger 
Stykkets Tyngdepunkt og ejendommelige Værd, 

Om denne Modsætning gruppere de forskjel- 
lige Karakterer sig, i det Tasso og Prinsessen, 
som beslægtede Naturer kunne stilles lige over 
for x\ntonio og Leonore Sanvitale, medens Fyr- 
sten, hvis vSkikkelse dog er betydeligt mindre 
individualiseret end de øvrige, danner Midten 
mellem de to Grupper. ^) Den Udvikling, som 



^) F, Lewitz (Ueber Goethes Torquato Tasso pag 80) 
opfatter Personstillingen med Rette saaledes, men han 
har forfejlet Værkets Grundtanke ved at opfatte den 
som Fremstillingen af Hoflioets Ejendommelighed. Jeg 
kan ikke, i hvad Lewitz fremfører til Forsvar af denne 
Mening, se nosen tvingende Grund til at frafalde den 

finder Sted i den indre Handling, bestaar i, at 
Tasso og Antonio, der begge ere ensidige i deres 
Livsanskuelse, mod Slutningen nærme sig til hin- 
anden og derved pege hen paa hin Sammensmelt- 
ning af de to extreme Aandsretninger, som et- 
hvert Menneske bør tilstræbe. De blive gjensidig 
belærte, idet de til Slutningen faa Sympathi for 
hinanden. 

Tasso har ved Stykkets Begyndelse alt i 
flere Aar opholdt sig ved Ferraras Hof, hvor 
han nyder den venligste Behandling af Hertugen, 
dennes Søster Prinsesse Eleonore, og deres Gjæst 
den muntre Grevinde Leonore Sanvitale. Han 
hat dér arbejdet paa Fuldførelsen af sit store 
Digt om Jerusalems Befrielse, og begge de for- 
nemme Damer, som vi i A åbningsscenen træffe 
i Landslottet Belriguardos Have, tale om, hvilken 
Glæde de have at at omgaas dette fine Digter- 
gemyt, som lever i sine egne Drømme, men dog 
spreder Poesi ud mellem sine Omgivelser. Det 
har alt længe været Skik i Ferrara at samle Ita- 



Opfattelse, at Stykket fremstiller det ovenfor angivne 
dybe og gjennemgribende Modsætningsforhold. Lewitz 
er vistnok tildels kommet ind paa hin vrange Anskuelse 
ved sin noget vilkaarlige Opfattelse af de enkelte Ka- 
rakterer. Rosenkranz har i sin fortræffelige Udvikling af 
Stykkets Grundtanke (ovenanførte Skrift pag 217 f.) Ret 
til at mene, at de andre Navne, man kunde give Styk- 
kets Modsætningsforhold, saasom Talent — Karakter, 
Gemyt — Forstand, indesluttes fiildstændigst i Udtryk- 
kene Idealisme kontra Realisme. Ligesaa Gervinus (V 
pag 109). 

liens store Digtere som Gjæster ved HofiFet ogf 
yde dem Hjælp. Derved faar Fyrstehuset en 
Glans og Berømmelse, der rigeligt erstatter den 
Møje, som anvendes paa disse Talenter. Det er 
fordelagtigt »den Genius zu bewirthen«, thi hans 
Navn foreviger det Sted og den Slægt, som har 
staaet ham bi. 

Den fintfølende Prinsesse finder det en Be- 
rigelse at leve sammen med en Mand som Tasso, 
den livlige Grevinde er mindre betaget af Digte- 
ren, men dog fuld af Interesse for ham og har 
et skarpt Blik for hans Væsens Ejendommelighed. 
Til Hertugen, som møder dem i Haven, tortæller 
hun, at Tasso vistnok snart er færdig med sit 
Digt, hvorover Fyrsten udtaler sin Glæde, da 
han er noget utaalmodig over, at Digteren aldrig 
kan ende, men stadig retter og piller ved det 
engang udarbejdede. I den Samtale, som derved 
opstaarj erfare vi, hvorledes Tassos ubestemte, 
mistænksomme Natur ofte sætter hans Venners 
Taalmodighed paa Prøve. Han trænger til at 
faa et fastere Sind, til at lære Verden at kjende 
og udvikle sin Karakter i dens brogede Liv. 
Prinsessens Følelser for Tasso røbes ved den 
Maade, hvorpaa hun tager ham i Forsvar overfor 
Broderen, der dog ogsaa nærer megen Velvilje 
for den paagjældende, og netop derfor beklager, 
at Tasso i sygelig Indbildning mener, at han 
overalt er omgivet af Fjender og Modstandere. 
Deres Samtale afbrydes ved Digterens Komme. 

Han nærmer sig langsomt, overrækker Fyr- 
sten sit fuldendte Digt og takker ham for den 

Del, han har deri ved at have ydet den hjem- 
løse en naadig Beskyttelse. Hertugen tager med 
Glæde mod Værket og opfordrer sin Søster til 
at bekranse Tasso til Tak for det fuldførte Digt. 
Da Prinsessen sætter Kransen paa den knælende 
Digters Hoved, overvældes han af Sindsbevægelse, 
idet hans Sjæl fyldes med Drømme og .Betragt- 
ninger, der vise Tassos overdrevne, imaginerende 
Maade at behandle alle Ting paa. 

I dette Begejstringens og Henrykkelsens 
Øjeblik indtræffer den Mand, som fremfor nogen 
anden er den drømmende Digter modsat. Anr 
tonio, Fyrstens betroede Raadgiver, er vendt 
hjem fra Rom, hvor han har ført en diplomatisk 
Forhandling lykkeligt gjennem alle Forviklinger, 
og derved i forhøjet Grad erhvervet sig sin Her- 
res Tillid.. 

Opfyldt af Tankerne om sit byrdefulde Ar- 
bejde, stødes hans Øje ved Synet af den be- 
kransede Digteryngling, og Antonios sikre, maaske 
med Vilje stærkt fremhævede, Bedømmelse af de 
kloge, handlekraftige Stormænd i Rom vækker 
Uro i Tassos Siiid. Hans Drømme bortvejres, 
han fornemmer et Pust fra en fremmed Verden. 
Den kølige Maade, hvorpaa Antonio hører Med- 
delelsen om Tassos fuldendte Digt, kan just hel- 
ler ikke virke tiltrækkende paa denne, og den 
noget forcerede Ros over Ariost, som Antonio 
til Slutningen udtaler, er ikke fri for at have den 
skjulte Hensigt at dæmpe lidt paa Tassos Glæde. 
Prinsessens Forsøg paa at faa Antonio til at vise 

noget mere Interesse for Tasso og hans Værk er 
forgjæves (iste Akt). 

Den Uro, som Verdensmandens Tale og Væ- 
sen har vakt i den unge Digters Sind, giver 
han Luft overfor Prinsessen, da han bliver alene 
med hende i en af Slottets Sale. Tasso udmaler 
for hende, hvorledes Tanken paa hine Mænd, der 
leve for at handle, har bevæget hans Sjæl og 
bragt ham til at føle sig saa lille. Samtalen tager 
imidlertid snart en mere personlig Vending, og 
begge dvæle med Glæde ved Erindringen om den 
første Gang de mødtes. Tasso beklager^ at han 
kun er saa lidt for hende, der er den eneste, 
han ret har Fortrolighed til. Prinsessen beder 
ham om at have mere Tillid til de Mennesker, 
han lever sammen med, og derved føres Talen 
atter hen paa Antonio. Hun udtaler det som sit 
Ønske, at Tasso og han maa blive Venner, og 
under den følgende Udvikling af deres Samtale 
kommer Prinsessen til halvvejs at røbe sine Fø- 
lelser for Tasso. Omendskjønt hun strax derpaa 
bryder af og formaner ham til Ro og Beherskelse, 
føler Tasso sig dog opfyldt af den største Hen- 
rykkelse, som giver sig Luft i den paafølgende 
Monolog. Hans overspændte Phantasi overdriver 
og udmaler det sagte, han svælger i de lyk- 
saligste Følelser, som om hun ganske hørte ham 
til, han forflygtiger som sædvanligt Virkeligheden, 
det virkelig skete, og føler en levende Trang til 
i Handling at vise sin Kjærlighed, til at udføre 
en eller anden stor Daad for at vise sig hende 
værdig. 

I denne Stemning træffer Antonio ham. Tasso, 
der er opfyldt af Begjærlighed efter at gjøre alt 
for Prinsessen, søger at virkeliggjøre hendes 
Ønske om Venskab mellem ham og Antonio, ved 
uden videre, paa en noget exalteret Maade, at 
opfordre den rolige Statsmand til at slutte en 
Venskabspagt med sig. Han bliver lidt koldt 
tilbagevist, forsøger atter en Tilnærmelse, kastes 
endnu haardere tilbage, i det den anden behand- 
ler ham med en vis spottende Overlegenhed, og 
befinder sig kort efter i et heftigt Ordskifte med 
Antonio. Dennes afvisende Spot opbringer Tasso 
i den Grad, at han glemmer al Selvbeherskelse 
og drager Sværdet for at nøde sin Modpart til 
Tvekamp. 

I dette Øjeblik kommer Fyrsten til, og da 
Tasso ved at trække Kaarden indenfor Paladsets 
Mure i høj Grad har krænket Stedets Majestæt, 
nødes Hertugen til at erklære ham for Fange, 
om end paa de mildeste Vilkaar. Men Tasso 
mener ikke ganske med Urette, at Antonio bæ- 
rer Skylden for det skete, og at han selv kun 
har lydt Ærens Stemme ved ikke at ville taale 
den andens Spot. Han forfærdes derfor i højeste 
Grad over Sagens Udfald, og paa sin sædvanlige 
Maade forstørrer han sin Modgang uhyre, 
tager Kransen af Hovedet som Tegn paa den 
dybe Fornedrelse, han føler sig truffet af, slyn- 
ger den om Kaarden, han maa give fra sig, og 
begiver sig til sit Værelse med sønderknust Fø- 
lelse af at lide en grænseløs Uret. Efter hans 
Bortgang forhører Fyrsten sig nøjere hos An- 

tonio om det forefaldne, bebrejder ham, at han 
ikke har undgaaet denne Strid og paalægger 
ham hurtigst muligt at gjøre det skete godt igjen, 
idet han ikke tvivler om, at den behændige An- 
tonio vil kunne berolige Tasso. Hin tilstaar, at 
han ikke er uden Skyld i det skete og lover be- 
redvilligt at forsøge paa at udjævne Bruddet 
Men hverken han eller Fyrsten vurderer Vanske- 
ligheden ved at gjøre dette tilstrækkelig højt, 
thi hvor fine Menneskekj endere de end begge 
ere, saa kunne de dog umuligt ganske gjennem- 
skue og beregne Tassos sygelige Sind, der gaar 
fra den ene Yderlighed til den anden (2 den 
Akt). 

Prinsessen, hvis Sjæl er næsten ligesaa mod- 
tagelig for Indtryk som Tassos, hører med Be- 
kymring af Leonore Sanvitale, hvad der er fore- 
faldet. Hun bebrejder sig at have tilskyndet 
Tasso til at søge Antonios Venskab, og begge 
Veninderne ere enige om, at Forskjellen mellem 
disse to Mænd er saa gjennemgribende, at ny 
Sammenstød stadig vil kunne befrygtes. 

Grevinden foreslaar, at Tasso skal rejse fra 
Ferrara for en Tid, og hun har sin egen hemme- 
lige Plan med dette Forslag. Hun tænker nem- 
lig paa at knytte Tasso nærmere til sig og sin 
Slægt, dels fordi Digteren interesserer hende, 
dels for at vinde Berømmelse som hans Beskytter- 
inde. For at faa Prinsessen til at indvillige i at 
lade Tasso rejse, forstørrer hun Faren ved at han 
og Antonio leve sammen, og driver virkelig Fyrst- 
inden til at gaa ind herpaa, i hvor vel denne 

kun med blødende Hjærte skiller sig fra Tasso. 
Prinsessens fine, vemodige Sindstilstand lægger 
sig udmærket smukt for Dagen i denne Scene. 

Da Antonio kort efter Fyrstindens Bortgang 
træder ind i Salen, vender Leonore sig med Be- 
brejdelser til ham, fordi han har forstyrret Fre- 
den i deres Kreds. Men ligesom disse Bebrejdel- 
ser kun ere halvt mente og holdte i en vis spøge- 
fuld Tone, saaledes er Antonio ogsaa den Mand, 
der tilfulde forstaar at give de rette, behændige 
Svar. 

Han er fuldkommen Leonores Mester i at 
vexle smidige Replikker, og samtidig med at 
han indrømmer sin Fejl, forstaar han at give 
Samtalen den Vending, han ønsker. Begges 
Ytringer om Tasso tjene til at tydeliggjøre Bille- 
det af den drømmende, lidenskabelige Digter, der 
er Antonios Natur saa modsat. Dog vil denne 
ikke gaa ind paa Leonores Plan, om at Tasso 
skal forlade Hoffet, da han derved kunde blive 
mistænkt for at ville fordrive ham. Leonore maa 
da handle paa egen Haand, og gaar til Tasso for 
at bevæge ham til at indvillige i Planen. (3die 
Akt.) 

Opfyldt af de mørkeste Tanker har denne 
tilbragt de forløbne Timer paa sit Værelse. Dog 
midt i Sorgen over den formentlige Uretfærdig- 
hed, er Tanken paa Prinsessen ham en Trøst. 
Hun har tilstaaet ham sin Kjærlighed (det ind- 
bilder Tasso sig idetmindste), og han mener, at 
denne Lykke vil intet kunne berøve ham, hvor 
mørk end Fremtiden forøvrigt kan blive. Tasso 

8 

tror, at Fyrstens Gunst for stedse har vendt sig 
fra ham, men hendes K.jæT\ighed er ham det vig- 
tigste. — Leonore kommer, og efter en Samtale, 
der viser os Tassos heftige Forbitrelse mod An- 
tonio, rykker hun frem med sit Raad, at han skal 
forlade Ferrara paa nogen Tid og gjæste hendes 
Hus i Florents. Tasso lader, som om han gjeme 
gik ind herpaa, men hans mistænksomme Sind 
driver ham i Virkeligheden til en ganske anden 
Beslutning. Han udspørger Grevinden, om Prin- 
sessen intet har mod hans Bortrejse, og faar 
gjennem Leonores ikke ganske korrekte Frem- 
stilling det Indtryk, at Fyrstinden ikke har følt 
nogen Smerte ved at skilles fra ham. Dette dri- 
ver Tassos sygelige Sjælstilstand op til den be- 
tænkeligste Højde. Han mener sig at være Offer 
for et Komplot, der vil fordrive ham fra Hoffet: 
Antonio staar bag ved det hele, Leonore vil kun 
have ham til Florents for ganske at skille ham 
fra Ferraras Hof, Hertugen selv bliver ført bag 
Lyset, og Prinsessen lader ham koldsindig falde. 
Ja han vil bort, men ikke saaledes som de andre 
ønske det, han vil gjennembryde de Listiges Plan 
og føre sin egen Vilje igjennem. Alle disse Tan- 
ker giver han Luft, da Leonore har forladt ham, 
og saa fast har Tasso sat sig i dette Væv af 
Mistanke, i denne opdigtede Tro paa Forfølgelse, 
at da Antonio kommer for at udsone sig med 
ham, i Fyrstens Navn ophæver hans Fangenskab 
og bestemt fraraader Tasso at forlade Ferrara, 
tror denne dog fuldt og fast, at Antonio intet 
)iellere ønsker end at faa ham bort, og mener, 

at alle den kloge Mands Indvendinger kun ere 
forstilte. 

Han nøder Antonio til at anmode Fyrsten 
om at lade ham rejse til Rom, og hele den 
skaansomme Maade, hvorpaa Verdensmanden i 
denne Scene optræder ligeoverfor Tasso, udlæg- 
ger den ophidsede Digter som vel beregnet 
Komediespil. 

Han vil ud af hele det Væv, han tror sig 
omspundet af, han vil forstille sig overfor disse 
Rænkesmede, det skal ikke lykkes dem at over- 
liste ham. Men mest af alt smerter det Tasso, 
at hun, som han troede var ham ganske hen- 
given, ikke sender et Tegn paa sin Troskab i 
denne hans bitre Nød, og med. Fortvivlelse ud- 
raaber han, at ogsaa hun svigter ham, ogsaa hun^ 
som han stolede paa. Det er nu ikke ganske 
uden Grund, at Tasso mener, Prinsessen burde 
optræde mere energisk, om han end udlægger 
hendes Tilbageholdenhed forkert, men med Hen- 
syn til de andre Klager befinder han sig paa 
Sindsforvirringens Rand. 

Hér er tillige i æsthetisk Henseende Styk- 
kets farlige Punkt, thi denne Akts tre store Mo- 
nologer ere nærved at have for lidt psykologisk 
Realitet til at interessere tilstrækkeligt. Det rent 
chimæriske kan Kunsten ikke tage til sin Op^ 
gave at fremstille, og hvis Tassos Sindstilstand 
blot var en Haarsbred nærmere ved det indbildte, 
vilde den være fuldstændig upoetisk. Som Til- 
fældet nu er, bærer de øvrige Partiers Fylde 

8* 

Monologerne oppe om end med nogen Vanske- 
lighed (4de Akt). 

Antonio gaar efter Fyrstens Ønske atter til 
Tasso for at bevæge ham til at opgive Romer- 
rejsen, men forgjæves. Tasso bliver ved sit For- 
sæt, og Hertugen, der ikke vil holde ham tilbage 
mod hans Vilje, giver da Tilladelse dertil. Fyr- 
sten forlader selv denne Aften Belriguardo, men 
vil forinden tage Afsked med Tasso. Denne 
træder med forstilt Ærbødighed frem for Hertu- 
gen og takker for den givne Tilladelse til at 
rejse bort. Han udbeder sig som endnu en 
Naadesbevisning at faa sit Digt tilbage, for at 
han i Rom kan fuldende det end yderligere. 
Dette nægter Fyrsten ham dog og raader Tasso 
til ikke at lytte for meget efter andres Meninger 
angaaende sit Værk. Men alle Hertugens kloge 
og venlige Formaninger glide virkningsløst af fra 
den Rustning af Mistanke, som Tasso har iført 
sig. Han tror at høre sin Fjende Antonios 
Stemme gjennem Fyrstens Ord, og samler al sin 
Kraft for ikke at lade sig forblinde af denne 
(som han tror) forstilte Venlighed. Da kommer, 
efterat Hertugen^ er gaaet bort. Prinsessen for 
ogsaa at tage Afsked, inden hun følger sin Bro- 
der til Ferrara. Ved Synet al hende føler Tasso 
sig saa mægtigt grebet, at han ikke længer for-^ 
maar at fastholde sit paatagne Væsen. Hans 
Vrede og Mistanke løser sig op i Vemod. 

Da hun spørger om hans Rejseplan, udmaler 
Tasso med en sygelig Phantasi, hvorledes han 
fra Rom vil drage til Neapel og derfra til Sorent 

for at besøge sin Søster, hvorledes han stille vil 
nærme sig det Hus, hvor hun bor, medens Bør- 
nene paa Gaden betragte den sørgmodige Frem- 
mede osv. osv. kort sagt, han begraver sig atter 
i drømmende Selvbetragtninger. Da Prinsessen 
mildt men indtrængende lægger ham paa Sinde 
at rive sig ud af disse Phantasier, af denne evinde- 
lige Beskjæftigelse med sig selv, bliver Tasso 
bevæget, men vender sig tavs bort, thi han kæm- 
per endnu med Resterne af sin Vrede. Prinses- 
sen taler atter til ham, venligt og fuld af Omhu, 
og T£Lsso forstaar nu, at han har dømt hende 
uretfærdigt, at hun ikke har stødt ham koldsin- 
dig fra sig. Der sker en Overgang i hans Sinds- 
tilstand, i holdningsløs Glæde beder han hende 
om at tage sig i Beskyttelse, han vil ikke rejse, 
hun maa skaffe ham Lov til at blive i Ferraras 
Land, om det saa var paa det mest øde af Fyr- 
stens Slotte. Naar han blot maa blive i den 
Sfære, der er hendes, vil han taalmodig udrette, 
hvad der paalægges ham, han vil passe hendes 
Træer, sørge for hendes Blomster, udføre en Tje- 
ners Gjerning med Troskab. Det er Sjælesyg- 
dommens Veltalenhed, han udfolder, han phan- 
taserer sig igjen langt bort fra de givne For- 
hold. 

Fuld af Bekymring over Tassbs exalterede 
Tilstand hører Prinsessen paa ham, men han, 
der gjennem hendes Advarsler kun hører Klan- 
gen af den Kjærlighed, som han troede var for- 
svundet, bliver heftigere og heftigere i sin 
Glæde. Ja hun er den samme som altid, føler 

Tasso, og hende har han miskjendt I Han har søgt 
at bekæmpe sin Følelse for hende. Hvor umu- 
ligt, hvor grundløst har det ikke været ! Deraf 
kom hans dybeste Smerte, at han vilde udrive 
Kjærligheden til hende af sit Sind, nu véd han 
atter, at hun tilhører ham. Forskrækket over 
den heftige Tone og det glødende Sprog søger 
Prinsessen at faa ham roligere, men forgjæves. 
Tassos Sind, der gaar fra Yderlighed til Yderlig- 
hed, hæver sig befriet fra den knugende Smerte 
til det modsatte Extrem : til overstrømmende, tøj- 
lesløs Glæde. I den højeste Extase omfavner 
han Prinsessen og trykker hende til sit Bryst. 

Forfærdet støder denne ham fra sig og iler 
bort, medens Lepnore, der under den sidste Del 
af Samtalen har opholdt sig i Nærheden, følger 
efter hende. Fyrsten, som med Antonio ligeledes 
er kommet til, befaler denne at vogte paa den 
fortvivlede Tasso, og de to Modstandere blive ene 
tilbage. 

Medens Antonio viser en Medfølelse med den 
ulykkelige Digter, der gjør hans Hjærte megen 
Ære, gjennemløber Tasso alle Stadier af sin tid- 
ligere Mistanke i potenseret Grad. Antonio er 
for ham Sammensværgelsens Hoved, hvori de 
alle have taget Del. Det hele har været bereg- 
net paa hans Ødelæggelse. Fyrsten har beholdt 
hans Digt for at berøve ham ethvert Middel til 
Anerkjendelse ved andre Hoffer. Prinsessen selv 
har lokket ham til sig, for at han skulde forløbe 
sig. Leonore er en foragtelig Medhjælperske i 
det hele Komplot osv. Men idet Tassos sindssyge 

Mistanke saaledes gjentager sig i stærkeste Grad, 
kulminerer den tillige og raser ud. Da Antonio 
roligt men mildt viser ham tilrette, er Tassos 
Svar vel afvisende, men Smerten er ved at over-« 
veje Vreden, og da den anden erklærer ikke at 
ville forlade ham i denne Nød, men at han vil 
overvinde sin Modstanders Harme ved Taalmodig- 
hed, giver Tasso sig i hans Vold. Bøjet af sin 
Sorg forstaar den klagende Digter, hvorledes det 
er ham selv, og ikke de andre, der har ødelagt 
hans Lykke. Rørt over Tassos Fortvivlelse op- 
fordrer Antonio ham til at tage sig sammen, til 
ikke at give efter for sin Smerte: hans Elendig- 
hed er ikke saa stor, som det synes. Ved disse 
Ord vækkes Tassos Selvfølelse, han forsøger paa 
at samle sine Tanker, om hvad der endnu er hans 
Ejendom, efter at Fyrstens Gunst og Prinsessens 
Hengivenhed er gaaet tabt, og én Lindring synes 
da endnu at være tWoage : Jians Evne hl som Dig- 
ter at udsynge sin Smerte, Dette Kunstnerfortrin, 
at kunne sige hvad han lider, at kunne danne et 
alter-ego af sin egen Sorg, har Ulykken ikke be- 
røvet ham. I det Tasso saaledes midt i sin dybe 
Fortvivlelse føler sig henvist til sine inderste 
Aandskræfter, griber Antonio venlig hans Haand 
og giver ved sin tavse Bevægelse et langt stær- 
kere Bevis paa Medfølelse, end noget Ord vilde 
formaa at gjøre. 

Og til denne sin store Modsætning vender 
Tasso sig for hos ham at finde Bistand. Han 
forstaar, at Antonios Sind dog er ædlere, end han 
før har troet, og det Venskab, som Tasso tidligere 

har villet tiltrodse sig, sluttes nu i Alvor og 
Sandhed. ^) (5te Akt). 

Det vil være indlysende for enhver nogen- 
lunde erfaren Læser, at den Opgave, Goethe i 
dette Drama * har sat sig, er temmelig vovelig. 
At gjøre et reflekterende Menne.skes Sjælstilstand 
til Æmne for et stort Drama er yderst farligt, 
naar ingen ydre Begivenheder af større Betydning 
gribe ind i Handlingen, 

Det dramatiske Element kvæles let under 
Skildringen af Reflektionsbrydningeme, det er 
vanskeligt at faa en Handling, selv i indre For- 
stand, bragt frem under disse indadvendte Be- 
tragtninger. Man kan nu heller ikke nægte, at 
C[0^i}ci^s ^Torquato Tasso^ staar lige paa Grænse- 
linien mellem Dramaernes og de lyriske Betragt- 
ningers Rige, men naar jeg dog vil hævde, at 
det rettest bør henføres til den første Kategori, 
saa ligger det nærmest i den alt paapegede Ud- 
vikling, der i Tassos Sind finder Sted fra ensidig 
Forkastelse af sin realistiske Modsætning (An- 



*) Dilnteer betragter (X pag 32 — 33) Tasso som fuld- 
stændig helbredet fra sin ideelle Sygelighed ved Stykkets 
Slutning, og fremhæver, at han har formaaet at forsage 
sin højeste Lykke. Hverken det ene eller det andet hg- 
ger i Texten. Tvertimod er det sandsynligt, at Tasso 
kun lidt efter lidt under Antonios Vejledning kan blive 
Herre over sig selv. Og hvad hans Forsagelse angaar, 
da gjer han kun en Dyd af Nedvendighed. Tassos Slut- 
ningsreplik er saa tuld af Angst og Smerte, at den idet- 
mindste burde have afholdt DUntzer fra at fremstille Sa- 
gen, som han gjør. 

tonio) til Følelse af ikke at kunne undvære denne. 
Her er en Udvikling, der medieres gjennem de 
Stemningsbrydninger, Stykket fremfører, en Ud- 
vikling, der sker for Læsernes Øjne, og en lig- 
nende, om end mindre stærkt markeret, finder 
Sted hos Antonio. 

Sproget er i dette Drama gjennemgaaende 
fortrinligt. Paa enkelte Punkter kan man maaske 
paavise noget vel rhetorisk i Replikkerne, nogle 
Udtryk, der mere ere udsmykkende Talefigurer 
end nødvendigt fremhævende Former for Tanken. 
Men overfor det Mesterskab, som paa de aller- 
fleste Steder viser sig i Sprogbehandlingen, og 
den overordentlige Indholdsfylde, som Replikkerne 
næsten overalt besidde^ have disse enkelte Pletter 
kun meget lidt at sige. 

Det er netop ved denne Vægtighed i Re- 
plikkerne og den gjennem disse fremførte Ka- 
rakterskildring, at Goethe bringer os til at glemme 
de dramatiske Mangler, som unægtelig klæbe ved 
Stykket. 

Man kan maaske med Rette paaanke Udfø- 
relsens Brede, der paa sine Steder virker noget 
trættende. Det gjælder dog navnlig Tassos to 
første Monologer i 4de Akt (iste og 3die Scene), 
hvilken Akt i det hele forekommer mig at være 
den svageste, da Tassos illusoriske Mistænksom- 
hed, der danner Aktens Thema, som alt ovenfor 
berørt, har ondt ved at interessere tilstrækkeligt. 
Overgangen fra delvis berettiget Klage til rent 
chimæriske Indbildninger er maaske, selv under 

Forudsætning- af Tassos overspændte Sind, lidt 
svagt motiveret. 

I Stykkets Slutningsscene, hvor hans Smerte 
har faaet nogen mere Realitet, besidder Tassos 
Tale ogsaa en ganske anderledes kraftig Pathos. 
I det hele paatrænger det Spørg^maal sig, hvor- 
for Goethe har gjort denne sygelige Mistænksom- 
hed til et Hovedtræk ved sin Tasso. 

Hensynet til den historiske Sandhed kan — 
eller burde ialtfald — ikke have været tvingende 
for ham, da han paa saa mange andre Punkter 
har behandlet det historiske Stof frit, og i Hen- 
seende til den æsthetiske Virkning maa man sige, 
at Goethe ved at urgere dette Træk saa megiet 
har berøvet Figuren noget af dens Typiskhed. 
Den drømmende Bortvendthed fra det udvortes 
Liv, og den deraf følgende Mangel paa Handle- 
kraft høre ganske sikkert med til Fremstillingen 
af Stykkets dybe Grundtanke : Talentets Dispro- 
portion med Livet, som Goethe engang selv har 
udtrykt det, men ikke hin uædle Mistænksomhed, 
som er individuel ejendommelig for Tasso, men 
ikke karakteristisk for den Art, hvortil han 
hører. 

Der er ingen Grund til at frygte for, at Skik- 
kelsen udeH dette Træk skulde være blevet for 
abstrakt-ædel, thi de øvrige Mangler vilde have 
været fuldkommen tilstrækkelige til at trække 
Figurens Begrænsning og til at fremhæve Mod- 
sætningen mellem Tasso og Antonio. Som Til- 
fældet nu er, faar den sidste paa de fleste Punk- 
ter for megen Ret over sin Kontrapart, netop 

fordi denne ikke alene forflygtiger de givne For- 
hold i sin Phantasi, men tillige omspinder sig 
selv med hin indbildte, alt andet end ædle Mis- 
tanke om Forfølgelse. Det forekommer mig, at 
Goethe i dette Drama har favoriseret Realisten 
vel meget, og at han i sin Werther har fremstillet 
Spillet mellem Ret og Uret i et indadvendt, 
tungsindigt Hjærte vel saa fyldigt og mere for- 
billedligt. 

Dog som Værket nu engang foreligger, er 
der nok at glæde sig over i æsthetisk og psyko- 
logisk Henseende, og det er kun overfor en Stor- 
mand som Goethe, at man har Ret til at frem- 
komme med disse Indvendinger. Hos en mindre 
Digter vilde man formodentlig, af Forbavselse 
over hvad der var præsteret, glemme, at der 
kunde være givet endnu mere, eller, hvis saa- 
danne Tanker dukkede op, hurtigt bringe dem 
til Tavshed og »gaa til Kapitolium for at takke 
Guderne« i Anledning af, at Digteren var slup- 
pet saaledes fra en saadan Opgave. 

Tasso har, sorii alt antydet, nogen Lighed 
med Werther. Han besidder den samme uende- 
lige Saarbarhed overfor Omverdenen, den samme 
ulykkelige Evne til ved Selvreflektion at fordoble 
sine Lidelser, men han har ikke Werthers store, 
aabne Hjærte, han er langt mere egoistisk. Er 
Antonio Verdensmanden, saa er Tasso den en- 
somme Natur. Er den første Realist og praktisk, 
saa er deri anden idéfyldt og indvortes beskjæf- 
tiget. Medens Antonio undgaar al Melankoli ved 
sin harmoniske Sjælsbygning, er Tasso fyldt af 

de udødelige Tanker og Syner, der saa let gjøre 
en Mand udygtig til at forme sit ydre Liv. Aan- 
dens Skatte maa ofte kjøbes dyrt, og Tasso be-i 
taler sin Digtergave med Sjælslidelser, der ere 
den anden fuldstændig fremmede. Tassos Sind 
er sygt, hans Mistænksomhed volder ham stadig 
Pine og hænger sammen med Følelsen af, at 
han ikke kan magte sine Omgivelser. Han mær- 
ker, at de i saa mange Retninger ere ham over- 
legne, og paa den anden Side er han dog uhyre 
stolt af sit Digtertalent. Tassos Begavelse er ren 
intellektuel, i Henseende til Vilje og Handlekraft 
er han som et Barn, og netop paa Grund af 
denne Modsætning i ham selv, bliver hans Væ- 
sen saa uharmonisk. En lyrisk Natur, med Øre 
og Sans for Stemninger og Følelser, for alt det 
musikalske i Tilværelsen, men uden tilsvarende 
Styrke i Viljen, bliver let ulykkelig i den reale 
Verden, der besidder saa megen ubarmhjærtig 
Koldblodighed. 

Og den, hvis Phantasi er svulmende rig, 
kommer let selv ind under dens Herredømme, 
saaledes at Gjenstandene rundt om ham ses 
under en anden Synsvinkel end den almindelige. 
Naar Personligheden kun er lidet udviklet, men 
Begavelsen usædvanlig stor, forsvinder Personen 
let i Talentet, og Evnen til at leve ordinært i 
den ordinære Verden gaar tabt. 

Saa kastes en slig Sjæl fra Følelsen af sin 
Overlegenhed til Følelsen af sin Svaghed, og 
svinger mellem disse Modsætninger som et stedse 
bevægeligt Pendul. Men denne Skiften mellem 

Selvtillid og Ængstlighed gjør Mennesket melan- 
kolsk, naar han hcir Aandsdybde nok til at 
bUve det. 

Er der en Spire i Gemyttet til formegen 
Selvreflektion, udvikles den i en sørgelig høj 
Grad ved hin Modsigelse i Følelsen, og det ydre 
Liv skilles ved en dyb Kløft fra den indre Ver- 
.den, hvori et saadant Menneske lever. Den rige 
Idealitet, som uophørlig brydes mod den jern- 
haarde, ydre Realitet, vækker dybe Klager i 
Sindet. Kun paa ét Punkt smelter det udvortes 
og indvortes sammen for hine Sjæle, nemlig i den 
Produktion, som Begavelsen og Sindslidelserne 
afsætte. Derfor er det en Lindring for et saa- 
dant Gemyt at kunne forme sine Syner, sit indre 
Menneske, til noget, den omgivende Verden bli- 
ver nødt til at anerkjende som existerende, ja 
bøjer sig beundrende for. ^) 

Herved faa den Art Mennesker en Mulighed 
til at holde sig oppe, i det de i Kunstværket 
skabe et Ydre af deres Indre og derved, i det 
mindste paa ét Punkt, forsone Spliden mellem 
dem selv og det omgivende Liv. 

Saaledes er Tasso. Han føler sig paa én- 
gang baade større end Antonio og dog trykket 
af dennes Overlegenhed i saa mange Retninger. 
Han elsker Prinsessen, men er aldeles ude af 



•) Se Tassos stolte Ord i Slutningsscenen: 
„Und wenn der Mensch in seiner Qual verstummt, 
Gab mir ein Gott zu sagen, wie ich leide." 

Stand til at opnaa Besiddelsen af hende. Han 
er baade opfyldt af Taknemmelighed og Mistanke 
mod sine Omgivelser og fortærer sin Livslykke i 
ødelæggende Reflektioner. Men den samme 
Mand, som med en umyndigs Svaghed gaar fra 
Yderlighed til Yderlighed og er fuldstændig 
udygtig til at lede sit udvortes Liv, den samme 
Mand er tillige Skaberen af et glimrende digte- 
risk Mesterværk og raader i denne Sfære over 
Kapitaler, som den energiske Antonio end ikke 
har drømt om at besidde. Hvilken Modsætning 
mellem stort og smaat i samme Menneskebryst! 
Hvilken Blanding af Styrke og Svaghed, af For- 
trin og Mangler ! Hvor dyrekjøbt er ikke Tassos 
Digtergave, hvor meget lykkeligere er ikke en 
Natur som Antonio. Og dog — i hvilken Grad 
svinder ikke den sidstes Skikkelse ind, naar man 
sammenligner ham med en fra Slægt til Slægt 
hæderskronet Digter. Verden har mange An- 
tonioer, mange kloge og faste Sind, men dens 
Digterkonger ere snart talte. 

Antonio er en rolig, selvbehersket Natur. 
Hans Følelse er fuldkommen holdt i Tømme af 
den klare Forstand og sikre Vilje. Han véd, at 
Besindighed kan udrette^overmaade meget, der- 
for ringeagter han den ungdommelige Iver, der 
rækker efter mere, end den kan naa. Han kjen- 
der Midlerne til at udrette noget i Verden og 
forstaar at bruge dem, han er en praktisk, men 
tillige fint dannet, Mand og hævet over al Raa- 
hed. Intet er ham mere imod end formløs Exal- 
tation, derfor afviser han i Begyndelsen Tassos 



Il'] 

Venskab, da denne uden modent Overlæg vil 
paatvinge ham det. Antonio er et af de Menne- 
sker, der komme frem i Livet, fordi de forstaa 
at benytte Forholdene og ikke ere bebyrdede 
med nogensomhelst theoretisk Spekulation. Saa- 
danne udadvendte, om end dannede. Naturer faa 
let Fodfæste i Livet, det staar dem aabent, fordi 
de intet begjære, som det ikke kan yde. Et 
Menneske som Tasso maa Antonio fra først af 
undervurdere, fordi de ere saa uhyre forskjellige, 
først da Sorgen giver den ulykkelige Digter en 
Pathos, som kan imponere, vækkes der virkelig 
Medfølelse i Verdensmandens Sjæl. At leve er 
for en Antonio ensbetydende med at udrette noget 
i den synlige Verden, og i Kampen for at naa 
sit Maal, i Brydningen med den Menneskekløgt, 
som vil træde hindrende ivejen, ligger for den 
Art Mennesker Livets Nydelse. 

Antonios Dannelse er, trods dens Udstræk- 
ning og Finhed, væsentlig formel, det vil sige 
den afføder ingen Problemer, men giver Sindet 
Bøjelighed og den ydre Optræden en vis sikker 
Noblesse. Han er en hæderlig og dygtig Mand, 
men at Livet former sig saa let for ham, ligger 
foruden i hans Fortrin ogsaa i den udvortes, 
noget overfladiske Maade, hvorpaa han betragter 
Tilværelsen. Formedelst sin Mangel paa Dybde 
kommer han nemt over de Skær, som en mere 
indadvendt Natur strander paa. — I det Goethe 
har stillet Antonio sammen med Tasso, blive 
baade hans Fortrin og Mangler særdeles tydeligt 

belyste, thi den enes Begavelse hører just op dér, 
hvor den andens begynder. 

Verdensmanden par excellence har overfor 
den sygelige Digter i mangt og meget ubetin- 
get Ret, men han maa betale sin Overlegenhed 
med Manglen af den aandelige Storhed, som en 
Digter af Tassos Rang besidder. Dog en An- 
tonio tragter heller ikke efter den Berømmelse, 
der skal kjøbes med bitter Sjælekval, . hvis han 
gjorde det, vilde han være en ganske anden 
Mand, han giver hellere Afkald paa den Hæders 
Krans, som Tasso binder sig gjennem Svaghed 
og Sorg. Og selv om nogen fortalte Antonio, 
at denne Krans vilde holde sig frisk og duftende, 
naar hans eget Navn forlængst var glemt, vilde 
den forstandige Statsmand ikke derfor misunde 
Tasso en saa dyrekjøbt Ære. Antonios Visdom 
er en Verdensvisdom, klar og praktisk, erhver- 
vet ved rolig Eftertanke over de mange indsam- 
lede Erfaringer, og hele hans Natur er i fuld- 
stændig Harmoni. Den Slags Mennesker kalder 
man almindeligvis lykkelige, og de ere meget 
nødvendige til at holde det udvortes Liv 
sammen. *) 



^) Den Opfattelse af Antonios Karakter, som Lewitz 
(i sit ovenfor anferte Skrift) nremsætter, er ikke rigtig, i 
det han gjer ham langt uædlere og simplere, end Figu- 
ren er fra Goethes Haand. Spillet mellem Idealismens 
og Realismens Ret forflygtiges ogsaa, naar Repræsen- 
tanten for den ene Retning opfattes som et ringe Men- 
neske. Dette gjør ogsaa Bosevkranz gjældende overfor 
Lewitz' Opfattelse. Det Bevis, som samme Forfatter 

Ikke uden Grund føler Tasso sig urolig 
stemt den første Gang, han er sammen med An- 
tonio. Thi dennes Person og Tale aabner ham 
Udsigten til en helt anden Verden, end den han 
selv lever i. Han føler, hvor lidt et Menneske 
af hans Natur vilde gjælde mellem Antonios 
Aandsbrødre, mellem koldblodigt tænkende og 
handlende Mænd. Men ogsaa Antonio kom^fuer 
noget, om end naturligvis meget mindre, ud af 
Ligevægt ved Tassos Nærværelse. 

Den ellers saa fuldkommen selvbeherskede 
Mand viser overfor Tasso baade i det første og 
endnu langt mere i det andet Møde en Mangel 
paa Høflighed og Sindsro, der kun kan forklares 
ved hans Irritation over den andens 'Væsen. 
Realisten bringes ved Sammenstødet med sin 
diametrale Modsætning ud af sin sædvanlige Ro, 
thi det er to forskjellige Aandsretninger , der 
mødes. Men da Tasso i sin Mistænksomhed og 
stormende Lidenskab har stødt alle andre fra 
sig, bliver det dog Antonio, han til Slutningen 
maa søge Hjælp hos og klynge sig til. Og 
denne faar omsider virkelig nogen Sympathi for 
sin ulykkelige Kontrapart. Derved antydes en 
sand Venskabsforening mellem dem i Frem- 



{Lewitz) leverer for, at Herder tildels skulde have været 
benyttet af Goethe ved Tegningen af Antonios Skik- 
kelse, synes mig meget svagt. Jeg henstiller til Spe- 
cialisterne i Goethes Biografi, om Forholdet mellem 
Herder og Goethe paa denne Tid virkelig berettiger til 
en saadan Antagelse. 

9 

tiden. ') Antonio vil maaske kunne bibringe 
Tassos Sind nog-en mere Fasthed, og" denne 
maaske indirekte være istand til at paavirke 
Verdensmanden i ideel Henseende. En saadan 
Venskabsforbindelse, som Dramaet ved sin Slut- 
ning peger paa, vil kun være til begges Gavn, 
thi Leonore Sanvitale har fuldkommen Ret, naar 
hun siger: 

»Zwei Månner sind's, ich hab* es lang gefiihlt, 
Die dårum Feinde sind, weil die Natur 
Nicht Einen Mann aus ihnen beiden formte. 
Und wåren sie zu ihrem Vortheil klug, 
So wiirden sie als Freunde sich verbinden.« ^) 

Naar den sjælfulde og fantasirige Idealist 
tillige besad det klare Blik paa alle jordiske 
Ting og en fast, øvet Vilje, da var han et over- 
maade betydeligt Menneske. De to store Mod- 
sætninger indenfor Menneskenaturen bør forstaa 
og anerkjende hinanden, denne Lære prædiker 
Dramaet, og ved at føre Tasso og Antonio 
gjennem gjensidig Miskjendelse til Venskabets 
Tærskel redder Stykket sin dramatiske Karakter. 

Prinsesse Eleonore har i visse Retninger 
Lighed med Tasso. Hun er en indadvendt, 
betragtende • Natur med samme Mangel paa 
Handlekraft som den drømmende Digter. Hun 



^) At Tassos Fremtid i Følge dette maa tæakes 
anderledes, end den i Virkeligheden blev, har i æsthe- 
tisk Henseende naturligvis lige saa lidt at sige som 
Dramaets øvrige Afvigelser fra Historien. 

') 3die Akt, 2den Scene. 

elsker Tasso, men paa en uenergisk, passiv 
Maade. At trodse noget for at faa ham , falder 
hende ikke engang ind. Hvad hun egentlig 
ønsker, det er bestandig at have ham gaaende 
omkring sig som den elskede, den udvalgte, 
bestandig at besidde ham i den nære Afstand 
som hidtil, at eje ham i sine Tanker og Svær- 
merier og have den virkelige Person akkurat 
saa nær ved sig, at de fine Følelser faa den 
Realitet, som de behøve for ikke at fordufte — 
men heller ikke nærmere. Det vilde være et 
lykkeligt Liv for Eleonore d'Este, men Tasso 
ønsker mere, og Prinsessen kan slet ikke præ- 
stere det Kjærlighedsmod , som vilde være nød- 
vendigt for at hjælpe dem begge. Hun har hele 
sit Liv igjennem vænnet sig til at resignere, saa 
gjør hun det ogsaa her og forøger med denne 
Smerte hin Kapital af Vemod, fra hvilken hun 
stadig drager de fineste og zarteste Sjælsstem- 
ninger som sine retmæssige Renter. 

Man ser let, at der i et saadant Sind er 
noget sygeligt, men Goethe har rigtignok for- 
staaet at gyde et saa yndefuldt Skær over Per- 
sonen, at man vanskelig kan unddrage den sin 
Sympathi. En Scene, som den mellem hende og 
Leonore Sanvitale i Begyndelsen af jdie Akt, 
rummer noget af det sjælfuldeste. Digtekunsten 
formaar at frembringe. 

Er der end Lighed mellem Prinsessens og 

Tassos Naturel, saa er der paa den anden Side 

den store Forskjel, at hun ikke har noget af 

hans Mistænksomhed og brusende Lidenskab, 

9* 

Hun er en tilbageholdende Natur, men uden den 
Styrke, som meget vel lader sig forene med et 
stille Sind. Alt hos hende er fint: Forstand, 
Følelse og Lyster, men intet stort eller stærkt 
Hun staar uendeligt tilbage for en Kvinde som 
Iphigenie, der er ligesaa fin i Tanke og Følelse, 
men ganske anderledes fast og bestemt. 

Prinsessen er ikke uden Skyld i, at Tasso 
saa aldeles taber Ligevægten, thi naar en Kvinde 
har ladet en Mand forstaa, at hun elsker ham, 
bør hun ogsaa vedkjende sig sin Kjærlighed aaben- 
lyst, ingen Mand kan i et saadant Forhold nøjes 
med sværmeriske Drømme. Men Ulykken er 
netop, at hun ikke ønsker andet og derfor kun 
bliver forfærdet over hans lidenskabelige Kjær- 
lighedsudbrud i det sidste Møde. Ikke uden 
Grund udbryder Tasso i sin Smerte: 

»O fuWte 
Sie eine Leidenschaft im Herzen, die mein 

Wohl 
Und mich zu Grunde richtete! willkomner 
Ergriffe mich der Tod, als diese Hånd, 
Die kalt und starr mich von sich låsst.« ^) 

At Tasso overdriver hendes Skyld og om- 
digter den som alt andet i et Væv af Phantasi, 
er ganske vist, men derfor bliver hendes Adfærd 
dog ikke daddelfri. ^ 



') 4de Akt, 3die Scene, SlutniDgen. 

^) Lewitz kommer til det rigtige Resultat, at Prin- 
sessens Adfærd røber Svaghed, men Maaden, hvorpaa 
han arbejder sig frem til denne Dom, forekommer mig 

Meget forskjellig fra Prinsessen er Leonore 
Sanvitale. Hun er en aktiv og intelligent Natur, 
behændig og harmonisk, men ikke meget dyb. 
Den fine Dannelse i Forbindelse med det livlige 
Væsen gjør hende til en velset Person ved Her- 
tugens Hof. Hun vil altid vide at skaffe sig 
Agtelse mellem sine Omgivelser. Lægges hertil 
fornem Fødsel, Rigdom og Sundhed, saa bliver 
Resultatet dette, at Livet for Leonore er en 
meget fornøjelig Fest, som det nok er Umagen 
værd at tage Del i. Hun har Sans for Poesi og 
véd at vurdere den Ære, som en stor Digter 
udbreder over sine Beskyttere, dertor ønsker 
hun at knytte Tasso til sit Hus, *) men hendes 
Kunstbetragtning løber dog egentlig ud derpaa, 
at Poesien skal forhøje Livsnydelsen, og en 
Kunst, der gjorde Leonore urolig, vilde hun 
vistnok flygte for. Hun beskytter den som det 
højeste og fineste Opmuntringsmiddel. 

Leonore Sanvitale har psykologisk Sans nok 
til at forstaa, hvor forskjellig Tasso er fra An- 
tonio, og hun ønsker ikke, at den ømfindtlige 
Digter skal blive saaret af Verdensmandens 
sikre Væsen. Hun er ikke hjærteløs og vil 
derfor heller ikke sætte noget ligefrem ondt 
igjennem, men er meget opsat paa under den 
spændte Situation at fremme sine egne Planer. 
Det er jo meget klogt at benytte vanskelige 



urigtig, i det han ikke stiller det som en Fordring til 
Fyrstinden at vedgaa sin Ejærlighed. 
*) ddie Akt, 3die Scene. 

Forhold til sin egen Vinding, og en Leonore 
Sanvitale handler altid overmaade intelligent. 
Lidt Lyst til at intriguere er vel desuden altid 
at træffe hos den Slags kloge Verdensdamer. 

Den slebne, fintdannede Tone, som Groethe 
har udbredt over denne lille Hof kreds, kulmi- 
nerer i Leonores Person. ^) Hun er lig en Ædel- 
sten, der langt fra er af første Rang, men som 
er slebet paa den kyndigste Maade, saa at den 
blænder Betragterens Blik. Hun taler, føler og 
handler med en behændig Smagfuldhed, der ret 
er* skikket til at lade andre befinde sig vel i 
hendes Selskab, og hun har en Forstand, der 
nok skal vide at bruge disse Fortrin paa den 
klogeste Maade. Naar Tasso paa sin Fortviv- 
lelses Højdepunkt ender med at foragte L^onore 
dybt, da er det fdr saa vidt uberettiget, som hun 
slet ikke har tilsigtet at gjøre ham nogen Skade 
(hvilket han formoder), men Tassos aandelige 
Højde er rigtignok saamange Tommer større 
end Leonores, at han i sin Smerte let kan komme 
til at undervurdere hende. Der er ganske sikkert 
ingen Grund til at foragte Leonore Sanvitale, 



^} Man inaa beklage, at denne Zirlighed i Sproget i 
Forbindelse med enkelte Hofman dsytringer fra Anto- 
nios Side har forledet Scherr til i sin meget benyttede 
Haandbog (Allgemeine Geschichte der Literatur II pag 
234) at fælde en saa absurd Dom over Stykket, som han 
gjer ved at kalde det „ein widerlich - serviles Produkt" 
o. 1. Det er en underlig Maade for en Fagmand at 
lægge sin Republikanisme for Dagen paa: at affærdige 
et af Goethes Hovedværker med slige Grovheder. 

der er tværtimod adskilligt hos hende, Tasso 
kunde lære noget af, men hun er unægtelig 
dannet af et let Stof og hører til de Mennesker, 
der ere tilfredse, fordi de leve overfladisk, og 
som mene, at et Liv uden Sorger er det lykke- 
ligste. 

Hvad Alfons, Ferraras Hertug, angaar, da 
er hans Skikkelse egentlig slet ikke individuali- 
seret. Han danner Centrum for dé to Gruppér 
ifølge sin Herskerstilling og ved en vis Blanding 
af begge Extremers Egenskaber i sit Væsen, 
men man savner en udpræget Karakterskildring. 
Hans fine Dannelse og mange gode Bemærk- 
ninger frembringe ikke nogen bestemt, individuel 
Karakter, han er tegnet mere efter sin Art end 
efter sin Person, og dette skader maaske Dra- 
maets indre Bygning mere, end man strax 
mærker. *) 



Kaster man et Blik tilbage paa de tre store 
Dramaer »Iphtgente auf Tauris<L, »Egmonh og 
:»Torquato Tasso«, er det let at se, hvor stor en 
Udvikling, Goethe havde maattet gjennemgaa 
for efter de stormende Ungdomsværker at frem- 
bringe disse. Det er et stærlct Bevis paa Om- 
fanget af hans Digterevne, at Skaberen af et 



^) Lewitz har rigtigt bemærket denne Mangel paa 
Individualitet i Fyrstens Skikkelse, men idet han karak- 
teriserer dennes Væsen, gjer han Fyrsten noget for 
ringe. Hans Hensigter og Tanker ere ædlere, end 
Lewitz vil indrømme. 



13^ 



Værk som -^Gotz von Berlichingen^ er den samme 
som -»Iphtgentes^ Digter. Der maa have været 
rummelig Plads i det Sind, der. baade kunde 
tolke Iphigenies stille Tanker og den voldsomme 
Frihedstrang hos Gotz, og en Mand maa have 
gjennemlevet endel, inden den samme Haand, 
som skrev det første Stykkes lidenskabelige 
Sprog, har kunnet forme det sidstes fine, halv- 
vemodige Rhytme. Men Vejen fra Frankfurt 
over Weimar til Rom er ogsaa lang. 

Beundringen for det kvindelige Sinds Skjøn- 
hed, naar det i holdningsfiild Ynde bevarer sin 
Renhed midt imellem Fristelser og Farer, har 
ladet « Iphigenies undfanges i (joethes Sind. Den 
styrkende Paa virkning af Italiens klare Skjønhed 
har givet Værket dets endelige, formfuldendte 
Skikkelse, der ved den fine Sammensmeltning 
mellem Indhold og Form gjør det til et saa 
gjennemarbejdet Mesterværk. ^) 

Og medens Goethe i dette Drama har ned- 
lagt nogle af de fineste og bedste Frugter , som 
hans Digteraand havde draget af Udviklingen 

') Det er værd at lægge Mærke til, at man i Goethes 
Dagbog for Aaret 1779, Dagen efter at Iphigenie var 
fuldendt i sin første Skikkelse, finder følgende Ytring: 
„War diese Zeit her wie das Wasser klar, rein, firohlich" 
(29. Marts). Man træfier i det hele i disse Aars Dagbog 
Udtrykket „rein" jævnlig brugt om Sjælsstemninger, ja 
etsteds (7. August 1779) ønsker Goethe endogsaa „dass 
die Idee des Beinen bis auf den Bissen, den ich in den 
Mund nehme, immer lichter in mir werden moge." 
Keil ,fVor hundert Jahren"^ I. Det er ud af saadanne 
Stemninger, Iphigenie er opstaaet. 

fra den bevægede Ungdomstid til Manddoms- 
aarenes beherskede Stilhed, har han i Egmont 
mere direkte fremstillet sig selv, nemlig den 
stolte Sikkerhed, som han ved sin Persons 
Uimodstaaelighed havde følt overfor andre. Der 
havde jo i Goethes Sind, tæt op af de bløde, 
stemningssøgende Tilbøjeligheder, ligget et Mod 
eller Overmod, en olympisk Frejdighed, som med 
Nødvendighed maatte fremkomme hos en Yng- 
ling, der saa ofte »kom, saa og vandt«. Umid- 
delbar Livslyst havde haft Bolig i Goethes Sjæl 
lige saa vel som Længsel og Uro. Conceptionen 
af »Egmont« falder ogsaa før »Iphigenie«, om 
end det sidste Værk er fuldført tidligere end det 
første. »Egmont« er en modnere Gjenoptagelse af 
et Thema, der er beslægtet med »Gotz von 
Berlichingens« ved sin Fremstilling af den 
ureflekterede Aabenhed, som bukker under for 
listig Kløgt (ligesom Tasso er i Slægt med 
Werther). Men der er dog — foruden de mange 
andre Forskjelligheder - kommet det ganske 
ny Moment ind, at Egmont er en Lykkens Ynd- 
ling, et Menneske, der er blevet forvænt af Fru 
Fortunas Gaver, indtil den bratte Omvexling 
sker. Og dette passer fortræffeligt med Goethes 
egen Livshistorie, thi i den Tid, der falder mellem 
Frembringelsen af Gotz og den fuldførte Egmont, 
havde Goethe selv prøvet, hvad det vilde sige 
at være den udkaame, det beundrede Talent. 
I Italien, paa det Tidspunkt af sit Liv, hvor hans 
Person maaske var mest harmonisk, men dog 
endnu besad sin fulde Friskhed, fuldendte og 

omarbejdede Goethe dette Værk, Under Paa- 
virkning af Sydens glade Liv fik han fornyet 
Følelse af sin Ungdoms umiddelbare Livslyst, 
og var paa den anden Side nu gammel nok til 
at overskue og fremstille den med Sikkerhed. 
Han fastholdt Prosaformen, thi Ungdomsarbej- 
derne havde overvejende været i ubunden Stil, 
og en rhytmisk Omdigtning vilde vistnok have 
bragt Traadene, der forbandt dette Stof med 
Ungdomstidens bevægede Liv, til at briste! 

I « Torquato Tasso^ endelig er Modsætningen 
mellem den selvbeherskede, udadvendte Verdens- 
mand og den stemningssyge Digter ligesom en 
Manifestation af to forskjellige Hovedsider, der 
vare komne til Udvikling hos Goethe selv. 

Han havde jo været noget af en Werther 
og lidt af en Tasso, men var i flere Retninger 
blevet en Antonio. Men der skal Tid til, inden 
et Menneske kan fæstne en saadan Selviagttagelse 
i en bestemt digterisk Form, og derfor fuldendes 
»Tasso« først, da Goethe er en fuldt udviklet 
Mand. i) 

Ud af sin forunderlig rige Aand har Dig- 
teren saaledes hentet det Stof, der har faaet 
Skikkelse i disse tre store Dramaer. Hvad 



*) At Forholdet til Fru von Stein har haft Indfly- 
delse paa Conceptionen baade af „Iphigenie^ og „Tasso^ 
lader sig vistnok ikke nægjbe. Se herom SchoUs Be- 
mærkDinger i Indledningen til Goethes Brevvexling 
med Fru von Stein for Aarene 1779—80 pag 203 f. Da 
det sidste Værk afsluttedes, havde Goethe dog næppe 
meget Tassoblod i sig. 

Livet har bragt ham af Glæde og Sorg, om- 
danner han i digterisk Form, saa at det er Kjød 
af hans Kjød og Ben af hans Ben, men dog 
noget forskjelligt fra, hvad der er traadt ham 
imødé. Han har af sin Sjæls Indtryk skabt 
Digtninger, der ligesom Børn ikke ere identiske 
med Forældrene, men noget selvstændigt, sam- 
tidig med at de skylde disse deres Tilværelse. 
Reception og Produktion gaa i Digterevnen paa 
den mest hemmelighedsfulde Maade over i hin- 
anden, og Resultatet er et alter-ego med Accenten 
lagt lige meget paa hvert af Ordene. 



ni. 

Vi komme nu til den Gruppe af dramatiske 
Arbejder, som skylde den franske Revolution og 
de Samfundstilstande, der bevirkede denne, deres 
Tilblivelse. ^) Det kan ikke nægtes, at disse 
Dramaer ere noget af det svageste, Goethe 
har frembragt, men man har dog undertiden 
gjort dem Uret og navnlig overfor en Spøg som 
i>Der Biirgergeneral« forrykket det rette Syns- 
punkt, ved at ville betragte det som et Forsøg 



^) Uafhængigt af disse Forhold opstod 1788 det lille 
didaktiske Arbej d e i dram atisk Form „ Kunstlers Ap o theose^, 
der er en Slags Fortsættelse af „KilnsUers 3rdewallen^ ^ 
som skriver sig fra 1773. Førstnævnte Stykke kan 
vistnok betragtes som en Fragt af den italienske Bejses 
Konstbetragtninger. 

fra Goethes Side paa at trække Revolutionens 
Idéer ned i det -latterlige. ^) 

Det første af disse Stykker ^^Der Gross- 
kophia<f^ blev skrevet i Aaret 1791 og behandler 
den berygtede Halsbaandshistorie i Frankrig. 
Der mangler ikke Liv i Handlingen, Stykkets 
Bygning er vistnok upaaklagelig, og Personerne, 
navnlig Hovedfiguren den bekj endte Cagliostro, 
tydeligt tegnede, men alligevel efterlader det ved 
Læsningen et mat og meget middelmaadigt Ind- 
tryk, i det hverken Figurer eller Handling be- 
sidde nogen Skjønhed eller Kraft. Man hverken 
røres eller imponeres og træffer ingen Ynde, 
Pathos eller Komik nogetsteds i Replikken. 
Stykket aflokker lige saa lidt Læseren noget 
Smil, som det afpresser ham Taarer, det mangler 
baade vis tragica og vis comica, med andre Ord : 
det er fuldstændig poesiløst. Der er næppe en 
eneste Tanke, som bider sig fast i Erindringen, 
og man forlanger med Rette noget mere af et 
Drama end at blive jævnt interesseret under 
Læsningen. Vår ikke Goethes berømte Navn 
knyttet til dette Stykke, vilde det upaatvivlelig 
nu være ganske forglemt. Det er et rent og 
bar Forstandsprodukt, som bestemt gjør Indtryk 
af at være skabt gjennem Ræsonnement og ikke 
gjennem Anskuelse. Der ligger ingen Selv- 
oplevelser bag dette Stykke, det er dannet over 



^) Saaledes Seherr i sin ovenfor anførte HaandbogU 
pag 235 Ogsaa Gervinus ser noget for højtideligt paa 
dette Stykke. V pag 445. 

noget, Goethe har hørt, og over nogle Tanker, 
han har gjort sig i Anledning af det hørte, men 
ikke fremgaaet af noget, der brændende har 
opfyldt hans Sjæl, derfor er det blevet et saa 
middelmaadigt Arbejde med enkelte tekniske 
Fortrin. 

Man maa forbavses over, at Goethe har 
villet offre saamegen Tid og Arbejde, som et 
langt 5 Akts »Skuespil nødvendigvis kræver, paa 
et Værk, der lige saa lidt fra Sprogets som fra 
Indholdets Side besidder nogen ejendommelig 
Værdi. 

Man skulde ikke vente, at en Digter, der 
nærede saa høje Tanker om sin Kunst, vilde 
skrive et Drama for at portrætere en Æventyrer 
og skildre de fordærvede Sæder hos Frankrigs 
højere Stænder, tilmed uden nogen særligt levende 
Kolorit hvad det sidste angaar. 

Nogle Aar senere (1793) udkom det lille 
Lystspil -fi^Der Btlrgergenerah , som man næppe 
med Rette har taget Goethe saa ilde op, hvad 
enten man finder det mere eller mindre vittigt. 
Der fremstilles i dette lille Stykke, hvorledes en 
Dagdriver i en tysk Landsby med Hovedet fuldt 
af Revolutionsidéer narrer en gammel Bonde 
paa forskjellig Maade, men tilsidst selv bliver 
den, som Latteren gaar ud over, og med Niøid 
og Næppe slipper for at faa en banket Trøje. 
Den første Scene mellem Rose og Gorge er i al 
sin Simpelhed en nydelig lille Idyl. 

Die Aufgeregten (1793), der er anlagt til at 
være et stort socialt Drama i 5 Akter, er for- 

blevet ufuldført. Af de foreliggende Dele ser 
man, at Goethe har villet fremstille forskjellige 
Repræsentanter for de bevægende sociale Idéer i 
Tiden, men hvad der er udført har den samme 
forstandsmæssige Tørhed over sig, som man 
træffer i »Der Grosskophta«. Selv om Stykket 
var blevet fuldført, vilde det næppe have bragt 
Goethe nogen Hæder eller Glæde. 

Endelig udkom i Aaret 1803^) Dramaet 
i^Die natiirUche Tochter^, der trods sine 5 Akter 
kun er den første Del af en paatænkt Trilogi, 
som aldrig blev fuldført. 

Dette Stykke blev ved sin Fremkomst be- 
undret af enkelte (Fichte f. Ex.), men formaaede 
aldrig at slaa rigtig an i den tyske Læseverden. 
Det kan heller ikke nægtes, at Figrireme for 
største Delen mangle den plastiske Anskuelighed, 
som man finder i Goethes bedste Stykker. Der 
er noget afbleget, skyggeagtigt ved dem, og 
denne Mangel afhjælpes ikke ved, at der paa 
adskillige Steder er lagt dem udmærket smukke 
og dybsindige Ting i Munden, thi Replikkens 
almene Sandhed falder her ikke sammen med 
noget for den Talende individuel -karakteristisk, 
en Kunst, som Goethe andetsteds i højeste Grad 
har vist sig at være i Besiddelse af. Der er 
noget »gemacht« over det hele Stykke, man 
mærker ligesom ved >»Der Grosskophta« , at det 
ikke er fremsprunget af en levende Anskuelse, 



^) Den første Begyndelse til Stykket blev digtet 
allerede i Aaret 1798. 

men sat sammen for med Trilogiens to andre 
Dele at danne en stor Allegori. Dog staar 
»Die naturliche Tochter« betydeligt over oven- 
nævnte Stykke, i det der findes flere meget vel- 
lykkede Enkeltheder, og Dramaets hele Hold- 
ning er ganske anderledes nobel. Hvad man 
savner er Liv og Kraft i Skikkelserne, de ræson- 
nere temmelig bredt og objektivt, de tænke mere, 
end de føle. Dette gjælder dog navnlig de to 
sidste Akter og enkelte Partier af første. Den 
Beskyldning for »Marmorkulde«, som man har 
rettet mod Værket, kan jeg, trods Dilntzers og 
Rosenkranz' Uvilje over dette Udtryk, ikke anse 
for ganske uberettiget, selv om disse to ivrige 
Forsvarere af Stykket muligvis have Ret i, at 
det ofte som en ren Phrase er blevet gjentaget 
fra Mund til Mund. Der er ganske vist Steder 
i T^Die natiirliche Tochter<L, som ingenlunde ere 
marmorkolde (saaledes den lidenskabelige tredie 
Akt), men Stykket som Helhed virker koldt, 
det sætter hverken Følelse eller Phantasi i stærk 
Bevægelse. 

At det har en bestemt Grundtanke og Plan 
bag ved sig, hjælper ikke synderligt til at for- 
høje Stykkets Værdi, da de foreliggende fem 
Akter kun ere et Brudstykke af det store Hele, 
saa at vi ikke se Planens Gjennernførelse og 
kun tildels kunne gjætte os til den af det efter- 
ladte Skema. Om den fuldførte Trilogi vilde 
være blevet et vellykket Arbejde, er umuligt at 
sige, men næppe sandsynligt, fordi Goethe her 

atter skulde skabe ud af Ræsonnement mere end 
af personlige Oplevelser. 

Sproget er i det hele godt, men kan dog 
ikke maale sig med det, som findes i :>Tasso4: 
og )>Iphigenie«, der ere skrevne i samme Rhytme 
(femfodede Jamber) og derfor friste til en Sam- 
menligning i sproglig Henseende. Kun paa 
enkelte Steder hæver Sprogbehandlingen sig til 
den samme gjennemsigtige Klarhed og Over- 
legenhed i Udtrykket som i de to nævnte store 
Dramaer. 

Indholdet er i Korthed følgende : *) 

En fornem Adelsmand (Hertugen) har i tid- 
ligere Aar haft en Kjærlighedsforbindelse med 
en højtstaaende Dame, en Slægtning af Landets 
Konge. 

Frugten af denne Forbindelse, en ung, skjøn 
Pige, opdrages i al Hemmelighed paa Hertugens 
Gods. Moderen ser aldrig Barnet, da hun føler 
Uvilje ved dette levende Vidne om hin Forbin- 
delse. Faderen derimod elsker Eugenie med 
den ømmeste Kjærlighed og sørger paa bedste 
Maade for hendes Opdragelse. Han ønsker 
levende, at Kongen vil anerkjende hende som 
en Prinsesse af det kongelige Hus (Hertugen 
selv er Kongens Onkel), og da Moderen er død, 
tager han op Dag, niedens Kongen paa Jagten 
er ene med ham. Mod til sig og betror ham det 
hele. Kongen viser sig velvillig over for Her- 



^) Stoffet til dette Drama tog Goethe af en (maaske 
uægte) Selvbiografi, der 1798 udkom i Paris. 

tugens Bøn, men deres Samtale bliver afbrudt 
ved Meldingen om et Ulykkestilfælde, som nys 
er indtruffet, idet en Dame af Jagtfølget er styrtet 
ned af Klippen med sin Hest. Denne Dame er 
ingen anden end Eugenie, der har deltaget i 
Jagten, som foregaar paa Hertugens Grund. Hun 
bliver bevidstløs bragt ind paa Scenen, men 
kommer kort efter til sig selv igjen og har ikke 
lidt nogen Skade ved det voldsomme Fald. 
Kongen befaler Følget at Qerne sig, og Hertugen 
forestiller da Eugenie som sin Datter for Fyrsten. 
Denne anerkjender hende venlig som en Slægt- 
ning, og lover til Eugenies store Fryd offentlig 
at vedkjende sig hende ved den næste store 
Hoffest i Anledning af hans Fødselsdag. Vi 
erfare tillige i denne Scene, hvorledes Rigets 
indre Sikkerhed er truet baade ved Uro i de 
lavere Samfundsklasser og ved Adelsmændenes 
Partisyge. Det antydes, at ogsaa Hertugen staar 
Kongens Modstandere nær, og Fyrsten anbefaler 
Eugenie at opfatte det som sit Hverv at knytte 
Faderen fast til Tronen. Hendes Taknemmelig- 
hed mod Kongen kjender ingen Grænser, men 
ogsaa Hertugen føler sig rørt ved Opfyldelsen 
af sit Ønske. Kongen befaler Eugenie at være 
tavs indtil Festdagen, det samme tilraader Her- 
tugen hende og udtaler efter Fyrstens Bortgang, 
hvorledes dennes svage Karakter gjør ham 
uskikket til i disse urolige Tider at styre Statens 
Ror. Vi høre tillige, at Hertugens ægte fødte 
Søn er en Fjende af sin Søster og vistnok vil 

modsætte sig hendes Anerkjendelse ved Hoffet, 

10 

dersom han fiar Nys om det forinden. Men 
Eugenie føler sig i sin Glæde istand til at trodse 
al Fare, ja haaber endogsaa at blive udsonet 
med sin hadefulde Broder. Hun søger at forjage 
Faderens bange Anelser med Hensyn til Frem- 
tiden, og beder ham for hendes Skyld tjene 
Kongen som en tro Vasal. 

Opfyldte af den ømmeste Kjærlighed tage 
Fader og Datter Afsked med hinanden (1ste Akf), 
Denne Akt sætter os i det hele godt. ind i For- 
holdene. Rigets betænkelige Tilstand, Eugenies 
frejdige Mod, Hertugens Kjærlighed til sin Datter, 
hvis Tilværelse længe har været en offentlig 
Hemmelighed for alle ved Hoffet undtagen 
Kongen, Broderens fjendtlige Sindelag og Her- 
tugens Frygt for de Farer, der true hans Ynd- 
ling, alt dette kommer klart og tydeligt frem i 
Akten, hvis enkelte Optrin ere godt motiverede. 
Expositionen maa saaledes kaldes god, om end 
de enkelte Scener kun sporadisk besidde nogen 
større Skjønhedsfylde. Øverst staar i saa Hen- 
seende upaatvivleligt den smukke Slutningsscene 
mellem Hertugen og Eugenie. 

I 2den Akt erfarer man gjennem en Samtale 
mellem Hertugens Sekretær og Eugenies Op- 
dragerinde, hvorledes Broderen, der staar i 
Spidsen for et hemmeligt Parti, hvortil ogsaa 
Sekretæren hører, har faaet Nys om, at Hertugen 
tænker paa at skaffe Eugenie offentlig Aner- 
kjendelse. Derfor forlanger Partiet, der vil for- 
hindre, at Hertugen slutter sig til Kongen, at 
Hovmesterinden skal flygte med Eugenie. Man 

vil da indbilde Hertugen, at hun er død. Hov- 
mesterinden, der kæmper med sin Kjærlighed til 
Sekretæren og sin Afsky tor at deltage i dette 
Forræderi, nægter til Slutningen bestemt at 
hjælpe med dertil, ja truer endog^aa med at ville 
forhindre Anslaget. 

Sekretæren bryder dog al hendes Modstand 
ved at erklære, at saa fremt hun ikke adlyder 
Partiet, vil man se sig nødt til at myrde 
Eugenie. 

Hovmesterinden, der kjender den hemmelige 
Sammensværgelses ubønhørlige Energi, vover da 
ikke at modsætte sig længere. Sekretærens 
Person er i denne Scene godt skildret, han er 
maaske den aller tydeligste af Dramaets Personer. 
Ved sin følelsesløse Energi og sikre Forstand minder 
han noget om Carlos i i>Clavigo«. Den Slags 
Personer havde Goethe et ejendommeligt Tag 
paa at skildre, og hans Evne i denne Retning 
har heller ikke svigtet ham her. 

Resten af Akten viser os den hjemkomne 
Eugenies Glæde. Hun smykker sig med de 
pragtfulde Klæder, Hertugen har sendt til Festen, 
og Hovmesterindens Hentydninger om en fore- 
staaende Fare glide virkningsløst af paa Eugenies 
overstrømmende Fryd. Hovmesterinden ønsker 
at faa hende til at opgive den glimrende Fremtid, 
men tør ikke røbe Grunden til sin Frygt. 

Den Sdie Akt skildrer, hvorledes det falske 
Budskab om Eugenies Død har rystet Hertugen. 
Vi træffe først en Præst, et af det hemmelige 
Partis Kreaturer, i Samtale med Sekretæren, og 

10* 

høre derpaa denne Præst berette Hertug-en den 
opdigtede Historie. Faderens overvældende Sorg 
er Aktens Thema, det er gjennemført med en 
Pathos og Kraft, som gjør denne Akt til Dramaets 
alier bedste. Fremhæves kan tillige Præstens 
sørgmodige Tilbageblik (i Samtalen med Sekre- 
tæren) paa sin tidligere Uskyldighed, da han ikke 
var indviklet i det hemmelige Partis Rænker, 
ikke lod sig bruge til saamange skændige Gjer- 
ninger. 

1 4de Akt ser man Hovmesterinden og Eugenie 
i en Havnestad, hvorfra de skulle sejle over til 
en Øgruppe, der er berygtet for sit usunde Klima. 
Derhen har nemlig det hemmelige Parti faaet 
Eugenie forvist, i det de, uvist paa hvilken 
Maade, have skaffet sig Kongens Underskrift paa 
en Ordre, der befaler enhver at staa hendes 
Ledsagerinde bi i Udførelsen af hendes Hverv. 

Kun paa én Betingelse er det Eugenie til- 
ladt at blive i Fædrelandet, nemlig hvis hun vil 
indgaa Ægteskab med en borgerlig Mand. — 
Hovmesterinden henvender sig til en ung Dommer, 
der er bekjendt for sin hæderlige Karakter og 
beder ham, hvis det er muligt, om at redde 
Eugenie paa denne Maade. Den unge Dommer, 
som er indtaget af Eugenies Person, tilbyder 
ogsaa denne sin Haand, men hun, der endnu er 
opfyldt af Tanken om hin straalende Fremtid, 
som var hende lovet, afslaar hans Tilbud, og 
bestemmer sig i sin Fortvivlelse til at anraabe 
Folket om Hjælp mod den frygtelige Forvisning. 

I 5te Akt ser man hende atter sammen med 

Hovmesterinden , efter at hun forgjæves har 
appelleret til Mængdens Medlidenhed. Endnu 
er dog Eugenies Mod ikke ganske brudt. Hun 
henvender sig til andre (Byens Gouverneur, 
Abedissen for et Kloster) for at bede om Be- 
skyttelse og Tilflugt, men overalt træder Hov- 
mesterindens Ordre hindrende ivejen. Eugenie 
forlanger tilsidst at se det frygtelige Dokument, 
der forhindrer alle fra at hjælpe hende, og ser 
med Forfærdelse Kongens Underskrift. — Det 
afgjørende Øjeblik nærmer sig, hendes Tøj bringes 
allerede til Skibet, der skal tøre hende og Hov- 
mesterinden over til de frygtede Øer. I Angst 
og Uro staar hun uvis om sit Valg: .skal hun 
lade sig bringe til de pestbefængte Øer? Skal 
hun gjøre en Ende paa sin Jammer ved at styrte 
sig i Havet? — eller række den borgerlige 
Mand Haanden? I denne Uvished kommer 
hun til at tale med en Munk , der gaar 
over Havnepladsen, og erfarer af hans Mund, 
hvad hun alt før har hørt uhyggelige Rygter 
om, ja saagar faaet bekræftet ved sin Faders 
og Kongens Udtalelser, at der truer Riget en 
stor Fare, i det voldsomme Samfundsomvæltninger 
ere i Vente. At forlade sit Fædreland paa et 
saadant Tidspunkt forekommer Eugenie umuligt 
og uværdigt. Hun vil blive i Landet for at 
kunne gavne det, naar Faren truer. Hun be- 
stemmer sig derfor til at ægte Dommeren for at 
faa Ret til at blive paa den elskede Jordbund. 
Da han i det samme kommer og vil tage Afsked 
med den stakkels, forviste Pige, meddeler Eugenie 

ham, at hun er villig til at indgaa et platonisk 
Ægteskab. Dommeren gaar ind paa dette 
mærkelige Forslag, og Eugenie bevares derved 
for Fædrelandet. — Hermed slutter Dramaet, den 
paatænkte Trilogis første Del. 

At den unge Fyrstedatter føler, hvorledes 
hendes Land bliver dyrebart just i Farens Øje- 
blik, er smukt, men hvorfra hun faar det Haab 
at skulle blive til Frelse for Riget, er ikke godt 
at sige. Overgangen i hendes Sjæl fra uvis 
Vaklen og dyb Fortvivlelse til denne stolte For- 
trøstning er ikke motiveret og psykologisk 
usandsynlig. 

Af det efterladte Skema til Trilogiens øvrige 
Dele ser man, at det virkelig har været Goethes 
Hensigt at lade Eugenie optræde som en frel- 
sende Heltinde for Kongen og Riget. Man maa 
imidlertid betvivle, at det vilde være lykkedes 
ham i de følgende Afsnit at fremstille Eugenie 
som Frelserinde paa en ligesaa digterisk skjøn 
som betydningsfuldt ment Maade. Det er netop 
Svagheden ved Stykket, at vi mærke, der af 
Digteren tillægges Hovedfiguren en Betydning, 
som ikke springer os levende i Mød/e fra Per- 
sonen selv. Det skal betyde en hel Del mere, 
end det er. — I disse Revolutionsdramaer for- 
søger Goethe at fæstne de Indtryk og Tanker, 
som hin store Epoke gav ham, i digterisk Form, 
uden at det dog ret vil lykkes ham. De blive 
dels ufuldendte, dels uheldige, eller — for ^Der 
Burgerge7ierals<£. Vedkommende — en ret morsom 
Spøg. 

I en anden Digteart, som imidlertid ikke 
vedkommer os her, lykkes det derimod Goethe 
at skabe et Mesterværk paa den samme politiske 
Baggrund, nemlig i sit vidt berømte Epos ^Her^ 
tnann und Dorotheas. 



Et Par Aar efter Schillers Død fuldendte 
Goethe det Arbejde, som mere end noget andet 
maa kaldes hans Livs Hovedværk: 

^Første Del af FatcsU, Allerede fra sin 
Ungdom af havde han beskjæftiget sig med 
dette Æmne, ^) og i Aaret 1790 var et Fragment 
af Værket udkommet, men først i sit 59de Aar 
(1807) fuldførte Digteren det i dets nuværende 
Skikkelse.^) Og dog er det, selv i denne Form, 

*) Store Partier af Iste Del vare allerede skrevne 
1774—75 (før Weimarperioden). Fra Tid til anden optog 
Goethe Arbejdet paa dette Værk og lod det atter falde, 
afbradt baade af ydre og indre Omstændigheder. Ud- 
førlig Redegjørelse for Værkets Genesis vil man, for- 
uden andre Steder, kunne finde hos Duntzer XII. 

*) Udgivet 1808. Naar Gervimis (V pag 789) bemærker : 
„Alles wae neu (o: siden Udgaven af 1790; hinzu 
gekommen war, zeigt auffallend die anwillkiirliche 
Nachgiebigkeit gegen die Eigenthiimlichkeiten des neuen 
poetischen Geschmackes^' (den romantiske), forekommer 
det mig, at den skarpsynede Literærhistoriker her tager 
Munden for fuld. Hans Bemærkning har vel sin Rig- 
tighed overfor Bloksbjergscénerne og maaske andre 
Partier, men hverken i Valentinscenen eller i det store 
Pængselsoptrin, der begge mangle i Fragmentet fra 1790, 
formaar jeg at spore nogen romantisk Paavirkning. 

vedblevet at være et Fragment, thi Hovedper- 
sonens Skikkelse er aldeles ikke afsluttet, og 
den langt senere tilføjede 2den Del staar i saa 
liden Forbindelse med iste, at man ikke paa 
nogen Maade kan betragte den som en afslut- 
tende Fortsættelse af hin. Men maa end Faust- 
skikkelsen saaledes betragtes som ufuldført fra 
Goethes Haand , saa ligger det vel netop for en 
Del deri, at den var saa dybsindigt anlagt, at 
en tilfredsstillende Gjennemførelse overgik selv 
en Goethes Kræfter, ja maaske i sig selv var 
umulig. Og den fragmentariske Doktor Faust 
har rørt ved nogle af de Strænge, som klinge 
allerdybest i et Menneskes Bryst. 

Jeg tror ikke, at man kan paapege nogen 
enkelt bestemt Grundtanke i denne dramatiske 
Digtning , hvorom det hele er concentreret, *) 
den er overhovedet saa løs i sin Komposition, 
at den ikke kan kaldes et Drama i dette Ords 
almindelige Betydning, og kun for én af Hoved- 
personernes Vedkommende (Margarete) finder 

^) Dermed er ikke nægtet, at der kan paapeges 
bagvedliggende Grtmdtanker, men Enkelthederne ere 
ikke kunstnerisk samlede om noget Centrum. — Naar 
£ Ex. Hillebrand (ovenanierte Skrift 2det Bd. pag 273) 
fremhæver Kampen mellem Idé og Realisme (Aandelig- 
hed og Sanselighed) som Digtningens Grundtanke, da 
kan dette være ganske rigtigt eller ret rigtigt for Faust- 
skikkelsens Vedkommende, men store Partier af Dramaet 
ere slet ikke beherskede af denne Grundtanke. (Mefisto- 
feles har f. Ex. intet dermed at gjere). Æsthetisk set 
kan man derfor sige, at Værket ikke er samlet om en 
enkelt Idé. 

der en dramatisk Udvikling Sted. Som i næsten 
alle Goethes Dramaer ligger derfor Accenten 
mindre paa Kompositionen end paa de enkelte 
Partier i og for sig. Det er overhovedet altfor 
»incommensurabelt« et Arbejde, til at noget 
enkelt Synspunkt kan udtømme det, og det har 
da ogsaa været Gjenstand for de mest forskjellige 
Behandlinger. Hvad jeg tilsigter her, er kun at 
paapege Hovedtrækkene i den indre og ydre 
Handlings Gang og at belyse de tre vigtigste 
Figurers Ejendommelighed. ^) 

I den Skikkelse, hvori Dramaet nu foreligger, 
følger efter det dejlige Indledningsdigt to For- 
spil. Det første (Vorspiel auf dem Theater), der 
sprudler af Vid og Ironi, skildrer en Forhandling 
imellem en Theaterdirektør , en komisk Skue- 
spiller (Lustige Person) og en Digter. Direktøren 
forlanger et Stykke, der kan trække Masserne 
til Theatret og interessere dem rent sloflig, der 



*) Naar Chr, Weisse („Kritik und Erlftuterung dea 
Goetheschen Faust" pag 55) bemærker: Die Begeiste- 
mng tur dieses Werk kniipft sich fast iiberall sun&chst 
an einzelne Stellen, nicht selten an sololie, in denen der 
lyrische oder auch der philosophische Gehalt vor dem 
eigentlicli dramatischen vorwiegt", da stemmer dette 
godt med, hvad ovenfor er bemærket, kun forglemme 
man ikke, at den retU Beundring for Margaretes Person 
knytter sig nøje til Figurens dramatiske Udvikling. Dette 
synes Weisse at overse, naar han (pag 53) mener, at de 
senere tilføjede Partier (eftei 1790) ikke gavne den dra- 
matiske Organisme. Til disse senere Tilføjelser hører 
nemlig blandt andet Fængselsscenen , uden hvilken vi 
slet ikke vilde have Afslutning paa Margaretes Skikkelse. 

kan tilfredsstille det store Publikums Lyst til at 
underholdes og mores. 

Digteren indlader sig nødig paa et saadant 
Arbejde, der synes ham at være en Krænkelse 
af Poesien, men Direktøren, der stadig kun ser 
Sagen fra den praktiske Side, og Skuespilleren, 
der ønsker Mængdens Bifald, om end han satiri- 
serer over Publikum, vedblive at trænge ind paa 
Digteren for at fåa et broget Værk bragt istand, 
og tilsidst afbryder Direktøren Samtalen, for at 
Arbejdet kan begynde. Det hele Forspil, der er 
holdt i en aandfuld og spillende Tone, giver 
Anledning baade til mange bidende Udfald mod 
Publikum og til dejlige Odtalelser fra Digterens 
Side, naar han forsvarer sin Kunst mod profane- 
rende Misbrug. 

Direktørens Løfte om, at Stykket skal vandre 
:^vom Himmel durch die Welt zur HoUe« gaar 
(for iste Dels Vedkommende) kun i Opfyldelse 
med Hensyn til de to førstnævnte Steder. 

Det andet Forspil, eller som det kaldes 
»Prolog im Himmel », bevæger sig i en ganske 
anden Toneart. I en halv naiv, halv humoristisk 
Fremstilling skildres der et Møde mellem Herren 
og Mefistofeles oppe i Himlen, efterat de tre 
Erkeengle have indledet Scenen med deres Vexel- 
sang. Mefistofeles, der strax her begynder med 
sin Spot over Menneskene, mener at kunne føre 
selv Faust, hvem Herren nævner som et ærligt 
stræbende Menneske, paa gal Vej, og Herren 
giver den spodske Djævel Tilladelse til at øve 
sine Kunster overfor denne Mand, der saa liden- 



155 



skabeligt higer efter Sandhed og Frigjørelse fra 
alle hæmmende Baand. Herren er overbevist 
om, at Faust ikke vil kunne føres bort fra sit 
evige Ophav, selv om han i det enkelte Tilfælde 
ofte vil fare vild, ja Herren mener endogsaa, at 
det vil være til Fordel for Faust at faa en 
æggende Frister ved sin Side, at det vil holde 
hans Aandskraft levende. 

Den velvillige Maade, hvorpaa Herren be- 
handler Mefistofeles, stemmer hverken med dennes 
djævelske Natur eller med Guds hellige Majestæt 
og bliver kun tilladelig véd den bamlig-humori- 
stiske Tone, hvori den hele Scene spiller. — 
Et Tilknytningspunkt for Aftalen mellem Gud 
og Mefistofeles har Goethe fundet i yobs Bog 
I Cap. 7 — 12; 2 Cap. i — 7. 

Selve Stykket er ikke af Digteren inddelt 
i Akter, men bestaar af en lang Række Scener, 
der ere ordnede efter Handlingens Fremad- 
skriden. 

En Inddeling i Akter lader sig dog let til- 
vejebringe uden at forandre en eneste Scenes 
Plads. 

Den \ste Akt afsluttes naturligt med Fausfs 
Opvaagnen efter Aandekoret, der har dysset 
ham i Søvn, og vil saaledes komme til at inde- 
holde: i) Hans første Monolog, 2) Samtalen med 
Wagner, 3) Hans anden Monolog og Korsangene, 
4) Scenen udenfor Porten, 5) Spaseretur^n med 
Wagner, 6) Besværgelsen af Pudlen, 7) Den 
første Samtale med Mefistofeles og Aandemes 
Sang, 8) Faust's korte Monolog efter sin Op- 

veiagTien. Handlingen vil da i denne iste Akt 
være ført dertil, at Faust er kommet i Berøring 
med Mefistofeles, uden at dog nogen Pagt endnu 
er sluttet imellem dem. 

Den 2den Akt vil efter denne Inddeling gaa. 
til det første Møde med Margarete og følgelig 
indeholde i) Den store Scene mellem Faust og 
Mefistofeles, hvor Pagten sluttes, 2) Mefistofeles' 
korte Monolog efter Faust's Bortgang, 3) Sam- 
talen mellem ham og Skolaren, 4) Den paaføl- 
gende lille Scene mellem Faust og Mefistofeles, 

5) Scenen i Auerbachs Kjælder og 6) i Hexe- 
kjøkkenet, hvor Faust ved Trylledrikken for- 
ynges og opfyldes af erotiske Drifter. 

Faust er i denne Akt blevet vundet og ind- 
viet af Mefistofeles. 1 

Den }^dte Akt begynder da med i) Mødet 
paa Gaden mellem Faust og Margarete, derpaa 
følger 2) Samtalen med Mefistofeles, hvor Faust 
forlanger, at han skal skaffe ham Besiddelsen af 
Margarete, 3) Margarete i sit Kammer opfyldt 
af Tanken paa den Fremmede, hun har mødt, 
4) Faust alene i hendes Værelse, introduceret af 
Mefistofeles, 5)' Margaretes Tilbagekomst efter j 
Faust's Bortgang; hun opdager Juvelskrinet, 

6) Mefistofeles Harme over, at Moderen har 
skjænket Smykkerne til Kirken, 7) Scenen i 
Marthes Hus mellem hende, Margarete og Mefi- 
stofeles, hvor Mødet med Faust i Haven aftales, 

8) Gadescenen mellem Faust og Mefistofeles, 

9) Den store Havescene og Margaretes Slutnings- 
monolog. Handlingen har i denne Akt udviklet 

sig til, at Faust har vundet Margaretes Kjær- 
lighed. 

.. 4flfe Akt aabnes med i) Skovscenen, hvor 
Faust haf søgt at trække sig ud af Forholdet 
til Margarete, derpaa følger 2) Gretchens Sang 
ved Rokken, 3) Katekisationsscenen , der ender 
med, at Margarete lover Faust at give ham Ad- 
gang til Huset den næste Nat og at give Mo- 
deren Sovedrikken, 4) Den paafølgende korte 
Samtale mellem Mefistofeles og Faust, 5) Scenen 
ved Brønden, 6) Scenen ved Madonnabilledet, 
7) Valentins Monolog, Sammenstød med Faust 
og Mefistofeles, hans Død og Forbandelse af 
Margarete, 8) Kirkescenen, hvor Gretchen æng- 
stes af de onde Aander. I denne Akt er Mar- 
garete bragt til at falde, forfølges af bitre 
Samvittighedskvaler og er forbandet af sin 
Broder. 

^te Akt bestaar af i) Walpurgisnats Scenerne, 
hvor Mefistofeles fører Faust omkring mellem 
Hexevæsnerne paa Bloksbjerg, 2) Scenen mellem 
de to, efterat Faust, uvist hvordan, har erfaret 
Gretchens sørgelige Skæbne, 3) Scenen paa 
Farten til Fængslet, 4) Den store Fængselsscene, 
hvor Margarete modstaar Faust's Bønner om at 
flygte med ham. ^) 



^) Det mellem Iste og 2de]i Scene indskudte Inter- 
mezzo hører oprindeligt ikke hjemme i „Faust" og af- 
bryder kun Handlingens Gang. Man maatte derfor 
ønske trods de mange gode Enkeltheder, at Goethe ikke 
havde givet det Plads her. 

Stykkets Indhold er kortelig følgende: 

Den lærde Doktor Faust har forgjæves 
gjennera Studium og Granskning søgt Løsning 
paa Livets Gaader, Hans Sind er for dybt tfl 
at føle sig tilfredsstillet ved alle de partielle 
Svar, Videnskaben giver ham i Hænde, han 
finder kun utilfredsstillende, ufrugtbar Kundskab 
deri, som ikke bringer ham nærmere til det 
Uendelige. Han kcin ikke som sin Famulus 
Wagner hvile i en aandløs Lærdom, og i sin 
Fortvivlelse har han kastet sig over Magien for 
derigjennem at komme i umiddelbart Forhold til 
det Usynlige. Han driver det til at faa et Syn 
af Jordens Aand, men netop dette Syn over- 
beviser ham om hans egen Ringhed og Be- 
grænsning. Fuld af Fortvivlelse over sin Afmagt 
synes Faust, Livet er en Kval, og beslutter at 
ende dette Liv, men i yderste Øjeblik afholdes 
han fra at drikke Giften ved at høre de fromme 
Paaskesange lyde ind til sig. Disse Sange bringe 
ham til levende at erindre sin Ungdoms- og 
Barndomstid, da han i from Glæde følte sig i 
Harmoni med det omgivende Liv. Erindringen 
om, at der engang har været en Tid, hvor han 
følte sig lykkelig og ingen indre Splid kjendte, 
holder Faust tilbage fra Selvmordet. ^) 

Den næste Eftermiddag foretager han en 
Spaseretur udenfor Byen sammen med Wagner. 

Det er Paaskedag, og alle mulige Folk 
strømme fra Byen ud i den friske Natur for at 

^) Sammenlign Gervinus V.pag 121. 

hilse det begyndende Foraar. Faust føler sig i 
disse Omgivelser noget lettere tilmode end i 
Studerekamrets Ensomhed, men hans Sjæl er 
dog fyldt af Længsler og Tanker, som Wagner 
aldeles ikke kan forstaa. Da bliver han pludselig 
en Hund var, som kredser rundt om dem. 
Wagner ser intet mærkeligt ved denne Hund, 
men Faust kan ikke faa Øjnene fra den. Hunden 
kommer nærmere og løber med dem ind til 
Byen, ja følger endogsaa med Faust ind i hans 
Studerecelle. Dens urolige Hylen og Knurren 
forstyrrer Faust i hans Forsøg paa at finde Op- 
byggelse ved Læsning i den hellige Skrift, dens 
Skikkelse bliver større og større, og Faust, som 
indser, at et overnaturligt Væsen maa have taget 
Bolig i Hundens Skikkelse, anvender de kraf- 
tigste Besværgelser, han kjender, for at tvinge 
Aanden frem. En Taagedamp fylder Værelset, 
og da den har fordelt sig, træder Mefistofeles 
frem, klædt som en omrejsende Student. Da 
Faust erfarer, hvem han er, og begynder paa at 
indlede en Samtale, bryder Mefistofeles temmelig 
kort af og beder Faust opsætte al videre For- 
handling til et senere Besøg. Selv Faust's Ytring 
om, at det maaske var muligt at faa en Pagt 
sluttet imellem dem, glider Mefistofeles let hen- 
over og forsvinder efterat have faaet dysset 
Faust i Søvn ved sine hjælpende Aanders Sang. 
Da Faust vaagner og ser sig alene, føler han 
sig bittert skuffet og mener, at det hele har 
været en Drøm. (iste Akt). 

Nogen Tid efter banker det en Dag paa 

hans Dør, og* Mefistofeles træder ind. Han er 
denne Gang klædt som en fornem Junker med 
Haneijer i Hatten og rød, guldbræmmet Klæd- 
ning. Han kommer for at lære Faust den Kunst 
at leve let og lystigt. — I den Samtale, der nu 
udvikler sig, søger Mefistofeles at bestyrke den 
lærde Doktor i hans Mistillid til den menneske- 
lige Fornuft og Granskning, men spotter Faust's 
Forbandelse af alle Livets Goder. Han skal 
opgive alle tungsindige Tanker og smage Livets 
Lyst med Mefisto til Ledsager. I sin fortvivlede 
Sindsstemning gaar Faust villig ind paa den 
Pagt, der gjør ham til Djævlens Tjener i det 
hinsidige Liv, imod at denne skal gaa ham til- 
haande i det nærværende. Faust er vis paa, at 
alt, hvad Mefistofeles kan bringe ham af Jordens 
Herlighed, ikke vil være istand til at skjænke 
ham virkelig Nydelse, men kun en rastløs Tumlen 
fra Lyst til Lyst, han erklærer, at den Dag 
gjerne maa være hans sidste, da han dvæler i 
Øjeblikket og siger til det »Verweile doch! du 
bist so schon«. Mefistofeles gaar ind paa at 
tjene ham saalænge, og Pagten er sluttet. 

Naar Faust trods denne sin Ringeagt for 
det jordiske Livs Lyst dog sælger sin Sjæl for 
at opnaa den, da er denne tilsyneladende Mod- 
sigelse begrundet i hans dybe Afsky for længer 
at dvæle i Bøgernes og Theoriernes Verden. 
Han kan ikke udholde at leve sit studerende 
Liv længere, han vil ind i Phænomenverdnens 
brogede Mangfoldighed, prøve Sanselivets Til- 
lokkelser, opleve Begivenhed paa Begivenhed, i 

rastløs Omtumlen føle det pathologiske Livs 
Kræfter, de umiddelbare Stemningers Magt.^) 
Han agter ikke sin Sjæl at være for dyr en 
Betaling, thi han. har mistet Troen paa Gud og 
paa alt godt. Det forekommer Faust, at hans 
dybe Længsel efte;* det Uendelige ikke har ført 
til noget Resultat, derfor styrter han sig med 
fortvivlet Hjærte ind i den sansepirrende Tummel, 
som Mefistofeles kan byde. Det første Sted, 
hvor denne fører ham hen, er til den lystige 
Studentersamling i Auerbachs Kjælder, hvor 
Mefistofeles tager de broutende Studenter dygtigt 
ved Næsen, og derfra gaar Farten til et Hexe- 
kjøkken for at skaffe Faust den Drik, der skal 
forynge ham og tillige vil bringe de erotiske 
Drifter i Bevægelse. Faust føler først Modvilje 
ved at skulle faa sin Ungdom fornyet paa denne 
Maade, ved Hexevæsen og vilde Kunster, men 
da Mefistofeles spydigt forklarer, at der kun 
gives ét nahcrligt Middel til at vinde Livslyst og 
Kraft tilbage, nemlig at arbejde med sine Hænder 
og leve et roligt, indskrænket Liv, udvortes og 
indvortes, maa Faust tilstaa, at dette Middel ikke 
huer ham. »So muss denn doch die Hexe dran !« 
svarer Mefistofeles, og den store Videnskabsmand 
bekvemmer sig til at benytte Hexens Drik. 
(2den Akt). 

Kort efter denne Indvielse møder Faust en 
Dag paa Gaden en ung Borgerpige af usæd- 
vanlig Skjønhed, der netop vender hjem fra 



*) Sammenlign Oervinus V pag 122. 

11 



1 62 



Kirken. Han tiltaler hende, men bliver kort 
afvist, og" da Mefistofeles efter den unge Piges 
Bortgang" kommer til, opfordrer Faust sin Fører 
til at skaffe den unge Pige i hans Mag^. Mefi- 
stofeles gjør imidlertid Vanskeligheder og under- 
retter Faust om, at det ikke lader sig* saa let 
iværksætte med hende. De maa gaa frem med 
List, og han lover Faust at føre ham til den 
unge Margaretes Kammer, medens hun er borte. 
Ved dette hemmelige Besøg opflammes Fausfs 
Lidenskab endnu mere, og Margarete, der ved 
sin Tilbagekomst finder et Skrin med Juveler, 
begynder at blive inddraget i den Kreds, 
Djævelen drager om dem begge. Mødet med 
Faust paa Gaden har gjort »et ikke ringe Ind- 
tryk paa Gretchen, og Smykkerne henrykke 
hendes barnlige Sind , skjønt hun endnu ikke 
aner, fra hvem de komme. Det lykkes Mefisto- 
feles gjennem Margaretes Bekjendtskab med 
den daarlige Marthe at skaffe et Møde istand 
mellem Faust og Gretchen, der ganske bliver 
betaget af hans Peison og tilstaar ham sin 
Kjærlighed. {3die Akt). 

Faust, der føler, at Forholdet til ham nød- 
vendigvis maa bringe den uskyldige Pige Ulykke, 
søger at trække sig ud af det ved at forlade 
Byen, i det hans bedre Natur gjennem Omgangen 
med Margarete atter er arbejdet frem. Men 
Mefistofeles forstaar ypperligt, ved sin Skildring 
af den ventende Gretchens Længsel, at vække 
en uimodstaaelig Trang hos Faust til atter at 
opsøge hende. Margarete, hvis før saa rolige 

Sind nu er opfyldt af Kjærlig-hedens An^st og 
Fryd, glemmer alt over sin betagende Lidenskab 
og hengiver sig ganske til Faust. Saa styrter 
Ulykken hurtigt ind over hende, idet Moderen 
døer, paa Grund af den Sovedrik Gretchen lader 
sig forlede til at give hende, og Broderen, der 
vil hævne hendes Ære, fældes af Faust ved 
Mefistofeles' Kunster. (4de Akt). For at skjule 
sin Skam flygter Margarete tilsidst fra Byen, 
vandrer om i Nød og Elendighed, dræber halvt 
i Vanvid sit Barn, bliver omsider grebet og dømt 
til Døden. 

Imidlertid har Mefistofeles ført Faust langt 
bort og bragt ham ind i Walpurgisnattens My- 
sterier. Det lykkes dog ikke den kloge Djævel 
vedblivende at dysse hans Samvittighed i Søvn. 
Erindringen om Gretchen bryder midt under den 
vilde Tummel paa Bloksbjerg stærkt frem hos 
Faust, og da han erfarer hendes sørgelige 
Skæbne, raser han i den vildeste Harme mod 
sin djævelske Forfører. Mefistofeles afviser hans 
Bebrejdelser med den koldeste Spot og har 
overfor Faust*s Fortvivlelse kun den hjærteløse 
Trøst »Sie ist die erste nicht«, det vil sige: der 
er mange andre foruden hende, det er gaaet 
ligesaa, hvorfor lamentere saameget over denne 
ene? Dog gaar han villigt ind paa at hjælpe 
Faust til at befri hende fra Fængslet, thi Gret- 
chen er Mefistofeles' sikre Bytte, hvis hun som 
vanæret Flygtning vil følge Faust og ham ud i 
Verden. Han bringer derfor denne til Fængslet 

11* 

Natten før Gretchens Henrettelse og dysser 
Fangevogteren i Søvn. 

Men trods den Dødsangst og Sindsforvirring, 
som Margarete er betaget af, viser det sig at 
være umuligt for Faust at bevæge hende til 
Flugt. Det staar fast for hende, ikke at ville 
forsøge paa atter at vinde sit Livs Lykke ved 
at flygte med den Elskede. For hende er Livet 
afsluttet, hun venter kun gjenriem Døden Be- 
frielse for sine Lidelser. Mefistofeles træder ind 
og skynder paa de tøvende, men ved Synet af 
ham gaar det med ét op for Margarete. ved hvis 
Kunster hun er blevet bragt til at talde, og 
fuld af Rædsel over, hvem den Elskede har 
været i Ledtog med, søger hun Tilflugt i en 
brændende Bøns Beskyttelse. Forgjæves raaber 
Mefistofeles »Sie ist gerichtet!« for ligesom med 
en Løgn at trøste sig over, at hun har kæmpet 
sig ud af hans Magt , Stemmen fra oven svarer 
i samme Nu »Ist gerettet!«: og Djævelen, der 
frygter for ogsaa at miste Faust, forsvinder med 
denne, medens en fjern Stemme, som Gjenlyd 
af Margaretes Angst for Faust, udraaber hans 
Navn. (5te Akt). 

Man vil af denne meget korte Oversigt se, 
hvorledes Faustskikkelsen slet ikke føres til 
nogen Afslutning i iste Del, og hvad mere er: 
fra det Øjeblik af Margarete fremtræder i Stykket^ 
taber Faust i høj Grad sine ejendommelige Væsens^ 
mærker , saa at han flere Steder, navnlig i den 
store Havescene og i Fængselsoptrinet, aldeles 
forsvinder i Elskeren. Medens Interessen for 

Mefistofeles stadig holdes vedlige og i Hen- 
seende til Margarete bestandig stiger, bliver 
Faust paa ovennævnte Steder, og næsten overalt 
i de tre sidste Akter, kun en Figur, der er nød- 
vendig, for at den herlige Udvikling af Gretchens 
Person kan finde Sted. Fremstillingen af Mar- 
garetes Skikkelse er gjennemført temmelig de- 
tailleret med Fremhævelse af de successive Over- 
gange, naar undtages den Lacuno, som findes 
mellem Kirkescenen (4de Akts Slutning) og Op- 
trinet i Fængslet. Man savner noget her de 
nuancerende Overgange fra den brødebetyngede, 
men endnu ikke vanærede Gretchen, til den 
nedbrudte og dødsdømte Kvinde, som Faust 
træffer i Fængslet. Om hendes jammerftilde 
Omflakken i Mellemtiden kan man væsentlig 
kun danne sig en Forestilling ved Tilbageslut- 
nihger fra den sidste Scene. Men trods denne 
Lacune i Skildringen er Margaretes Skikkelse i 
det hele og store tydeligt gjennemført. 

Det Mesterskab, hvormed de enkelte Scener 
ere skrevne, er noksom bekjendt, om end ikke 
tilstrækkelig forstaaet af mange, der nævne 
»Faust« som et stort Digterværk uden nogen- 
sinde selv at have arbejdet sig ind i det. Baade 
de Partier, der skrive sig fra Digterens Ungdom, 
og de senere tilføjede ere behandlede med en 
Overlegenhed og Dybde, som kun en stor Digter 
raader over. De mest forskjellige Stemninger 
og Situationer ere indesluttede i dette Værk. 
Man sammenholde kun saadanne Modsætninger 
som Faust's tanketunge, melankolske Monologer 

i den gamle Studerecelle og Lystigheden hos 
den brogede Menneskesværra , der Paaskedag 
søger ud i Foraarsluften og glæder sig paa den 
mest umiddelbare Maade, eller de burschikose 
Studenters Lystighed med Gretchens fine Kvinde- 
lighed, da hun vender tilbage til sit Værelse, 
efter at Faust og Mefistofeles have været der. 
Eller man stille en Scene som det geniale Op- 
trin i Hexekjøkkenet, hvor Mefistofeles' spodske 
Intelligens mødes med Hexevæsnets Bestialitet, 
overfor en Scene af den ophøjede og gribende 
Skjønhed som Slutningspartiet i Fængslet, og 
man vil forstaa, hvilket stort Stemningsomraade 
dette Værk indeslutter. Alene den Omstændig- 
hed, at to saa diametrale Modsætninger som 
Margarete og Mefistofeles, en Djævel og en ung I 
Kvinde, lige mesterligt skildrede^ blive fremstillede 
i dette Drama, gjør det nødvendigt, at Situationens 
Karakter maa være mangeartet. Vid og Tanke- 
dybde , Ynde og Pathos præge afvexlende Re- 
plikkerne, epigrammatisk Pointering og ædel 
Simpelhed gaa Side om Side. I hvor vel natur- 
ligvis ikke alle Punkter ere lige fortrinligt be- 
handlede, saa er dog den aldeles overvejende 
Part af Enkelthederne ypperlig, og Digterens 
Mesterskab viser sig baade i saadanne smaa 
Scener som den ved Brønden (mellem Gretchen 
og Lieschen), der er realistisk i bedste Forstand, 
som ogsaa i de store Optrin fulde af Dybde og 
Skjønhed. I Walpurgisnatten kunde man maaske 
ønske Proktophantasmisten borte, som ikke dér 
har stort andet at gjøre end at parodiere Rationa- 

listen Nicolai, og i Scenen mellem Mefistofeles 
og Faust, efter at Gretchens Skæbne er blevet 
den sidste bekjendt, forekommer Faust's Replikker 
mig ikke at staa i Niveau med, hvad Stykket 
ellers byder, men disse og lignende partielle 
Indvendinger, som kunne gjøres overfor »Faust« 
som overfor alt Menneskeværk, have kun meget 
ringe Betydning i Forhold til det Mesterskab, 
der viser sig paa de allerfleste Punkter. 

I hvilken Grad Goethes Digternatur var 
vendt mod Sjæleskildringen, mod det psykologisk- 
typiske, og ikke fortaber sig i deklamatorisk 
Pathos, har man et godt Exempel paa i den 
dejlige Fængselsscene , hvor det ophøjede, det 
imposante, gaar Haand i Haand med det psyko- 
logisk nødvendige og er saaledes vævet sammen 
dermed , at Skildringen netop derfor bliver saa 
vidunderlig skjøn og sand. De voldsomme Over- 
gange, de springende Idéassociationer, det hele 
urolige Stakkato-Tempo er begrundet i Gretchens 
Sindsforvirring og Dødsangst, men samtidig 
kommer det store i Situationen: hendes Sejer 
gjennem Nederlag, dog fuldt ud til sin Ret. — 
Man mærker intetsteds i denne Scene, at Digteren 
er fanget i sine egne dejlige Udtryk — hvad 
mangen Digter bliver — han fuldender Skild- 
ringen med Konsekvens, paa samme Tid som 
han giver den en gribende Skjønhed. Hau 
idealiserer ud /ra et realistisk Udgangspunkt og 
fletter de mest forskjellige Stemninger : Dødsangst, 
vemodig Erindring , Elskov , Samvittighedsnag, 
from Hengivelse, Sindsforvirring og Sjælshøjhod 

sammen i en uopløselig Forbindelse. Derfor er 
denne Scene noget af det ypperste, Goethe har 
frembragt, og vel overhovedet noget af det 
bedste, den poetiske Literatur kan opvise. 

Dog jeg vil ikke fordybe mig i de enkelte 
Sceners Detailler, hvor fristende det end kunde 
være, men nøjes med at minde om den for- 
underlige Rigdom af Aandsindhold . der er ned- 
lagt i dem. Kompositionens Mangler, eller 
rettere dens Ufuldførthed for Faust's Vedkom- 
mende, er indlysende for enhver, der har beskjæf- 
tiget sig med denne iste Del, men erindres maa 
det dog, at Værket er mere ufuldendt end i 
sig selv fragmentarisk; derfor føjede Goethe 
ogsaa en 2den Del til, men forandrede ikke den \ 
iste, efterat den havde faaet sin nuværende 
Skikkelse (1807). Skade kun, at 2den Del ikke 
blev en virkelig Videreførelse, men kun en For- 
øgelse af uendelig ringere Værd! 

Ved den nøjere Betragtning af Faustskik" 
kelsen (i iste Del) møder man en dobbelt Van- 
skelighed, for det første den der ligger i, at 
Figuren er forblevet et Fragment, og dernæst, 
at Faust i mindre høj Grad er tegnet som et 
enkelt Individ, men mere er Udtryk for en Aands- 
retning. Man træffer derfor flere Artsmærker 
end Karakterbestemmelser. Alligevel maa det 
forsøges at udhæve de bestemmende Træk hos 
denne Skikkelse. »To Sjæle« siger Faust selv, 
da han spaserer med Wagner »bo i mit Bryst«. 
Den ene hæver sig i sin Længsel op overjorden 
og dens Møje, op mod det hinsidige, den anden 



169 



klynger sig til denne Verden og ønsker at faa 
Del i dens Lyst. Aandelighed og Sanselighed 
ligge saaledes tæt forenede i hans Sind. ^) Han 
har gjennem Studium søgt at tilfredsstille sin 
aandelige Naturs Hunger, men forgjæves! Hvad 
han længtes efter, var Livet selv i ubetinget, 
uafledet Skikkelse, og ingen Videnskab har 
kunnet skaffe Faust dette Han driver det i sin 
højeste Extase kun til at se Jordens Aand et 
flygtigt Øjeblik, og selv dette Syn er for stort, 
til at han kan fastholde det. Fortvivlet i Følelsen 
af sin Afmagt til at naa saa vidt frem, som han 
ønsker, lader Faust sin anden Natur, den sanse- 
lige, faa Overvægten og giver Mefistofeles Herre- 
dømme over sin hinsidige Existens mod at faa 
Del i Jordens Nydelser. Det er klart, at hos 
Faust er Viljen ganske opslugt af de øvrige 
Aandsevner, hvad han mindst af alt kan, det er 
at begrænse sig. Han vil eje alt: først Besid- 
delsen af alle Aandens Skatte, dernæst, da dette 
glipper, det fuldstændigste Kjendskab til, hvad 
Jorden kan byde. Men den der vil eje alt, vil 
intet for Alvor, thi en virkelig Viljesytring sigter 
stedse paa noget enkelt. Hans Forstand er dyb 
ogPhantasien rig, men ikke tøjlet af nogen Selv- 
beherskelse. Ad Erkjendelsens Vej har Faust 
villet erobre selve Livets Gaade, og han har 
sukket under Følelsen af sin Bundethed. 



^) Han er som Repræsentant for det hele Menneske 
baade Idealist og Realist, bemærker Bosenkranz i sit 
oftere anførte Værk om Goethe (pag 338). 

Den hemmelighedsfulde Modsætning mellem 
Menneskeaandens uhyre Evne til at ønske, til 
at have Forestillinger, og den enkelte Persons 
Indskrænkning udadtil^ ^) Springet fra den rela- 
tive Existens til den absolute har martret hans 
Sjæl, og al Videnskab er blevet ham en tom 
Leg med Ord. Han higer efter at mærke det 
Uendeliges Realitet og væmmes ved altid kun 
at møde det betingede i Tilværelsen. *) — Faust 
faar derved nogen Lighed med Werther, ^ men 
der er den Hovedforskjel imellem dem, at 
Werther vil ind i det ubetingede ad Følelsens 
Vej, Faust mere ad Tankens. Han forstaar til- 
fulde, at al menneskelig Erkjendelse i sin dybeste 
Rod er symbolsk, peger ud over sig selv, og 
han vil eje det, den peger paa. Han véd, at 
al Jordens Visdom er afledet, og han begjærer 
at drikke af Kilden selv. Derfor griber det 
Faust saa stærkt at se Giften staa paa Reolen 
mellem de mange Bøger, han opildnes derved, 
thi i denne lille Flaske er et Middel til at komme 



^) Se blandt andre Steder 2dm, Scene mellem Faust 
og Mefistofeles: 

„Der Gott, der mir im Busen wohnt o. s. v. (7de 
Repliks Slatning) 

') I Konsekvens med den tidligere anførte Udtalelse 
siger Hillehrand (pag 286), at Faastskikkelsen fremstiller 
„den Kampf zwischen dem geistigen Triebe nach dem 
Uendlichen und zwischen dem Gefiihle der endlichea 
Beschrånkung/' 

') Se Forfatterens Studie „Hamlet og Werther" i 
Ugeskriftet „Nær og Fjern" Nr. 416. 

ind paa en hel anden Erkjendelses Vej end den 
gamle fortraadte, her er Midlet til at faa gjort 
denne Tilværelse skyggeagtig for sig og gjøre 
den hinsidige real. Men da det kommer til 
Stykket, evner han dog ikke at gjøre Forsøget. 
Erindringen om den Tid, da Himmel og Jord 
smeltede sammen i hans andagtsfulde Følelse, 
holder ham tilbage. Hvad Faust begjærer er at 
komme til intuitiv Erkjendelse af det absolute, 
thi han foragter den discursive Tilegnelse af 
relativ Kundskab. Han forsøger det derfor med 
Magien, men uden at naa sit Maal ad denne 
Overtroens Vej. — Han vil udfylde Kløften 
mellem Theori og Existens, mellem Tanke og 
sensuelt Liv, han vil eje en Videns der er stor 
nok til at slaa over t Magt^ nien mærker med 
Fortvivlelse, hvor afmægtig han er. 

Paa dette Punkt griber Mefistofeles ham, 
nedbryder den sidste Rest af Tillid til den men- 
neskelige Granskning, og Sjælebevægelsen hos 
Faust slaar over i sin Modsætning: i Forbandelse 
at alt hinsidigt, i Fordring paa hvileløs Omtumlen 
gjennem Jordens Herlighed. Hans Tørst efter 
Realitet er saa stærk, at han idetmindste vil eje 
den jordiske, naar den himmelske bliver ham 
nægtet. Hvad Faust egentlig vilde var at be- 
sidde dem begge — han vil jo have alt — men 
naar han uden noget Resultat har gjort sit Liv til 
en pinefuld asketisk Tilværelse mellem Bøger og 
Instrumenter for at vinde det højeste, saa vil 
han dog i det mindste have det ringere i sin 
Besiddelse. Det er i fuldkommen Fortvivlelse, at 

Faust slutter Akkorden med Mefistofeles, han 
haaber intet, tror intet og ønsker intet — for 
han ønsker alt. 

Han har følt, hvorledes al hans Viden blev 
indenfor Ordets og Forestillingens Sfære, en 
fortvivlende Følelse for. den Mand, der vil naa 
en Forstaaelse af alle Tjngs dybeste Sammen- 
hæng og derved have Magt over dem! Faust 
bliver ved denne Stræben en Repræsentant for 
hin Side af Menneskeaanden, der søger at begribe 
alt, og i Følelsen af sin Afmagt kun altfor ofte 
slutter Forbund med Mefistofeles, men dette maa 
ikke misforstaas, som om Faust var en Skola- 
stiker eller Syllogismemager, thi en saadan tror, 
at han har begrebet alt, hvorimod Faust véd, at 
Forsøget er mislykket. Han ønsker ikke at om- 
sætte alting i Begreber, men at kunne omsætte 
sine Begreber i absolute Realiteter. Idet han 
føler Formalismens golde Magerhed som en For- 
bandelse hvile over sine Kundskaber, ønsker 
han at kunne flyve paa Længselens Vinger højt 
op over Jordens begrænsede Sfære og udbryder 
med Smerte: 

»Was man nicht weiss, das eben brauchte man, 
Und was man weiss, kann man nicht branchen. ') 

Disse dybe Længsler stille ham højt over 
de aandløse Lærde, over Wagnerne, der ere til- 
fredse med at lægge den ene Brøkdel Kund- 
skaber til den anden og ikke føle Trang til 
mere. Faust vil, naar Sagen skal udtrykkes 

*) Paa Vandringen med Wagner udenfor Byen. 

efter sin dybeste Betydning, gribe det evige Liv, 
ja Opstandelsens Forening af Kjød og Aand, 
uden at IcRgge Vejen dertil gjennem det etkiske, 
og derfor falder han med fuldstændig Nødven- 
dighed i Djævelens Klør. Dette stemmer ogsaa 
med, hvad ovenfor er bemærket, at hans Vilje 
er nedbrudt , thi det ethiske Menneske er 
villende. ') 

Den første store Følge af Pagten med 
Mefistoteles, nemlig Bekjendtskabet med Marga- 
rete, faa vi at se i første Del, men videre føres 
den oprindelige Faustskikkelse ikke. 

I Kjærligheden til hende og ved Besiddelsen 
af hende er der en Mulighed for Faust til at 
forene de to modstridende Drifter i sin Sjæl, 
baade -den sanselige og den aandelige, derfor 
fængsler hun ham ogsaa ved første Øjekast, 
men da han begynder med at sætte det sanse- 
lige øverst og paa det afgjørende Tidspunkt 
forlader hende, kan Margarete ikke bringe Faust 
den Lykke., som vilde vederkvæge hans Sjæl. 
Først da det er for sent, vender Faust tilbage 
.til hende, men da er Margarete ikke længer 
hans, men Dødens Brud. 

Intetsteds mærker man det ikke-individuelle 
i Faustfiguren tydeligere end i Forholdet til 



^) Som et karakteristisk Træk, med Hensyn til den 
ovenfor paapegede Trang hos Faust til en Forening af 
det sanselige og aandelige, kan fremhæves, at Het er 
Opstand elsesfestens Sange, der rive ham Giftbægeret ud 
af Haandcn. 



174 



Margarete. Her hvor Skikkelsen skal ophøre 
at være Talsmand for Idéer og mere skal op- 
træde som enkelt Person, leder man næsten 
overalt forgjæves efter noget individuelt - karak- 
teristisk i hans Replikker. Kun paa to Steder 
bryder det stærkt frem under Kjærlighedsfor- 
holdet til Gretchen. Det ene Sted er den 
berømte Katekisationsscene , hvor den Elskedes 
Bekymring for hans Tro aflokker Faust hin 
pantheistiske Bekjendelse (;^Wer darf ihn nennen 
o. s. V.«), der ved sin Foragt for Ord og Navne 
i Forhold til det guddommelige er saa beteg- 
nende for Faust (og for Goethe selv). - Det 
andet Sted er Skovscenen, hvor Faust 1 det 
dejlige Udbrud (»Bin ich der Fliichtling nicht, 
der Unbehauste« o. s. v.) tolker sin dybe Følelse 
af den Elskedes Ulykke ved at være knyttet 
til ham, den rastløse, fortvivlede, der ikke har 
nogetsteds hjemme. Med Undtagelse af disse 
Steder, vil man næppe kunne paavise noget 
ejendommelig Faustisk i hans Tanker og Følelser 
hende angaaende. 

Ved det dybe Tankeindhold, der er lagt ind 
i denne Skikkelse, kommer Faust til at paavirke 
vore Tanker ligesaa meget som vor Følelse og 
Phantasi. Den lyriske Pathos, der bølger gjennem 
saa mange af hans Replikker, bevirker, at ogsaa 
de to sidstnævnte Aandsfaktorer sættes i Bevæ- 
gelse ved Tilegnelsen af Figuren, ellers vilde 
den ikke være digterisk, men det bliver alligevel 
saa, at han beriger vort Tankeliv mindst ligesaa 
meget som vore andre A åndsevner. Paa Grund 

af det abstrakte ved Faustskikkelsen er den 
i allerhøjeste Grad uscenisk, og vel ikke i mindre 
Grad uskikket til musikalsk - dramatisk Behand- 
ling. ') Den sprænger Digterværkets Rammer, 
thi en saa stor Repræsentant for Menneskets 
intellektuelle Lidelser kan ikke beskjæres efter 
nogen Form eller Regel. Digtekunstens Grænser 
ere naaede af denne Skikkelse, og den dybeste 
Grund, til at den oprindelige Faust er forblevet 
et Fragment, turde vel netop ligge i den Om- 
stændighed, at han ikke er et Individ, men mere 
end en enkelt Person. Individets Karakter kan 
afsluttes i et Drama, en Aandsretning lader sig 
ikke saaledes begrænse. — 

Mefistofeles (i iste Del af Faust) er vistnok 
en af de genialeste Skikkelser, den poetiske 
Literatur kan opvise. Hans Negativitet, hans 
Ironi og gjennemtrængende Forstand, der er for- 
enet med den fuldstændigste Hjærteløshed , er 
uforlignelig fremstillet og fastholdt. Ved Betragt- 
ningen af denne Skikkelse maa man ikke glemme, 
at han er en ideal Figur o: ikke bunden af de 
Betingelser, der for Mennesket ere reale. Han 
er en Aand, og det en ond, men ikke den totale 
Inkamation af det onde , som vi tænke paa ved 
Ordet Djævelen (ji ota^oha;), Mefistofeles kalder 
sig selv ved det første Møde med Faust for 



') Gounods bekj endte Opera er en musikalsk Digt- 
ning over Margareteskikkelsen , Fausttanken lader den 
af gode Grunde ligge. 

»ein Theil« (nemlig af det ondes Magt) og spotter 
over Menneskenes Fordring paa Totalitet. 

Ved ikke at lade Mefistofeles forestille Djæ- 
velen selv i hele hans frygteUge Majestæt har 
Goethe opnaaet to Ting: først at undgaa den 
for Digtekunsten iiløselige Opgave at fremstille 
det onde i dets totale Storhed, og dernæst kastes 
der et mystisk Lys over det djævelske Riges 
Frygtelighed, netop ved at Mefistofeles trods al 
sin Ondskab og Magt dog er mindre end en 
endnu større ond Aand, har sin Overmand i det 
djævelske Dynasti. Ligesom en Konge bliver 
stor ved de mægtige Hofmænd, der tjene ham, 
saaledes stimuleres Forestillingen om Helvedes 
Fyrste ved denne Rangforordning. ^) 

Mefistofeles, hvem »meget er bevidst«, mangler 
den rette Forstaaelse af det menneskelige Følel- 
seslivs Kræfter og bliver derfor med al sin 
eminente Intelligens bornert ved sit ensidig onde 
Synspunkt. Han er baade større og mindre end 
Faust, større ved sin overjordiske Viden og djæ- 
velske Erfaring, mindre, saasnart Talen er om 
Hjærtets, Stemningernes, kort sagt det hele 
unliddelbare Aandslivs Omraade. Han er af 



^) At det foreliggende Drama virkelig placerer 
Mefistofeles saaledes, ses, foraden af hele Figurens Teg- 
ning, bestemt i „Prolog im Himmel" og Bloksbjerg- 
scenerne. Man agte i førstnævnte Scene paa Herrens 
Slutningsreplik, og i Bloksbjergpartiet paa Faust^s Replik : 
„Doch droben mocbt" o. s. v. De efterladte Paralipomena 
til „Faust" bekræfte det ogsaa. 

Digteren stillet sammen m,ed den saa uendelige 
kvindelige Margarete, og Sammenstødet mellem 
disse to Modsætninger er overordentlig interessant 
at iagttage. Det morer i Begyndelsen næsten 
Mefistofeles at forsøge sine Kunster paa et fra 
ham saa forskjelligt Væsen, han betragter det 
maaske som en behagelig Tidsfordriv; da han 
tror, hun er hans visse Bytte, synker Margarete 
ned til at blive et blot Nummer mellem de 
mange, der ere bukkede under for hans Kunst 
(:^Sie ist die erste nicht«), men da han mærker, 
at hun er ved at kæmpe sig ud af hans Vold, 
bliver han vred og alvorlig i sin Ondskab. 

Mefistofeles taber til syvende og sidst i 
Kampen med hende, og det netop fordi han 
undervurderer Margaretes umiddelbare Følelses- 
styrke, altsaa paa Grund af sit mangelfulde 
Kjendskab til denne Side af det menneskelige 
Væsen. Hans umaadelige intelligente Overlegen- 
hed over denne unge Pige kan ikke bringe ham 
den endelige Sejer. Margarete er i sin følelses- 
rige Sjælfuldhed ligesaa positiv, som han er 
negativ, og al den Ulykke, Mefistofeles bringer 
over hendes Hoved, gjør hende gjennem Sorg 
og Elendighed kun stærkere i den endelige 
Kamp. Hvilke Kræfter, der kunne ligge gjemte 
i en Kvindesjæl, uudviklede kun ventende paa 
at tages i Brug, aner den fornægtende og spot- 
tende Djævel ikke; hvor skulde han, som er 
sammensat af ironisk Reflektion og Dyriskhed, 
kunne gjennemskue en umiddelbar og from 

Kvindenatur? Til et vist Punkt gjennemskuer 

12 

han hende saa ypperligt, at han tror fuldkommen 
at vidti Besked med dette Sind , men det viser 
sig, at der er noget i hendes Sjæl, som han ikke 
har kunnet beregne. 

Overfor Faust er Mefistofeles i de første 
Scener, hvor det gjælder om at nedbryde al Tro 
og Tillid til Forskningens Nytte, overvejende 
alvorlig, om end med et Anstrøg af Ironi. ') Da 
han har begyndt at føre sin Myndling om i 
Verden, bliver det ironiske mere fremtrædende. 
Han søger hele Tiden at være Faust overlegen 
og har en spottende Bemærkning paa rede 
Haand, hvergang den anden lader sig henrive 
af sin Følelse. — En katteagtig Smidighed, et 
dyrisk Behag ved det platte er nøje forbundet 
med hans dybe Foragt for alt, hvad der er til 
paa Jorden. Dog vogter han sig vel for at miste 
sin ironiske Overlegenhed ved disse dyriske 
Lyster. Da Faust i Hexekjøkkenet er Vidne til 



') Den FoTskjel, som Weisse (ovenanførte Skrift pag. 
121) vil gjere paa Mefistofelesskikkelsen i det oprindelige 
Fragment (fra 1790) og i de senere, .tilføjede Partier, 
kan jeg ikke billige. At Mefistofeles i de første Sam- 
taler med Faust optræder alvorligere og mere som 
Aand end senere, har sin naturlige Forklaring i den 
givne Situation. Og mon han ikke i Bloksbjergsceneme 
og i Slutningspartiet , der ogsaa ere tildigtede senere, 
ganske er i Harmoni med sin øvrige Optræden? Weisses 
udelukkende historiske Synspunkt har. her som andet- 
steds ledet ham vild. — Med større Ret kan det siges, 
at Prologens Mefistofeles maaske ikke ganske 8\arer til 
Dramaets. 

hans Plumphed overfor Hexen , vender Mefisto- 
iféles sig pludselig til ham og siger; 

:>Mein Freund, das lerne wohl verstehn! 

Dies ist die Art, mit Hexen um^ugehn.« 
ved hvilke Ord han pludselig hæver sig højt 
over Hexen og hele hendes Maskepi. 

Mefistofeles bliver kun sjeldent vred, men 
er dog igrunden altid opfyldt af Had og For- 
bitrelse, han skjuler det under en vis spøgefuld 
Maske, men inderst inde er han alvorlig, og 
netop den uudslukkelige Vrede mod det hele 
gjør, at han kun sjeldent kommer i Affekt over 
det enkelte. 

Naar han i det ene af de indledende For- 
spil ^) er kaldet »der Schalk« , da er dette Ud- 
tryk næppe fuldt betegnende , thi en Skælm — 
eller hvad man ellers vil gjengive dette Udtryk 
ved — har noget, om end nok saa lidt, god- 
modigt ved sig, men Mefistofeleis besidder absolut 
intet heraf. ' Han er ikke i fjerneste Forstand 
Humorist, men i allerhøjeste Grad Ironiker. Saa 
har Margarete karakteriseret ham langt mere 
træffende i Katekisationsscenen , hvor hun be- 
skriver Faust den Modbydelighed og Frygt, 
hans Ledsager indgyder hende, og siger, at naar 
han træder ind af Døren 

»Sieht er immer so spottisch drein. 
Und halb ergrimmt;« 
Dér have vi netop den rette Betegnelse. Spot« 



^) Prolog im Himmel. 

12* 

og Vrede, det er de Elementer, som opløftede i 
højeste Potens danne en Mefistofeles. ^) 

Han er vittig og behændig, ond og skarp- 
sindig, han "finder Menneskene latterlige i deres 
Kamp for det gode, men gotter sig derimod ved 
Walpurgisnattens grotcjske Afskyelighed. Kun 
naar det gode optræder mægtigt, har han Re- 
spekt for det, og netop derfor finder han Menne- 
skene komiske, thi deres Arbejden paa det gode 
fremtræder i Reglen saa stærkt blandet med 
Svaghed. — Mefistofeles har et ypperligt Kjend- 
skab til den menneskelige Naturs Vrangside og 
mener derfor at kjende Mennesket tilbunds, men 
netop deri ligger, som berørt, hans psykologiske 
Begrænsning. 

Han kjender den usynlige Tilværelses uhyre 
Overlegenhed over den jordiske, derfor ler han 
af de jordbundne Skabningers Forsøg paa at 
gribe det hinsidige, han ler deraf, og hans Latter 
er ond.. Da Skolaren, som han i Faust's Kappe 
har givet en forvirrende Oversigt over de for- 
skjellige Facultetsstudier , til Slutningen beder 
ham skri.ve nogle Ord i sin Stambog, skriver 
den spodske Djævel Slangens Ord fra iste 
Mosebog 
»Eritis sicut deus, scientes bonum et malum,« 



^) Naar Weisse (pag 156) kalder „die Genialitåt der 
Ironie" for Grundtrækket i Mefistofeles Karakter, da er 
dette Udtryk i sig selv ypperligt, men Vreden, den 
skjulte Alvorlighed, hører ligesaa fuldt med til den hele 
Meåstonatur. 

og da Studenten ærbødig har fjernet sig, led- 
sager Mefistofeles hans Bortgang med følgende 
mærkelige Ord: 
»Folg' nur dem alten Spruch, und meiner Muhme, 

der Schlange, 
Dir wird gewiss einmal bei deiner Gottåhnlich- 

keit bange .k 

Det er udlagt: Du aner ikke min Ven, 
hvilket Ansvar det fører med sig at have saa- 
danne Prætensioner, men Du lærer det nok 
engang. 

Det forekommer, som sagt, Mefistofeles ret 
pudsigt at iagttage en ung Piges Sjæleliv og 
føre det ind paa et galt Spor. At forvirre en 
ung Skolar, at tage nogle overmodige Studenter 
ved Næsen er ogsaa meget forfriskende, og at 
bestyrke den lærde Doktor Faust i hans tung- 
sindige Mistillid til den menneskelige Viden, at 
nedbryde de ideale Kræfter i ham, at slæbe 
ham »durch flache Unbedeutendheit«, *) det er et 
Arbejde, som det nok er værd at spendere endel 
Tid og Kraft paa. Ved sin Evne til at sætte 
sig ind i Menneskenes Tankegang — idetmindste 
indtil et vist Punkt — bliver Mefistofeles en 
Mester i Overtalelse. I Skovscenen, hvor det er 
ham magtpaaliggende at rive Faust ud af det 
tilbagetrukne Liv og den stille Naturbetragtning 
for atter at føre ham til Margarete, udfolder han 
denne Evne baade ved sin Spot over Faust's 



*) 2deii Akt, 2den Scene (efter den ovenfor angivne 
Inddeling). 

Naturglæde og ved sin mageløse Skildring af 
den ventende Margaretes Sjælstilstand. Denne 
Beskrivelse er et Mesterstykke i Henseende til 
tydelig Illustreren og udmærket klogt anvendt 
efter Øjeblikkets Fordring. — Mefistofeles er i 
Følge sin djævelske Natur en Modstander af 
Verdens Skaber og Styrer, men han er ikke en 
Oprører af samme Art som Eyrans Lucifer, 
Mefistofeles modvirker Skaberen mere i det 
smaa, han trodser ham ikke. med titanisk Mod, 
han er ikke bedrøvet som Morgenstjernens stolte 
Søn, men snarere blaseret, for saa vidt somi hans 
dybe Had mod det gode tillader ham at være 
det. Ved tusinde smaa Kunstgreb søger han at 
forstyrre Verdensstyrelsens Plan, men véd dog 
godt, lige saa godt som Lucifer, at han kæmper 
med sin Overmand. Han lever kun i at ned- 
bryde og er for negativ til at bygge noget op. 
Han hader Lyset, men véd dog tilfulde, at dets 
Straalekraft er uovervindelig. Alligevel glæder 
Mefistofeles sig ved hver lille Skygge, som han 
formaar at stille ivejen for det, i det han trøster 
sig over Tabet af den endelige Sejer ved de 
mangle partielle og tilsyneladende Sejre, han kan 
vinde. Det hele er i Grunden en fortvivlet 
Kamp — det véd han, men finder, at der under 
disse Omstændigheder dog er nogen Vederkvæ- 
gelse i at kunne give den Almægtige lidt at 
bestille ved sin Modstand, og i at narre de 
taabelige Mennesker. 

Saaledes er efter sine Hovedtræk Goethes 
Mefistofeles. Der hører Genialitet til at undfange 

en saadan Skikkelse, der vel at mærke ikke 
kan stykkes sammen ved Iagttagelser, men maa 
fødes ud af et Totalsyn, ^) og der hører en stor 
Digters formdannende Evne til at udføre den 
saa tydeligt, saa konsekvent i alle Enkeltheder, 
som det her er gjort. Det er ikke mange Dig- 
tere, der have saadant Arbejde at fremvise. *) — 
Og overfor denne overnaturlige Spotter har 
Goethe saa stillet Mar^^are^es dejlige Skikkelse. 

Den eneste af Goethes øvrige Kvindeper- 
soner, der i sjælelig Skjønhed kommer hende 
nær, er Iphigenie, og hun er dog saa uhyre for- 
skjellig fra hin. Thi dér hvor Margarete er 



*) At Goethes Ungdomsven Merck vistnok har staaet 
Model ved den første Udarhejdelse af Skikkelsen, op- 
hæver ikke det ovenfor sagte, thi hverken Merck eller 
noget, andet Menneske har været en Mefistofeles. Fi- 
garen i al sin helstøhte Genialitet er skabt, som Rafael 
af en italiensk Model har skabt den sixtinske Madonna. 

') Ganske pudsigt er det at se den Ulejlighed, de 
Portolkere, der ikke ville tage Digtningen paa Ordet og 
opfatte Mefistofeles som et virkeligt, overnaturligt Væsen, 
have med åt bmforklare og udrationalisere ham. Saa^ 
ledes Duritzer og Hillebrand, hvilken sidste indrømmer, 
at Mefistofeles ikke betyder men er det Onde „allein er 
ist es nicht fur sich, sondem nur in Beziehung auf den 
Menschen, er ist die m den Menschen selbst sich erzeugende 
tmd fortbewegende Negation des Guten o. s. v.^ Ud fra 
et lignende Standpunkt opfatter Diintz er Scenen i J^den 
Del, hvor Mefistofeles fremmaner Helvedsaanderne, som 
Ironisering fra Goethes Side over det naive Folkesagn (!). 
At Mefistofeles vilde more sig kosteligt over disse For- 
søg paa at omsætte ham i Begreber, kan næppe be- 
tvivles. 



1 84 



skjønnest og størst, det er ikke paa hint første, 
primitive Standpunkt, hvor hun i sin Uskyld 
kunde have visse — om end meget svage — 
Overensstemmelser med Iphigenie. Hun er ganske 
vist paa dette Standpunkt fuld af Ynde og til- 
talende Naivitet, men vil man se Margarete i 
hendes ædleste Skikkelse, da maa man besøge 
hende i Fængslet, hvor hun som en domfældt 
Kvinde viser sig baade Faust og Mefistofeles 
overlegen, trods Dødsangst og Nedbrudthed af- 
viser enhver Fristelse til at flygte fra sin Straf. 

Netop ved Metamorfosen fra naiv Uskyldig- 
hed gjennem Fornedrelse til gjenerhvervet Idea- 
litet vinder hendes Person sin højeste Skjønhed. 
Overgangen fra medfødt Renhed til dyrekjøbt 
Sjælshøjhed er Margareteskikkelsens Poesi. Men 
denne Aandsbevægelse er Iphigenie fuldstændig 
fremmed. 

Var Margarete blevet staaende paa sit første 
Stadium, vilde hun ikke have været mere end 
en jævn, borgerlig lille Pige. Var det lykkedes 
Mefistofeles ikke alene at faa hende til at falde, 
men til at forblive i Faldet, vilde hun kun være 
et Billede paa et ødelagt Menneske, men just 
dette, at hun med Tabet af sin hele udvortes 
Lykke, ja med Tabet af sin Forstand og sit Liv, 
kjøber sig den endelige Sejer, gjør hendes Person 
saa dyb og skjøn. Alle tre Stadier ere nødvenr 
dige til at faa den hele Margareteskikkelse frenu 
Hendes oprindelige Barnlighed vinder først gjen- 
nem Ulykken en saadan Styrke, at hun til Slut- 
ningen kan være større end sin Elendighed. 

Det gribende ved Skikkelsen ligger altsaa for- 
trinsvis i Udviklingen^ medens Iphigenie var 
skjøn ved sin Forbliven paa det samme Stand- 
punkt. Det afgjørende Moment hos Margarete 
er Gjenerhvervelsen af den tabte Idealitet, medens 
det hos Iphigenie ligger i Bevarelsen af den med- 
fødte Renhed. Den sidste er stille og afdæmpet 
i sin Følelse, den første kastes ind i de vold- 
somste Sindslidelser. Den ene holder alt urent 
borte fra sig og udfolder en dyb Fasthed og 
Sjælsadel, den anden naar først sin Naturs 
højeste Udvikling gjennem Nederlag og Be- 
skæmmelse. 

Iphigenie er Margarete uendeligt overlegen 
paa dennes første Standpunkt, hun vilde med 
Rædsel betragte den andens dybe Fald, men 
paa det tredie Stadium vilde vistnok Margarete 
have noget at fortælle, som den pletfri Iphigenie 
kunde lære meget af. 

Det ydre og indre Liv har fra først af 
været meget begrænset hos Gretchen. Hun har 
lært at arbejde og at passe sin Gjeming akkurat. 
Hendes Vej er gaaet fra Hjemmet til Kirken og 
fra Kirken til Hjemmet. Lidt Selvretfærdighed 
har indsneget sig i hendes unge Sjæl, thi den 
uprøvede Fromhed dømmer let andre strengt.-*) 
Den ene Dag er gaaet stille hen som den anden, 
og det tilvante har været hende kjært. 

Hvad tænker en saadan lille Pige paa, der 

^) Se den lille Monolog efler Brøndscenen: 

„Wie konnt* ich sonst so tapfer schmålen o. s. v.^ 

er holdt til Tarvelighed og Arbejde? Hun 
tænker vel ikke meget, thi hendes Aandskræfter 
ere endnu ikke for Alvor tagne i Brug. Hvad 
hun skal blive til, er endnu gjemt i Fremtidens 
Skjød. Tanken kan ikke løfte sig højt, Hjærtet 
kan ikke banke stærkt, thi alle Indtrykkene 
udefra ere rolige og smaa, alt er begrænset og 
tilvant. 

Saa venter et saadant Hiærte i stille Sund- 
hed, iagttagende de smaa Nuancer i Forholdene 
rundt omkring, uden Fordring til Livet, kun 
maaske med et lille svagt Haab inderst inde 
om, at der engang vil ske noget,, men ftdd- 
kommen beredt til at fortsætte dette stille Liv, 
saa længe det skal være. 

Men en Dag , da Margarete som sædvanlig 
har været i Kirke og er paa Vejen hjemad, 
møder hun en Mand, som har den Dristighed at 
tilbyde hende sin Arm og sit Følgeskab. Hun 
afviser naturligvis denne Tilnærmelse, thi for en 
ung Grretchen staa alle fremmede Mænd som 
noget faretruende, noget man vel maa vogte sig 
for. Han har imidlertid gjort et betydeligt Ind- 
tryk paa. hende, og hjemme i sit Kammer tænker 
Gretchen paa, hvem det dog kan have været 
Om Aftenen finder hun til sin store Forbavselse 
et Skrin med Smykker i sit Værelse. Hun 
pynter sig for Spøg med den uvante Pragt foran 
Spejlet og kan ikke begribe, fra hvem den 
kommer. 

Men da hendes Moder ser Juvelskrinet, 
bliver hun urolig over den hemmelighedsfulde 

Gave, raadfører sig med en Præst, om hvad hun 
skal gjøre dermed, og Præsten formaar hende 
til at skjænke Skatten til Kirken trods Marga- 
retes Uvilje derved. 

Nogen Tid efter finder Gretchen paa ny en 
Kasse med Smykker i sit Værelse. Hvad kan 
dog dette betyde? Der begynder sandelig at 
ske noget. 

Hun gaar hen til en Nabokone med Smyk- 
kerne, thi den Maade, hvorpaa hendes Moder 
har disponeret over de første Juveler, falder ikke 
rigtig i Gretchens Smag, og hun betror sig til 
Fru Marthe om denne sælsomme Hændelse. *) 

Men dér træffer hun sammen med saadan 
et forunderligt Menneske, en Rejsende, der 
bringer Marthe Underretning om hendes Mands 
Død. Og denne Fremmede lader til at finde 
Gretchen meget smuk, ja behandler hende med 
en udsøgt Høflighed, der ikke undlader at gjøre 
sin Virkning péui hendes uerfarne Sind. Manden 
aftaler med Fru Marthe at komme igjen samme 
Aften og bringe en Rejsefælle med sig. Han 
indbyder Margarete til at gjøre dennes Bekjendt- 
skab: hans Ven er en vidtberejst Mand, der 
altid viser sig forekommende mod Damerne. — 
Og Gretchen kommer til Marthes Have om 
Aftenen, finder dér den Herre, som fomylig til- 
talte hende paa Gaden, bliver ganske betaget af 



^) At Margarete her handler bag sin Moders Ryg 
hævner sig frygteligt paa hende. Sammenlign Duntzer 
Xn pag 111. 

Kjærlighed til ham og er fra den Stund ikke 
længer den samme som før. 

Hvem den Elskede er, véd him ikke. Hun 
véd kun, at han er hende saa uhyre overlegen 
i Forstand og Kundskab, og at hun elsker ham 
over al Maade. Den tidligere naive Ro i Sindet 
er ombyttet med en Uro, der paa engang er 
sød og smertelig. Kun ham tænker hun paa, 
kun ham længes hun efter. — Denne Sindsfor- 
andring er stor. 

Men hvor forhadt bliver ikke efterhaanden hans 
Ledsager for hende! Denne underlige Mand, 
der baade ser saa spodsk og saa vred ud. Det 
isner hende ind i Sjælen, hvergang han er til- 
stede, det vilde være hende umuligt at bede i 
hans Nærværelse. Hvem han er, véd* hun ikke. 
Hun véd kun, at han er hende saa uhyre imod 
og gjør hende bange. Hun føler, at han er 
noget usædvanligt, men tillige vistnok noget 
usædvanlig ondt. Og intet Under, at Margarete 
tænker saaledes, thi den Udvikling, hun gaar 
igjennem i Kjærlighedens Skole, skærper Blikket 
for de forskjellige Livsmagter. ' Djævelen er ved 
at trække Nættet sammen om hende, og hun 
skjælver. 

Da Margarete har hengivet sig til Faust, 
bryder Ulykken Slag i Slag løs over hendes 
Hoved : Moderens Død, Broderens Drab og For- 
bandelse af hende og endelig Faust's Flugt fra 
Byen. Skam og Vanære, Anger og Fortvivlelse 
drive hende bort fra Hjemmet, ud blandt Frem- 
mede, hvor hun maa betle om Brødet. 

Denne voldsomme Forandring- af alle hendes 
Forhold berøver tilsidst Gretchen Forstanden. 

Og dette er højst forklarligt, thi Omvex- 
lingen fra et stille, indsnævret Liv i Uerfarenhed 
og barnlige Tanker til disse rystende Sjæls- 
lidelser er uhyre stor. Hun, der var sit Hjems 
Stolthed, har paa én og samme Tid mistet Slægt, 
Ære og Hjem, og han, for hvis Skyld hun har 
sat alt andet tilside, har forladt hende. — Da 
Margarete føder sit Barn, dræber hun det og er 
derved kommet til det yderste Punkt af sin 
Fornedrelse, bliver fængslet og dømt til at have 
sit Liv forbrudt. 

Hvis man et Øjeblik vil stille den pletfri, 
lidt selvretfærdige, men naive Pige, som hin Dag 
havde det skjæbnesvangre Møde med den frem- 
mede Herre paa Vejen fra Kirken, sammen med 
denne domfældte Synderinde, da vil man forstaa, 
hvor meget der maa være sket, hvilken Sum af 
Lidelser der er gjennemlevet , inden det kunde 
komme seiavidt. 

Men gjennem alle disse Nederlag er den 
endelige Sejer i al Stilhed blevet forberedt. Thi 
hvad Mefistofeles egentlig sigter paa, det er ikke 
at tilføje Margarete denne eller hin Ulykke, men 
at ødelægge og fordærve hendes hele Person, 
hendes inderste Væsen. ^) Hvis dette ikke lykkes 
ham, bliver Resultatet dog et Nederlag for den 



*) „Er will mich!" udraaber Margarete, da Mefisto- 
feles viser sig i Fængslet. — Denoe Accusatiy siger 
meget. 



kloge Djævel. Og saaledes gaar det virkelig. 
I den herlige Fængselsscene , hvor hun afslaar 
at flygte med Faust, viser det sig, at Mefisto- 
feles ikke har formaaet at ødelægge hendes 
Sjæl. Han har ikke betænkt, at samtidig med 
at hun mistede det ene efter det andet af ydre 
Goder, udviklede hendes Sjæl sig fra Barnlighed 
til prøvet Styrke, og de Spirer, som fra først 
af have været gjemte i hendes Sind, have inde- 
holdt langt større Kræfter, end Mefistofeles for- 
modede. Han har derfor ikke frygtet for at be- 
rige hende med Erfaring uden at ane, at denne 
vilde styrke og ikke knuse hende. 

Men i Fængslet erfarer Mefistofeles, at den 
angrende Margarete er stærkere end den uskyl- 
dige. Han har trukket hende gjennem Snavset 
og ment, at hun selv skulde blive til Smuds, 
men af den faldne Gretchens nedbrudte Skik- 
kelse hæver den Margarete sig op, der i sin 
Pathos er al hans Intelligens overlegen. 

Hun gjennemskuer i sidste Øjeblik Mefisto- 
feles og forstsuir, hvem han er, men med det 
samme er hun ogsaa udenfor hans Indflydelse, 
kun i Forklædning har det onde. haft Magt over 
hende. 

Da Margarete med det forfærdet- ophøjede 
Udraab »Gericht Gottes! Dir had* ich mich Hier- 
geben!^ bryder Broen at mellem Faust og sig, 
er hun en ganske anden end den naive lille 
Pige, som lod sig lokke til Marthes Have, hun 
er gjennem sin Forfærdelse blevet stor. 

Mefistofeles har mishandlet hende saaledes, 

at han nu ikke kan tilføje hende mere ondt, og 
naar han ikke har kunnet faa Margaretes Følelse 
ødelagt, hjælper det ham kun lidt, at hendes 
Hoved er blevet fortumlet, — hos Margarete er 
Hjærtet det centrale. Det ubevidste Sjæleliv, 
den naive Følelses Kræfter fejre i hendes Person 
en uhyre Triumf over al hans kolde Kløgt. 
Hans Psykologis Mangel : Fejlsynet paa de gode 
Kræfter i Mennesket, vrister ham tilsidst Byttet 
af Hænderne. Da Margarete kommer paa det 
Punkt, at hun /orsfaar Djævelen, slaar hendes 
Følelse over i Intelligens, og saa er der for 
Mefistofeles intet andet at gjøre end at flygte 
med Faust. 

Men Vejen fra Barndomslivet i Moderens 
Stue til hin Kamp den sidste Nat i Fængslet 
har for Margarete været frygtelig at gjennem- 
vandre. 

Mødet med Faust har været det afgjørende 
Vendepunkt i hendes Liv, der har bragt hende 
ind i den smertefulde Udvikling, som skulde 
give hendes Sj.æl dens største Kraft. 

Betragtningen af Margaretes Person frem- 
bringer et rystende, men først og fremmest dog 
et ophøjet Indtryk, fuldført som den er af en 
Mester, der stod paa Højden af sin Kunst: ^) 



^) Den fine Bemærkning, som Weisse (pag 142 f ) 
gjer, at Goethes Kvindeskikkelser i hans Ungdomsværker 
væsentlig ere naive, men senere, i Analogi med Digte- 
rens personlige Livsud vikling, hæve sig til Storhed i 
Selvbevidstheden, kanne vi ogsaa anvende paa Gretchens 

Ved de tre Hovedfigurer og ved de ind- 
skudte Sceners Genialitet er første Del af Faust 
blevet et Værk af allerhøjeste Rang. Kun den 
nøjeste Forening af gjennemtrængende Forstand 
og dyb Phantasi har kunnet frembringe et saa- 
dant Arbejde, der i en fragmentarisk Komposi- 
tion byder os det ene mesterlige Billede efter 
det andet. 

Det er et Værk, som atter og atter maa 
studeres for ret at forstaas, et Værk, der voxer 
lor ens Øjne, jo mere man beskjæftiger sig der- 
med, og som egentlig ikke gaar ind under nogen 
æsthetisk Kategori, fordi det danner sin egen. 

Det er Frugten af en eminent Digterbegavelses 



Skikkelse, thi Fængselsscenen, der skildrer hendes tredie 
Stadium, er, saa vidt man véd, digtet i Goethes fnld- 
modne Mandomsaar, hvorimod de øvrige Margarete- 
scener skrive sig fra Digterens Ungdom. Weisse drager 
for Gretchens Vedkommende ikke Konsekvensen af sin 
egen Bemærkning. 

Naar Biskop Martinsen i sin Ethik (Den almindelige 
Del. Afsnittet om Optimisme og Pessimisme pag 229) 
bemærker, „at Menneskelivet kjender langt højere Har- 
monier end Goethes, just fordi det kjender langt dybere 
Dissonanser, end Goethe har villet erkjende," forekommer 
det mig, at den højtærede Forfatter glemmer Margarete- 
skikkelsen, som han, mærkeligt nok, slet ikke nævner 
mellem Goethes Figurer. Højere Harmoni end den, der 
fremkommer ved Bevægelsen fra Uskyld gjennem Fald 
til Frelse , kjender Menneskelivet næppe. Margarete 
gaar gjennem Synd til Oprejsning og er derved den af 
alle Goethes Figurer, der mest grunder i den kristelige 
Livsanskuelse. 

successive Udvikling, og man er ved Læsningen 
stundum i Tvivl om, hvor vidt man skal beundre 
Digteren eller Tænkeren mest. 

Ynglingens Længsel, Mandens Erfaring, den 
skarpe og dybe Iagttagelse af Livets forunder- 
lige Spil,i af Kvindehjærtets Udvikling gjennem 
Kjærlighed og Fristelse findes nedlagt heri, 
altid træffende og distinkt i Udtrykket, ofte 
fremført med en betagende Skjønhed. 

Alt efter som Digteren Skridt for Skridt gik 
frem paa sin Livsbane, har han indesluttet i 
dette Værk de skjønneste og dybeste af sine 
Indtryk, og da han, efter Samlivet med den 
ypperste af sme Medbrødre i Apollo, stod paa 
sin Digterbanes Højdepunkt, gav han det den 
Afslutning og Form, som det siden stedse har 
beholdt, og skjænkede den tyske Nation - men 
derigjennem hele den civiliserede Verden — et 
Værk, der hører til Literaturens herligste Skatte. 

IV. 

Med iste Del af Faust var den Part af 
Goethes dramatiske Virksomhed, der har stor 
og blivende Betydning, afsluttet. Af de drama- 
tiske Arbejder, der fulgte eiter den endelige 
Udgivelse af Faust iste Del, mener jeg det kun 
nødvendigt at omtale i^Pandora^^ y>Eptmentdes' 
Erwachen^ og zden Del af Faust ^) 

*) Rent værdiløse Ting som Lystspillet „Dte Wettt^ 
(1818), eller Snurrepiberier som Fortsættelsen af Texten 
til ^dit Zauberflote^ kan med Kette forbigaas. 

13 

»Pandoras, af hvilket kun iste Akt er fuld- 
ført, udkom i sin nuværende Skikkelse t8io, 
men de tidligst fuldendte Partier vare allerede 
offentliggjorte et Par Aar iforvejen. 

Stykket har været Gjenstand for meget for- 
skjellige Udlægninger, og en gjennemført For- 
staaelse af denne Digtnings Allegori kan være 
vanskelig nok, alene af den Grund at I>ramaet 
er forblevet ufuldført, og det efterladte Skema 
over Fortsættelsen i Følge sin Natur ikke kan 
give detaillerede Oplysninger desangaaende. 

Som Stykket foreligger, kan jeg, med al 
Anerkj endelse af mange smukke Enkeltheder, 
ikke tillægge det nogen betydelig Rang mellem 
Goethes Værker. Ganske vist vil kun en gammel 
Mester kunne skrive et saadant Stykke, det er 
indlysende baade af Versenes overlegne Be- 
handling og af det heles fornemme Holdning, 
men synderlig videre end til disse mere udvortes 
Fortrin naar Værket ikke. Figurerne ere abstrakt- 
allegoriske uden nogen fremtrædende Indivi- 
dualitet, og paa den anden Side ikke storslaaede 
nok i deres Allegori til at lade os glemme hin 
Mangel. Det er et hyperidealistisk Arbejde 
uden Kraft og Saft, uden den eminente Over- 
legenhed i Anskuelsen, som alene kan bære et 
saadant oppe. Hvad end Goethe har tænkt sig 
som dette Stykkes Idé, såa er det et talende 
Bevis for, hvor af mattet hans Kunst blev, saa- 
snart han forlod det selvoplevedes Territorium 
og vilde konstruere Digterværker ud af sine 
theoretiske Spekulationer. 

Hans Digterbegavelse var nøje knyttet til, 
hvad hcin levende havde anskuet eller sjæleligt 
gjennemkæmpet , og det var givet ham at for- 
vandle slige Indtryk til Guld mellem sine Hænder. 
Men at tage Stade i Skyerne eller paa Toppen 
af selve Parnas og gjøre Gudernes wSprog for- 
staaeligt for Menneskene, det var ikke hans 
Kald. 

Derfor er der noget saa skyggeagtigt og 
livløst ved Værker som -^Epimenides' Erwachen<^, 
største Parten af "»Faust zden Deh , — tildels 
ogsaa ved -»Pandora^, Selv om Goethe i det 
sidst nævnte Arbejde forstaar at aflokke os 
Arierkjendelse af adskillige Enkeltheders sprog- 
lige og lyriske Skjønhed, selv om vi indrømme, 
at nogle Steder endogsaa kunne kaldes over- 
maade smukke og yndefulde, gjør det hele dog 
intet blivende Indtryk og kan næppe siges at 
have haft nogen Betydning for den tyske Lite- 
ratur. Fragmentets Hovedfigur er Epimetheus, 
der tungsindig drømmer om og længes efter den 
dejlige Pandora, der engang har været hans 
Hustru, men atter har forladt ham og Jorden. 
Som Modbillede til Epimetheus staar Broderen 
Prometheus , der er skildret som den energiske, 
arbejdslystne Titan og Menneskefader. 

Hans Søn Phileros, der mener sig bedraget 
af sin Elskede, Epimetheus' Datter Eptmeleta, vil 
i sit Raseri dræbe denne, men holdes tilbage af 
Prometheus, som derpaa .jager Sønnen i Land- 
flygtighed. 

Phileros styrter sig fortvivlet i Havet, men 

13* 

reddes ved Gudernes Hjælp. Epimeleia, der 
ogsaa har søgt Døden af Sorg over det brudte 
Forhold, frelses ligeledes, og de Elskende forenes 
paa ny. 

Ifølge det efterladte Skema kommer Pan- 
dora tilbage til Jorden og hæver den foryngede 
Epimetheus op med sig, efterat først Guderne 
have skjænket Menneskene en underfuld Gave. 

Den detaillerede Udlægning af Stykkets 
Enkeltheder og Skemaets mange Mærkeligheder 
kan man med Fornøjelse overlade Tyskerne, da 
det sidste frembyder en vid Mark for Hypotheser, 
og den fuldførte Akt næppe vinder synderligt i 
poetisk Værd selv ved den skarpsindigste Ud- 
lægning af. det allegoriske Klædebon, hvori 
Grundtanken er indhyllet. 

-^Epimenides' Erwachen^^ som blev opført 
181 5, er et allegorisk Festspil, der nærmest maa 
opfattes som en Undskyldning fra den aldrende 
Digters Side for hans Holdning overfor den 
tyske Frihedskamp. Hvad der kan indvendes 
mod i>Pandora^ gjælder i endnu højere Grad 
dette Stykke, som i sin allegoriske Bleghed 
ganske vist har nogle smukke Vers at fremvise, 
men i det hele er overmaade virkningsløst og 
langt mere forunderligt end værdifuldt. I i^Pan- 
dora<L findes der dog Spirer til en dramatisk 
Handling, men i %Epimenides' Erwachen^ blive 
vi afspiste med theatralske og allegoriske Ko- 
stumeringer, som dække over et meget magert 
Indhold. 

Den tyske Frihedskamp mod Napoleon danner 

Baggrunden for Allegorien, og den gamle græske 
Digter Epimenides er benyttet som Vehikel for 
Goethes egen Person. ^) 

Fra disse to mindre Arbejder komme vi til 
Betragtningen af Digterens sidste Værk: den 
zden Del af Faust, som først afsluttedes et halvt 
Aarstid før hans Død. 

Man gjør vistnok ikke dette forunderlige 
Arbejde Uret ved at sige, at det som Helhed 
ikke er vellykket, da det for Størstedelen bestaar 
af temmelig matte og taagede Enkeltheder, der 
meget løst forbundne virke i høj Grad trættende 
ved en uforholdsmæssig Vidtløftighed. At enkelte 
Partier ere Mesteren værdige formaar ikke at 
redde den store Masse af uklare og langtrukne 
Enkeltheder fra den Dom, som med Rette maa 
fældes over en digterisk Produktion, der er saa 
uplastisk og nebuløs i sine fleste Scener. Værket 
viser tydeligt, hvorledes en vis Hang til mystisk 
AUegoriseren bemægtigede sig Goethe i hans 
Alderdom, og han har i dette Arbejde behandlet 
baade Æmnet og sit Publikum meget ugenert 
ved at indflette allehaande Hentydninger paa 
bestemte Forhold, der vare traadte ham i Møde, 
uden at lade Sujettets digteriske Gjennemførelse 



*) Bucker ts bidende Distichon: 
„Vomehm war ich schon l&ngst, und beqnem, nan hab' 

ich bequemt mich, 
Anf vomehme Manier anch patriotisch zu sein.^ 
er vistnok for strengt overfor Goethe selv, men rammer 
Stykket. 

være det eneraadende Princip. Jeg skal for 
nærmere at begrunde det her sagte kortelig 
gjennemgaa Værkets vidtløftige Indhold. 

I en Indledningsscene se^ Faust hvilende 
paa en græsklædt Plet omgivet af venlige Alfer, 
der ved deres Sang søge at gjøre hans Søvn 
mild og rolig. Han vaagner ved Solens Opgang 
og begiver sig bort efter i en Monolog at have 
givet sin halv melankolske Stemning Luft, der 
sammenfattes i den sidste Strofes Udsagn »at vi 
kun besidde Livet i en farvet Afglans«. Han 
føler, at den tidligere Stræben efter umiddelbar 
Besiddelse af det højeste var fejlagtig, da Men- 
nesket ikke kan taale en saadan Fylde, lige saa 
lidt som man kan taale at stirre ind i Solen, 
naar den viser sig i sin fulde Glans. ^) Denne 
Betragtning kommer imidlertid i Modstrid med 
Faust's senere Stræben efter at besidde Helena. 
Vi føres derpaa til et middelalderligt Kejserhof 
og erfare gjennem en temmelig langtrukken 
Scene, at der hersker Pengemangel i Landet. 

Mefistofeles antages som Hofnar og giver 
Kejseren det Raad at hjælpe sig ud af Manglen 
ved at erklære alt Guld og alle Kostbarbeder, 
som ligge gjemte i Rigets Jord, for sin Ejendom, 
et Raad Kejseren senere følger og udsteder 
Papirspenge paa disse Værdier. Den svage og 
forlystelsessyge Kejser søger derpaa Adspredelse 
i en stor Hofmaskerade, der med sine Masser af 
Figurer og Optog meget vidtløftigt beskrives. 



^) Sammenlign Weisae ovenanførte Skrift pag 1G5 t. 

Hvad Goethe har tænkt sig eller ikke tænkt sig* 
ved disse allegoriske Figurer, eller hvad der 
muligvis ligger i disse af højere, mystisk Betyd- 
ning , har i æsthetisk Henseende endelig ikke 
saa overmaade meget at sige, thi den Allegori, 
der ikke aabenbarer sit Indhold let og utvungent, 
hører ikke Poesien til, den være nok saa dyb- 
sindig. At Faust skjuler sig bag den optrædende 
Plutos Maske, have vi Goethes egne Ord for, og 
at Mefistofeles fremtræder som »Der Geiz« giver 
sig af Sammenhængen, men forøvrigt er det 
kun lidet lønnende at opholde sig ved denne 
allegoriske Misbrug a-f Poesien. *) Ved Maske- 
radens Slutning præstere Mefistofeles og Faust 
et pyroteknisk Skuespil, der indhyller Kejseren 
og Hoffet i Flammer, men efter den første For- 
færdelse viser sig kun at være et magisk Kunst- 
værk. 

Den næste Morgen blive vi, efter en Scene 
der skildrer de udstedte Papirspenges mirakuløse 
Virkning, Vidne til en Samtale mellem Mefisto- 
feles og Faust. Denne sidste, der ved Hoffet 
optræder som Magier, har lovet Kejseren at 
fremmane Paris og Helena, hvortil han nji fordrer 
Mefistos Hjælp. Efter nogle Indvendinger gaar 
Mefistofeles ind derpaa og meddeler Faust, at 



^) Dem, der ønske at anstille Skarpsindighedsøvelser 
over slige Æmner, henviser jeg til Diintzers indgaaende 
Exegese af disse og følgende Scener (XIII Bd.) Ogsaa 
Weisse har anvendt megen Eftertanke paa at tyde denne 
anden Dels Gaader (ovenanferte Skrift III). 

han til den Ende maa begive sig til »die Mutter«, 
nogle hemmelighedsfulde Væsner, der trone i 
uhyre Ensomhed. Faust vover Forsøget og 
synker i Jorden udrustet med en temmelig ube- 
gribelig Nøgle, som han skal bruge paa denne 
Expedition. ^) 

Disse Mødre ere Væsner, for hvis Blik al 
Skabningens Idéer svæve, og Faust's Gang til 
dem betegner maaske hans Selvfordybelse i 
Skjønhedens (Helenas) Idé. -) Saa samles Hoffet 
for at se paa det lovede Skuespil, men da 
Helenas Skikkelse virkelig viser sig, bliver Faust, 
der i hende mener at se Indbegrebet af alt 
skjønt, saa betaget af Synet, at han vil gribe 
fat i hende. Billedet forsvinder, en stor Explo- 
sion finder Sted, og Faust bæres bevidstløs bort 
af Mefistofeles. Hermed slutter iste Akt. '*) 

I den næste føres vi først til Faust's gamle 



*) Plutareh omtaler et Sted nogle Gudinder, der 
kaldes „Medrene^S som viste sig ved den lille Stad 
Engyon paa Sicilien. 

') Se Diintzer XIII pag 49. Sammenlign Weisse pag 
191 f. ^ 

^) En sindrig Fortolkning af denne Fremmanelses- 
scene, som ad privat Yej er kommet mig i Hænde, hævder, 
at der heri er sigtet til den fichteske Idealisme, i Felge 
hvilken alt objectivt er tilstede i ,jeget" selv. I Følge 
en saadan Idealisme maa jeget kanne fremmane alt af 
sin egen Bevidsthed, om det saa var selve den skjenne 
Helena. At Skikkelsen forsvinder sknlde i Følge denne 
Fortolkning vise Goethes Ironi over Fichtes Forflyg- 
tigelse af Objectiviteten. Jeg lader denne Fortolkning 
staa ved sit Værd. 

Studereværelse, hvor Mefistofeles har bragt den 
bevidstløse hen. Efter en Scene mellem Mefisto 
og Skolaren fra iste Del, der nu er blevet en 
stortalende philosophisk (fichtesk) Baccalaureus, 
komme vi til Wagners Laboratorium og træffe 
ham ivrigt beskjæftiget med at frembringe et 
Menneske ad chemisk Vej. Mefistofeles spotter 
herover, men Forsøget lykkes virkelig for saa 
vidt, som der ud af de chemiske Sammensæt- 
ninger fremkommer et Slags menneskeligt Væsen, 
som imidlertid forbliver indesluttet i en Glas- 
phiole. ^) Dette Væsen er Homunculus. Til vor 
store Forundring paatager denne Skabning sig 
at føre Faust, der ligger i mythologiske Drømme, 
til den klassiske W^alpurgisnat , som holdes paa 
Pharsalussletten. Derhen gaar nu Farten, medens 
Wagner med Bekymring ser sit Produkt svæve 
bort. 

Paa Pharsalussletten vaagner Faust. Hans 
første Ord er »Wo ist sie?« nemlig Helena. Og 
nu styrtes vi ind i et Virvar af Sphinxer, Griffe, 
Myrer , Nymfer , Sirener o. s. v. , der hverken er 
lysteligt at se til eller godt at faa Forstand af. 
Faust henvises af Sphinxeme til Chiron, træffer 
omsider denne og føres paa Kentaurens Ryg til 
Præstinden Manto, der lover at bringe ham til 
Persephone, hvor der jo er en vis Udsigt til at 



*) Man kan tænke sig., at det er Mefistofeles, der 
skaffer ham ind i Phiolen. Den sovende Faust's Nær- 
værelse har, som Weisse bemærker, maaske ogsaa Ind- 
flydelse paa dette mærkelige Væsens Tilblivelse. 



202 



træffe Helena. Imidlertid præsenteres der os en 
broget Blanding af forunderlige Væsner, som 
allesammen tale i formelt fortræffelige Vers: 
Seismos og Pygmæer, Gnomer og Ibykus' Traner, 
Lamier og Empuser, Anaxagoras, Thales o. a., 
foruden de førnævnte. 

Striden mellem den neptunistiske og vulkani- 
stiske Jorddannelsestheori symboliseres og afgjøres 
til Fordel for den første (eftersom Goethe selv 
var Neptunist). ') 

Mellem alt dette stolprer Mefistofeles omkring, 
men føler sig ikke hjemme i det antike Hexe- 
væsen og er tenunelig mat i sine Bemærkninger. 
Han træffer tilsidst paa Phorkyaderne og laaner 
den enes Skikkelse. 

Vi erfare, at Nereus samme Nat skal have 
den Glæde at se sin Datter Gaiatea ved det 
ægæiske Hav, og derhen føres vi sluttelig. 
Homunculus, der længes efter at befries fra sin 
Glasskaal, efter at vinde Skikkelse (»zu entstehn^), 
faar afProteus detRaad at slutte sig til Gaiateas 
Tog, og idet denne Gudinde drager forbi i et 
pragtfuldt Optog af Nereider, Tritoner, Telchiner 
o. s. V. , svæver Homunculus efter hende, oplyser 
med stærke Flammer sin Glasphiole , og den 
brister mod Gudindens Vogn. Hermed slutter 
Akten, og man ønsker sandelig ikke mere af 



*) Duntzer gjør opmærksom paa, at vi først træffe 
de raaere Anskuelsesformer fra den gamle Mythologi 
(Sphinxer, Griffe o. s. v.), men arbejde os til Slutningen 
frem til Gaiatea, den skjønne Havgudinde. 



203 



samme Slags. I denne Akt kulminerer Værkets 
nebuløse Forvirring, der somme Steder næsten 
grænser til det parodiske. Selv om man kan 
underlægge HomunculusV Drift mod Havets 
Datter en eller anden fornuftig Tanke, ') bliver 
dog Billedet: den i Phiolen svævende Skabning, 
hvis Beholder gaar itu niod Gaiateas Vogn, lige 
atroct og forunderligt. 

At Versene i de talløse Kor og Vexelsange 
ere ypperligt formede, er alt bemærket, at hist 
og her et virkelig gyldent Ord findes, skal heller 
ikke nægtes, og lige saa lidt, at Scenen mellem 
Chiron, Man to og Faust er mere plastisk i sin 
Phantasi end det øvrige, men den store Masse 
af forvirrede og matte Billeder i denne klassiske 
Walpurgisnat virker dog i høj Grad trættende 
paa Læseren. Hvad der fremføres, er saa for- 
underligt, at et Referat næsten faar Udseende 
af en Parodi, selv om dette ikke har været 
Hens^ten, og Stoffet er saa lidt poetiseret, at 
man næsten ikke kan tilegne sig det uden 
Kommentar. Sammenligner man denne Wal- 
purgisnat med den tilsvarende i iste Del, er 
Forskjellen iøjnefaldende. Thi skjønt hele Skild- 
ringen ogsaa dér er phantastisk, er den dog 
anderledes samlet og anskuelig. Og i Bloks- 
bjergscenerne tabe vi ikke Faust af Syne (und- 



^) Dimteer opfatter ham som et Symbol paa Faust's 
Stræben efter den ideale Skjenhed. Naar en Stræben 
har naaet sit Maal, ophører den, ligesom Homunculns 
opløser sig. 

tagen i det indskudte Intermezzo). Han og 
Mefistofeles ere Midtpunktet i Skildringen, medens 
i den pharsaliske Spøgelseverden den første 
næsten helt forsvinder, og den andens Skikkelse 
afbleges i de fremmede Tryllerier. Hvad er 
overhovedet en Mefistoteles, der føler sig usikker 
og ukyndig mellem Koglerier?! ^ I det hele 
have vi i de to første Akter kun lidt at gjøre 
med Faust. Han optræder momentvis, men det 
skulde dog nærmest være for hans Skyld, at det 
hele Apparat var sat i Bevægelse. 

Dog Ulykken er netop den, at Goethe har 
benyttet disse to Akter (og tildels den 4de med) 
til som i en Pose at nedlægge allehaande Ting, 
der ere Æmnet uvedkommende. Og havde saa 
endda disse Enkeltheder blot været af lidt større 
poetisk Værdi! 

Jeg nægter ikke, at Partierne af denne 
Walpurgisnat have en allegorisk Betydning, som 
mere eller mindre heldigt kan paavises af For- 
tolkerne, men en Fremstilling, der med møjsom- 
melig Skarpsindighed maa udlægges for at be- 
gribes, er eo ipso udigterisk. 

Ovenpaa hvad man har maattet udstaa, er 
der en ikke ringe Vederkvægelse ved at komme 



*) Weisses Mening, at det væsentlig skulde være 
Mefistofeles, der havde de klassiske Spøgelser tilbedste, 
og at hans Tale omUbekjeDdtskab med denne Spøgelse- 
verden bør opfattes som Ironi, kan jeg ikke finde be- 
grundet i Texten. Det Bevis Weisse fører for sin Paa- 
stand er meget svagt (anførte Skrift pag 217 Anm.)> 

til 2idie Akt, som i sin første Halvdel er holdt i 
antik -tragisk Stil og i disse Partier fuld af 
værdig Skjønhed (den blev udgivet særskilt 1827). 

Vi træffe Helena, der er hjemført fra Troia, 
foran Menelaus' Borg i Sparta omgivet af sine 
Terner. Hun har faaet Befaling af Menelaus 
til at forberede et Hjemkomstoffer, han selv med 
sine Folk er endnu ikke kommet fra Skibene. 
Helena er imidlertid noget urolig over denne 
Befaling, thi hun frygter, at Menelaus vil lade 
hende undgjælde for, hvad hun har forbrudt 
imod ham. I Borgen træffer hun en hæslig 
gammel Kvinde i en Phorkyades Skikkelse, og 
denne forfærder baade Dronningen og Ternerne 
ved at fortælle, at det virkelig er Menelaus' 
Hensigt at offre Helena og dræbe Pigerne. Men 
der er én Udvej til Frelse, siger den gamle 
Kvinde : I en Bjergdal mod Nord har et fremmed 
Folk nedsat sig. Det beherskes af en prægtig 
Helt og bebor en uindtagelig Borg. Derhen 
kunne de flygte. Da Menelaus' Horn høres i 
det fjerne, beslutter Helena sig til at følge dette 
Raad. Phorkyas hyller dem i Taager og fører 
Skaren gjennem disse til den store Borg. Dér 
modtages de ærbødigt af de gotiske Krigere og 
af deres Fyrste — Faust. 

Med den højeste Glæde modtager han den 
dejlige Fyrstinde, og hun er ikke mindre betaget 
af Helten. Al Fare er forbi, thi den vældige 
Krigerskare, der lyder Faust som Hersker, kan 
let faa Bugt ' baade med Menelaus ^Dg al anden 
græsk Magt, og Faust fejrer sit Bryllup med 



\ 

Grækerdronningen efter at have uddelt Landet 
i Lehn til sine forskjellige Høvdinger. Faust' 
og Helenas Søn Euphorion (den romantiske Poesi, 
Byron) skildres som en modig, dumdristig Dreng, 
skjøn og munter, men i sin ubesindige Dristighed 
finder han intet Maal for højt. Han vil bort fra 
Hjemmet og dets Omgivelser, han vil søge Kamp 
og Æventyr. Men da han trodser alle Skranker 
og betror sig til Luften for at flyve bort, styrter 
han knust ned véd Forældrenes Fødder. Hans 
Klædning bliver liggende, men Legemet for- 
svinder. ^) 

Da tager Helena ftild af Fortvivlelse Afsked 
med Faust for at søge Sønnen i de Dødes Rige 
og forsvinder, i det hendes Klædebon bliver til- 
bage i Fausfs Arme. Baaret af dette flyver 
denne bort. Phorkyas samler Euphorions Efter- 
ladenskaber, thi selv af disse Rester kan mangen 
Digter faa sin Indvielse , kaster til Slutningen 
Masken og viser sig som Mefistofeles. Koret 
gaar over i Naturen som forskjellige Slags 
Nymfer. I hvor vel der ogsaa i denne Akt 
findes endelj som ikke er let at fordøje, og 
navnlig Forbindelsen med det foregaaende er 
temmelig løs, saa er den dog, som alt antydet, 
mere ordnet i sin Form, og dens Allegori (For- 



^) Weisae opfatter Euphorion som de» fuldfiørte Ho- 
muncnlus. Han henviser desuden til en Ytring af Goethe, 
ifølge hvilken Euphorion er den samme som „Knabe 
Wagenlenker" ^ Iste Akts Maskespil. — Lad hvem der 
vil, glæde sig over disse Identiteter! 

mælingen mellem Nordens Aand og Antikens 
Skjønhed) ikke uden Dybde. Man er saa trættet 
af de forrige Akters stillestaaende og temmelig 
interesseløse Brede, at man finder Behag ved 
dennes fremadskridende Handling, hvor phanta- 
stisk den end er. Og ovenpaa Walpurgisnattens 
Sirene og Nymfesange gjør det meget godt at 
høre det antike Kors beherskede Strofer. Ja 
man er ved Optrinene paa den pharsaliske Slette 
blevet saa vant til Forunderligheder, at hele 
Episoden^ med Faust og Helena trods sin Æven- 
tyrlighed næsten synes at være en ret rimelig 
Historie, thi her er dog nogen Skjønhed og 
Sammenhæng i det phantastiske, og det er alle- 
rede et stort Fremskridt. — 

Men hvis vi have haabet i /^de Akt at faa 
en Slags Fortsættelse af 3die, blive vi skuffede, 
thi her træffes atter Kejseren fra iste Akt, og 
man har intet at gjøre med Helena og hendes 
Verden. Man ser Faust i iste Scene dale ned 
paa et Bjerg, hvor ogsaa snart Mefistofeles 
ankommer, og erfarer gjennem deres Samtale, 
at Faust nu har faaet Lyst til daadrigt Arbejde. 
Han vil ikke, som Mefistofeles foreslaar, føre et 
mageligt, nydende Liv, han vil (efter at have 
tilfredsstillet sin ideale Skjønhedstrang) arbejde 
virksomt og anstrængende. Det graadige Hav, 
der ødelægger Landets Kyster, skal bekæmpes, 
han vil ved Inddæmning sætte en Grænse for 
dets Magt og trænge det tilbage. Den gamle 
Kejser kæmper imidlertid med et farligt Oprør 
i 3it Rige. Faust og Mefistofeles hjælpe ham til 

at vinde Hovedslaget, og til Løn faar den første 
Rigets Kyststrækning som Lehn, hvor han vil 
udføre sin store Plan. Det meste af Akten er 
fyldt med Beskrivelse af Slaget og Kejserens 
Belønninger til sine Hofmænd, hvorved der 
ironiseres over de Stores Havesyge og Kejserens 
daarlige Regjering. Naar undtages den første 
Scene hører man kim lidt til Faust. 

Den ^te Akt, inden hvilken et længere Tids- 
rum maa tænkes gjennemlevet , begynder med 
en Art idyllisk Skildring af et gammelt Ægtepar, 
som lever i Nærheden af Kysten og elsker deres 
lille Hjem over alt. Vi erfare, at en mægtig 
Herre, der bor i Nærheden, har inddæmmet store 
Havstrækninger, og denne Mand er naturligvis 
Faust. Vi føres til hans Palads og høre ham 
beklage sig over de gamle Ægtefolks Stivsind: 
at de ikke ville overlade ham deres Besiddelse 
mod et andet Stykke Jord i det ny Land. Dette 
piner Faust's Ejerfølelse, og i sin Utaalmodighed 
befaler han Mefistofeles at flytte de Gamle. 
Denne udfører , imidlertid sit Hverv paa en saa 
brutal Maade, at de to Gamle dø af Forskrækkelse, 
hvorpaa han tænder Hytten og den i Nærheden 
liggende Kirke i Brand. Der hentydes til Hi- 
storien om Naboths Vingaard. Faust staar i 
Aftenstunden paa sin Slotsaltan og stirrer over 
mod Brandstedet, da fire spøgelseagtige Skik- 
kelser vise sig. De tre (Manglen, Gjælden, Nøden) 
tør ikke vove sig ind i den rige Mands Hus, 
men den Qerde, Sorgen, k*an finde Vej allesteder. 
I den paafølgende smukke Scene mellem denne 

og" Faust søger han forgjæves at vise sig uaf- 
liængig overfor hin Magt, den blinder ham og 
svæver bort. Men det indre Lys skinner endnu 
klart i Faust, han føler Drift og Lyst til at fuld' 
ende sit Arbejde og giver Mefistofeles Ordre til 
at paabegynde en Kanal, som skal udtørre en 
g'iftig Sump i Nærheden. Istedetfor at gjøre 
dette lader Mefistofeles Lemurerne grave en 
Grav. Denne Gravscene er med faa Træk for- 
træffeligt skildret i al sin spøgelseagtige Uhygge- 
lig^hed. Faust, der tror, at hans Befaling er ved 
at blive udført, henrives ved Tanken om hele 
det Menneskeliv, der vil røre sig paa det af ham 
indvundne Land, og udmaler for sig selv, hvilken 
dygtig Slægt der vil opvoxe her i stadig Kamp 
med Havet for at hævde de inddragne Besid- 
delser. I denne sin Glæde dvæler han i Øjeblikket^ 
udtaler de skæbnesvangre Ord, som i Følge 
Pagten njed Mefistofeles afslutte hans Liv, ^) og 
segner i det samme død om. Da Mefistofeles 
med Begjær efter Fausf s Sjæl fremmaner en hel 
Skare Helvedsaander for at gribe Byttet, ud- 
breder en Glorie sig over Stedet, og en Engle- 
skare daler ned. Forgjæves tilraaber Mefistofeles 
sine Hjælpere, at de skulle holde Stand. De 



*) Se Ute Del: 2den Akt, 1ste Scene (efter den an- 
^vne Inddeling): 

„Werd' ich zum Augenblicke sagen 
Verweile dochf du bist so schon! 
Dann magst du mich in Fesseln schlagen, 
Dann will ich gern zu Grunde gehn! o. 8,*v." 

14 

flygte forfærdet, han selv drives tilbage af Engle- 
skaren og kan ikke forhindre den i at føre 
Faiist's Sjæl med sig. 

Disse to Scener: Besværgelsen og Kampen 
med Englene ere skildrede med en Kraft og 
Højhed, som fortjene ikke liden Beundring. 
Det er atter den gamle Mefistofeles fra isteDel, 
vi have for os, med al sin Ondskab, Spot og 
dyriske Lyst. Og overfor denne Englene, som 
i deres korte, gribende Sange næppe værdige at 
give Svar paa al den djævelske Tale, han slynger 
ud imod dem. ^) 

Den overlegne og geniale Kunst, der træder 
os i Møde i de to foreliggende Scener, raader 
kun en virkelig Mester over, og den storslaaede 
Phantasi, hvormed Helvedsgabet er skildret, kan 
ikke mange Digtninger opvise Mage til. Tæt 
sammenblandet med Mefistofeles' Spot i Tiltalen 
til Djævlene gaar en Understrøm af frygtelig 
Alvor, og skjønt hans Ironi heller ikke i denne 
og den paafølgende Scene med Englene for- 
nægter sig, føler man dog, hvorledes han har 



') At Hillehrand (i sit oftere anførte Værk 2clet Bd. 
pag '^83) udtaler sig forkastende ogsaa om disse Scener, 
hænger vistnok sammen med hans Mangel paa virkelig 
Fordybelse i Mefistofeleskarakteren. At denne bliver 
dyrisk til Slutningen harmonerer ganske fortræffeligt 
med Skildringen af ham i 1ste Del. 

Eosenkranz tager med Bette disse Scener i Forsvar. 

Wcisse har rigtigt følt, at Mefistoteles' Forelskelse i 
Englene er et genialt Træk, men misforstaar ellers 
Situationens Tone noget (anførte Skrift pag 286 f.) 

kastet Masken, og at det forbitrede Had mod 
Himlen og alt godt, som han hidtil har dækket 
under Spot og Vid, nu bryder frem for at fra- 
vriste de gode Magter Faust's Sjæl. Han er 
ikke længer den forklædte Djævel, thi de, han 
nu har at gjøre med, kjende ham altfor godt, 
til at nogen Forstillelse kunde nytte. Han 
kæmper med det aabne Helvedsgab i Ryggen, 
han strider med Himlens Engleskare. — Slut- 
ningsscenen skildrer saa, hvorledes Faust af 
Englene føres mod Himlen for dér at udvikle 
sig til et stedse renere og højere Liv. Ogsaa 
Gretchen viser sig mellem de Skarer, der om- 
give mater gloriosa, og i sin Glæde over at se 
den Elskede frigjort fra Jordens Baand beder hun 
Himmeldronningen om Tilladelse til at være hans 
Vejleder i det ny Liv. 

Det dejlige chorus mysticus slutter Værket 
og udtaler den, destoværre i Stykket ikke gjen- 
nemførte, Grundtanke, at det er »das Ewig- 
W^eibliche« {Kjærligheden), som drager os stær- 
kest og mægtigst op mod Himlen. 

Man vil af ovenstaaende Referat se, at der 
i denne 2 den Del af Faust slet ikke er Tale om 
nogen æsthetisk Sammenhæng mellem alle Enkelt- 
hederne, eller om en organisk Gjennemførelse af 
nogen Grundtanke. De Tanker, der muligvis 
kunne udpeges som de ledende (Faust's ihærdige 
Stræben o. s. fr.), beherske i ethvert Fald ikke 
Stoffet og maa med Møje fremdrages deraf. 
Men netop dette, at Værket rummer en Masse 

vilkaarlige Enkeltheder, og paa flere Punkter 

14* 

kræver Fortolkning simpelt hen for at fprstaas, 
vidner om dets Mangel paa kunstnerisk Bear- 
bejdelse og digterisk Anskuelighed. Der kan 
ikke nævnes noget Midtpunkt, hvorom Enkelt- 
hederne ere grupperede, tværtimod staa flere 
Partier i meget løs Forbindelse med hverandre. 

Ganske vist mangle ogsaa de fleste andre 
at Goethes Dramaer et bestemt Centrum, men 
hvad der gjør Udslaget i Dommen overfor 2 den 
Del af Faust, er dette, at den ikke ved sin Karak- 
tertegning raad^r Bod pa^ den usammenhængende 
Komposition. Den besidder tværtimod heller ikke 
i psykologisk Henseende nogen større Interesse, 
men er ligesaa løs i sin indre som i sin ydre 
Handling. 

Faustskikkelsen er endnu mere upersonlig 
her end i iste Del og, hvad der er det alier 
yærste, uden den dybsindige Intelligens og lyriske 
Kraft som hist. Men næsten endnu mere har 
Digteren forgrebet sig mod sin Mefistofeles. Med 
Undtagelse af ganske faa Steder (som i 5te Akt) 
er denne geniale Figur afmattet og afbleget i 
høj Grad, og er sunket ned til at blive en tem- 
melig triviel Ræsonnør. Det gjør et ikke ringe 
ubehageligt Indtryk at se ham forsøge sig i den 
gamle spodske Maner, naar Saltet og Kraften 
mangle. 

Og i Stedet for Margarete præsenterer dette 
Værk os Helena. Men med al Respekt for 
hendes Anstand i 3die Akt kunne vi paa ingen 
Maade føle os tilfredsstillede ved dette B}rtte, 

dertil er Helena en altfor mysteriøs Person og 
optræder tilmed kun paa et enkelt Punkt. 

Hverken i Komposition (hvis man overhovedet 
kan tale om en saadan her) eller i Persontegningen 
yder dette Værk os noget videre Udbytte, og 
ikke heller rumme de store lyriske Partier, paa 
faa Undtagelser nær, nogen betydelig Skjøn- 
hedsfylde. Men ogsaa i Henseende til gnomisk- 
epigrammatiske Tankesprog staar det uendelig 
langt under iste Del. Der siges meget, men 
kun engang imellem noget meget træffende. 
Hvad Slutningstanken angaar: at Faust frelses 
dels ved sin arbejdsomme Stræben, dels ved den 
himmelske Kjærlighed, da lader der sig vel ind- 
vende meget derimod, men denne Frelse skildres 
dog i det mindste med Skjønhed og Kraft. ^) — 
Hvorledes man altsaa end stiller sig i Bedøm- 
melsen af dette Værk, maa man tilstaa, at det 
trods enkelte skjønne og tankevægtige Ting 
som Helhed er forfejlet, i ethvert Tilfælde i 
æsthetisk Henseende. *) 



^) Bosenkranz har viatnok Ret, naar han mener, at 
det er et. Fremskridt fra Sagnene, at Goethe lader sin 
Faast blive frelst, men Motiveringen af denne Frelse 
kan jeg ikke acqaiescere ved 

') I Forhold til Goethes Person lader der sig, som 
Gervinus (V pag 803) paapeger, vise en Forbindelse 
mellem Goethes egen Fordybelse i Åntikens Skjønhed 
og Fanst's Higen mod Helena. Ogsaa hans Hetning 
mod virksomt Arbejde er ægte Goethesk. 

Kaste vi et Blik tilbede paa det lange 
Persongalleri, som de goetheske Dramaer inde- 
holde, da se vi, hvorledes det omfatter de mest 
forskjellige sjælelige Afskygninger. Det rummer 
baade Mefistofeles* bevidste Hadefuldhed og Mor- 
garetes Fromhed, en Altets hjærteløse Haardhed 
og Tassos blide Drømme. Det omfatter baade 
Egmonts ubesindige Heltemod og Fausfs Dyb- 
sind en Adelheids Slethed og Iphtgenies Renhed 
og saa fremdeles. Det spænder følgelig over et 
meget stort Oiiu'aade af dan menneskelige Sjæls 
uendelige Rige, og fremfører en Række af ind- 
byrdes meget forskjellige Karakterer. 

Tre Hovedtyper lade sig paavise i Gruppen 
at Mandsfigurer, og ligeledes, om end mindre 
skarpt afgrænset, indenfor Kvinderækken. 

Til den første høre de indadvendte, følel- 
sesfulde og for Mændenes Vedkommende ube- 
stemte Naturer som Weisltngen^ ClavigOy Fernando, 
Brackenburg, Tasso og Faust, Blandt Kvinderne: 
Iphigenie, Prinsesse Eleonore og Margareta, 

Den anden Hovedklasse omfatter de liden- 
skabeligt optrædende og begejstrede Sjæle som 
Goiz, Egmont, Marie Beaumarchats og Clarchen. 

Begge Klasser have det tilfælles, at deres 
Repræsentanter mangle den kolde, roligt bereg- 
nende Forstand og sikker, praktisk udviklet 
Energi. 

Til den tredie Type maa henføres de ener- 
giske, selvbeherskede Naturer, hos hvem Følel- 
seslivet er slugt af Forstand og Vilje saasom 
Carlos, Pylad^s, Vilhelm af Oranien, Alba, Antonio, 

Mefistofeles y Adelheid, Margarete af Parma og 
Leonore Sanvitale, 

Det følger af sig selv, at en saadan Indde- 
ling nærmest kun har Værd for Oversigtens 
Skyld. I det enkelte gaa de to første Afdelinger 
undertiden over i hinanden, men i det hele kunne 
disse tre Hovedretninger dog adskilles. — Der 
er i det foregaaende dvælet noget udførligt ved 
den psykologiske Side af Dramaerne, fordi de 
netop deri have deres ejendommelige Styrke. 
Goethes Dramaer virke, som oftere berørt, ikke 
ved usædvanligt Liv i den ydre Handling eller 
ved en sindrig spundet Intrigue, men netop ved 
deres fine og dybe Karakteristik af Personerne. 
Disse Stykker ere Sjælemalerier af høj Rang. 
Det er en Selvfølge, at deres Psykologi ikke 
fremtræder i en tør, ræsonnerende Form, men 
gjennem en Fremstilling, der i de bedste af 
Stykkerne altid er levende og skjøn, stundum 
imponerende ved sin Genialitet. 

Derfor ere disse Dramaers Fortrin overvejende 
tilstede i Replikken og gjennem denne i Situa- 
tionen, hvorimod Scenegangen, den kunstneriske 
Sammenføjelse af de ydre Situationer, kan være 
hæmmet og stillestaaende. 

Betragter man Replikken nøjere, da maa 
man for det første yde den mesterlige Sprog- 
behandling sin Beundring; der navnlig i rhytmisk 
Form er ganske uovertræffelig og undertiden 
(som i i>Iphtgente auf Tauris^ og i>Torqtcato 
Tasso4L) breder en musikalsk Velklang over hele 
Stykket, men dernæst er det mærkeligt at iagt- 

tage, med hvilken Lethed deii goetheske Replik 
rummer de mest almengyldige Tanker uden dog 
, at falde ud af den givne Situation. Naar der 
lægges en dramatisk Figur Ord i Munden, som 
stride mod dennes Karakter eller gaa ud over, 
hvad han maa tænkes at kunne sige, da blive 
slige Udtalelser i æsthetisk Henseende en meget 
betænkelig Sag, hvor værdifulde de end maaske 
i sig selv kunne være. Men naar Replikken er 
epigrammatisk træffende, samtidig med at cUn 
passer ind i Skildringen af den talende Person^ 
med indre Naturlighed kommer netop fra ham, 
da bliver en saadan Replik af høj Værdi. Der 
er i Goethes Dramaer ingen unyttig Talepynt 
og heller ingen Deklamation, hvor den pathetiske 
Bevægelse giver sig Luft i »en herlig Strøm af 
Ord«, men han forstaar tilfulde at lade denne 
eller hin bestemte Person røbe sig selv gjennem 
sine Ytringer og til samme Tid strejfe det ud 
over denne konkrete Situation gyldige, det som 
til alle Tider og under alle Forhold har sin 
Sandhed. *) Heri ligger for en Del det betag- 
ende ved disse Dramaer. 

Derfor beholde saadanne Stykker — jeg 
taler om de bedste — Værdi langt ud over det 
Tidsrum, i hvilket de ere frembragte, thi deres 
Forstaaelse er ikke afhængig af visse kultur- 



^) Sammenlign hermed, hvad Bosenkranz bemærker 
om Q-oethes Lynk i sit før citeirede Værk pag 122, 

historiske Forudsætninger, de have rørt ved noget 
for alle Mennesker fælles og bære ikke Døgn- 
produktionens Mærke. 

De ere frembragte af en Digter, hos hvem 
Phantasi og Forstand stredes om Herredømmet 
og gjensidig holdt hinanden i Tømme, derfor ere 
de baade anskuelige og prægede af behersket 
Objectivitet. Sjeldent slaar Replikken ud i 
voldsom Lidenskabelighed, medens dog de dybe 
Følelser faa Lov til at udfolde sig kraftigt. 

Man vil i Goethes dramatiske Kvindegalleri, 
naar Adelhetds Skikkelse undtages, forgjæves 
lede efter hine dæmoniske, furiøse Kvindefigurer, 
som af Magtsyge, Hævnfølelse eller Sanselighed 
gaa fra den ene voldsomme Daad til den anden. 
Skikkelser, som Digtekimsten andetsteds har 
fremstillet [Medea, Lady Macbeih). Og selv den 
nævnte Undtagelse er ikke ftiriøs, men kold i 
sin Grumhed. - De kvindelige Hovedfigurer i 
Goethes Dramaer ere overvejende Repræsentanter 
for noget godt og skjønt, medens de tillige ved 
deres hele menneskelige Habitus og fine psyko- 
logiske Bestemthed ere alt andet end phantastiske 
Maaneskinsfigurer. 

Ogsaa i Mandsgruppen træffes den samme 
Moderation, idet de onde Naturer (Mefistofeles^ 
Alba, Carlos) ere alt for beherskede til at rase 
tøjlesløst. 

De stille Kvinder, de grublende Mænd og 
kolde, bestemte Forstandsmennesker ere maaske 
de Skikkelser, som af hele den store Skare ere 

bedst tegnede. *) Og intet Under! Thi hvad der 
bevægede sig i Goethes Sjæl, efter at den ung- 
dommelige , brusende Lidenskabelighed havde 
raset ud, var sammensat af stille, fine Følelser, 
dybe Tanker og klar, bestemt Forstandighed. 

Ved hin vidunderlige Evne, som er Digtere 
og Kunstnere givet, forméiaede han at objectivere 
dette sit eget Aandsindhold i bestemte, poetiske 
Skikkelser, men havde som ethvert Menneske 
tillige sin Begrænsning i sin Naturs Ejendomme- 
lighed. 

Derfor har det aldrig ligget for Goethes 
Digterevne at skildre den rasende, udover alle 
Grænser stormende Sindsbevægelse og ikke 
heller i særlig Grad den korrumperede Sjæls- 
tilstand. Ligesaa lidt har han i det komiske 
Drama lagt nogen fremragende Begavelse for 
Dagen, og skjønt adskillige af Goethes mindre 
Stykker ere skrevne med ikke ringe Lune, 
(:> Triumf der EmpfindsamkeiU ^ T>Dte VogeU, 
>Sckerz, List und Rache< og andre), har han dog 
ikke formaaet at skabe en eneste komisk Tjrpe 
mellem sine dramatiske Personer. Hverken Lyst- 



*) Hvor ubeføjet er det ikke, naar Hillebrand (anførte 
Værk 2detBd. pag45) siger, at „die m&nnlich-energische 
Charakteristik ihm (Goethe) eben Dicht zn Gebote steht.*' 
Ere Carlos, Pylades, Wilhelm af Oranien, Alba, Antonio 
og Mefistofeles ikke „månnlich-energisch"? Og mon de 
ikke ere godt karakteriserede fra Goethes Haand? Naar 
der foreligger en hel Bække ypperlige Skildringer af 
karakterfaste Mænd , bliver en Ytring som den anførte 
baade ubegribelig og uforsvarlig. 

spillet eller den egentlige Komedie har ligget 
for Goethes Digterevne, det er mellem de store 
Dramaer og Sørgespillene vi finde hans betyde- 
ligste Stykker. Mellem disse rage de fem herlige 
Værker: >Gdiz von Berlichingen<L^ ^Ipkigenie auf 
Tauris^, ^ Egmonts, ^Torquato Tasso^n ogi>Fausi<i. 
(iste Del) betydeligt op over de andre, og det 
er dem, jeg særligt har for Øje i disse afslut- 
tende Bemærkninger. 

Hovedværket T>Faust<k har i Titelfiguren 
skildret den dybeste Repræsentant for de ind- 
advendt-mediterende Gemytter, i Mefistofeles det 
ydersteExtrem af den følelsesløse, intelligenteBega- 
velse og i Margarete Overgangen fra sjælelig Natur- 
tilstand til dyrekjøbt Aandsstyrke. Dette Drama 
optager i potenseret Grad psykologiske Momenter 
fra de bedste af de øvrige, og ligesom det ved 
sin løse Bygning stærkest viser os det goetheske 
Dramas Svaghed, saaledes illustrerer det tillige 
ved Dybsind og Tankeklarhed, ved Phantasi og 
skjøn Følelse, ved den mesterlige Karakterteg- 
ning og Tydelighed i de enkelte Situationer i 
højere Grad end noget enkelt af de andre Stykker, 
hvori Goethes Dramaer have deres ejendomme- 
lige Værd. 

I én Henseende er det dog ikke i nogen 
særlig Grad Repræsentant for disse Værkers 
Ejendommeligheder , nemlig med Hensyn til 
sproglig Velklang. 

Ganske vist er Sproget i ^ Fausts, udrustet 
med store Fortrin, det er kraftigt og pointeret, 
lyrisk smukt og malende, ja i det hele behandlet 

med stor Overlegenhed, men den ejendommelige 
Sprogskjønhed, som findes baade i -»Iphtgeme auf 
Taurist. og i j^Torquato Tasso^^ den musikalske 
Vellyd, som disse to Værker ere hyllede i, 
findes ikke i ^FausU og vilde ikke engang passe 
til dets Stof. 

Omendskjønt Goethe er Realist i den For- 
stand, at hans Phantasianskuelse stedse er i nøje 
Forbindelse med dyb psykologisk Opfattelse, er 
han dog Idealist derved, at han altid stræber 
efter Skjønhed i sine Dramaers FinalefiFect. Han 
søger gjennem Disharmonierne efter Harmoni. — 
Han paavirker vor Anskuelse mere end vor 
Følelse, det vil sige: hans Skikkelser vække 
ikke først og fremmest Stemninger og Følelser, 
men lade os se noget, vi ikke før have set. ') 
Naturligvis afføder denne Anskuen ogsaa en 
Stemning, ja paa sine Steder smelter Intuitionen 
og den følelsesmæssige Effekt fuldstændigt 
sammen , men den sidste ' er hos Goethe aldrig 
stærkere end den første og i de fleste Tilfeelde 
arbejdet ind under denne. Hans plastiske Form- 
sans lader F^'igureme træde frem med udmærket 
Tydelighed. 

Alle Hovedretninger i Goethes Aandsliv af- 
spejle sig i Rækken af hans Dramaer, og derved 
tildels ogsaa Nationens, Tidsalderens aandelige 

^) Sammenlign hermed, hvad Goethe siger om sig 
selv i „Wdhrheit und Diehtung^ (6te Bog pag 203 anførte 
Udgave). „Das Auge war vor allen andern das Organ, 
womit ich die Welt fasste," og lidt længere nede: „Wo 
ich hinsah, erblickte ich ein Bild/^ 

Hovedstrømninger. Ligefra »Die Laune des 
Verliebten^ og ned til »2den Del af FausU kunne 
vi spore disse: Den franske Paavirkning, den 
:^sturm und drangvolle« Begejstring, den melan- 
kolske Følsomhed, Begejstringen for Antiken og 
det indadvendte, fine Sjæleliv, Følelsen af Geniets 
Malplacering i den reale Verden , Menneske- 
visdommens Fortvivlen overfor Livsgaaderne og 
Retningen mod det allegoriske. 

Man kan med Rette kalde det goetheske 
Drama for et overvejende psykologisk Drama, 
baade i Modsætning til hans store Samtidige, 
Schillers y Stykker, der væsentlig ere af ideal- 
ethisk Natur, og lige overfor et romantisk Hoved- 
værk af saa phantastisk Beskaffenhed som liecks 
-»Keiser Octavian^. 

At skildre Menneskene, saaledes som de 
kunne være, naar deres Natur viser sig skjønnest 
og kraftigst , det var Gjenstanden for Goethes 
dramatiske Tegning, medens Schiller i sine ideale 
Figurer mere skildrer, hvorledes de burde være. 
Mer eks berømte Ytring til Goethe: »Dein Be- 
streben, deine unablenkbare Richtung ist dem 
"Wirklichen eine poetische Gestalt zu geben; die 
andern suchen das sogenannte Poetische, das 
Imaginative zu verwirklichen , und das giebt 
nichts wie dummes Zeug« har han i sine bedste 
Dramaer taget sig ad notam, thi Udgangspunktet 
for hans Fremstilling af Gemytslivet er, som alt 
berørt, den psykologiske Iagttagelse. 

Schiller derimod tager mere sit Udgangs- 
punkt i selve det ideale for saa at laane dette 

et mere eller mindre heldigt jordisk Klædebon. 
Det Punkt, hvor Menneskets Forhold til det 
ideale træder dybest og stærkest frem, er den 
fri Viljesytring , derfor bevæger det schillerske 
Drama sig omkring dette som om sin Axe, ^) 
hvorimod Goethe ifølge sin mere ureflekterede, 
vegeterende Natur fornemmelig skildrer den givne 
Tilstand, hvori dette eller hint Menneskes Sjæl 
befinder sig. Derfor ere hans Personer mere 
afsluttede Naturer end Schillers, der er ikke saa 
megen Udvikling i deres Væsen, -^ og heri be- 
grundes atter den ovenanførte Ejendommelighed, 
at Stykkerne mere have deres Styrke i Situ- 
ationen og Replikken end i den fremadskridende 
ydre Handling. 

Dog blive disse Dramaer ikke løst sammen- 
heftede Scener. Figurernes Gjennemførthed, den 
indre Handlings Konsekvens gjør dem totale. 

Goethe sigter altid gjennem det enkelte paa 
det almeney han rører gjennem den enkelte Person 
ved det almenmenneskelige, og hans Fignarer 
besidde derved den forunderlige Enhed af Indi- 



') Sammenlign Gervinus V pag 569 og i det hele 
dennes mesterlige Sammenstilling al de to Digtere. 

*) Dette passer dog ikke paa Margaretts Skikkelse, 
der netop er stor ved sin Udvikling og forøvrigt just 
ved den vidunderlige Forening af realistiske og ideale 
Træk er en ægte goethesk Figur, men, som OtiUe (i 
„Wahlverwandtschaften") skriver i sin Dagbog; „Alles 
VoUkommene in seiner Art muss iiber seine Art hinaus- 
gehen." 

vidualitet og Idealitet, der gjør dem saa typiske 
thi i Typen forenes det enkelte med det almene. 

Derfor er der, med Undtagelse dS Shakspeare^ 
maaske ikke nogen moderne Dramatiker, hvis 
digteriske Skikkelser i den Grad ere gaaede 
over i den almindelige Bevidsthed som Typer. 

Vi tale om en Mefistofeles , en Egmont y en 
Cldrchen o. s. v., ligesom vi nævne en Othello, en 
Hamlet^ en Julie o. s. v. , som individualiserede 
Repræsentanter for det menneskelige Aandsliv. 

Men medens den engelske Digterkong-es 
Dramaer ere saa scenisk byggede, at de med 
faa Tillæmpelser kunne spilles og blive spillede 
paa Nutidens Scener, ere Goethes Stykker paa 
enkelte Undtagelser nær væsentlig ubrugelige 
for Theatret, og hans ypperste dramatiske Ar- 
bejder som -»Iphigente au/ Taurts<s. og y>Faust<L 
høre ikke til disse Undtagelser. 

Derfor ere de i Forhold til deres høje Værd 
ikke tilstrækkeligt kjendte af det store Publikum, 
der behøver Scenens Fortolkning for ret at kunne 
paaskjønne den Slags Poesi, der ikke ved et 
Stof hentet ud af det nyeste Hverdagsliv bejler 
til Folks Nysgjærrighed. Og dog kunne disse 
Dramaer fra wSlægt til Slægt ikke forsvinde. De 
store ægte Digterværker rage i Literaturens 
Strøm højt op over alle rent forbigaaende Phæ- 
nomener og literære Taskenspillerkunster, og 
medens det ene Værk efter det andet, som 
maaske en Tid har henrevet — eller forvirret — 
Læsere og Tilskuere, opsluges af Tidens forfær- 
delige Nemesis over alt uægte, staa disse fast 

Og drage med den ægte Poesis store, stille Magt 
det kultiverede Menneskes Blik' mod sig, naar 
han trættet af Literaturens Ephemera ønsker at 
faa en Berigelse for sin Phantasi, Følelse og 
Forstand ved Beskjæftigelsen med sand og 
virkelig Poesi. 



